Covid-19: Vazeefaa In Vaki Kuraa Muvazzafunnah Jabir Ge Dhauvathu - Vaguthu\nކޮވިޑް-19 އާއި ގުޅިގެން ރާއްޖޭގެ ރިސޯޓުތަކުގެ ވަޒީފާތަކުން ކަނޑާލާ ފަރާތްތައް ފުރުސަތުތަކެއް ހުޅުވާލާފައިވާ ކަމަށް ޑީއާރުޕީގެ ލީޑަރު އަދި ރައްޔިތުންގެ މަޖިލީހުގެ ކާށިދޫ ދާއިރާގެ މެމްބަރު، އަބްދުﷲ ޖާބިރު ވިދާޅުވެއްޖެއެވެ.\nޖާބިރު މިގޮތަށް ވިދާޅުވެފައި ވަނީ ކޮވިޑް-19 އާއި ގުޅިގެން ބައެއް ފަރާތްތަކުގެ ވަޒީފާ ގެއްލޭ ގިނަ މައްސަލަތައް ފެންމަތިވަމުންދާ މި ދަނޑިވަޅުގައި އެކަމަށް އިޝާރާތްކުރައްވައި ކުރެއްވި ޓްވީޓެއްގައެވެ.\nރައީސުލްޖުމްހޫރިއްޔާ، އިބްރާހީމް މުޙައްމަދު ސޯލިހުގެ ޓްވީޓާ އެކައުންޓު ޓެގުކުރައްވައި ޖާބިރު މިރޭ ކުރެއްވި ޓްވީޓުގައި ވިދާޅުވީ، ކޮވިޑް-19 އާއި ގުޅިގެން ރިސޯޓުތަކުގައި މަސައްކަތްކުރާ މުވައްޒަފުން ވަޒީފާއިން ކަނޑާނުލުމަށް ރައީސް އެދިވަޑައިގެންފައިވާ ކަމަށާއި، އެ ވާހަކަފުޅަށް ތާޢީދު ކުރައްވާ ކަމަށެވެ.\nއަދި މުސީބާތުގެ މި ވަގުތުގައި އެފަދަ ގޮތަކަށް މުވައްޒަފުން ވަޒީފާއިން ވަކިކޮށް ފޮނުވާލުމަކީ އެފަރާތްތައް އިތުރަށް ހާލުގައި ޖެހޭނެ ކަމެއް ކަމަށާއި، އެއީ އިންސާނިއްޔަތާއިވެސް ޚިލާފު ކަމެއް ކަމަށް ޖާބިރު ވިދާޅުވިއެވެ. މި ޓްވީޓުގައި ޖާބިރު އިތުރަށް ވިދާޅުވީ، ރިސޯޓުތަކުން ކަނޑާލާ މުވައްޒަފުންނަށް އޭނާގެ ކުންފުނިތަކަށް ދިއުމުގެ ފުރުސަތު އޮތް ކަމަށެވެ.\n"މުސީބާތުގެ ވަގުތުގައި އިތުރަށް ހާލުގައި ޖެއްސުން އެއީ އިންސާނިއްޔަތާއި ޚިލާފު ކަމެއް. ރިސޯޓުތަކުން ކަނޑާލާ މުވައްޒަފުން އަޅުގަނޑުގެ ކުންފުނިތަކަށް ވަޑައިގަންނަވާ،" ޖާބިރު ވިދާޅުވިއެވެ.\nދުނިޔޭގައި ފެތުރެމުން އަންނަ ކޮވިޑް-19 ގެ ސަބަބުން ރާއްޖެ އަށް ކުރިމަތިވެފައިވާ އިގްތިސާދީ ހާލަތާ ގުޅިގެން މުވައްޒަފުންގެ މުސާރަ އާއި އިނާޔަތް ކުޑަ ކުރުމާއި މުސާރަ ނުދޭގޮތަށް ދިގު މުއްދަތަށް ޗުއްޓީ ދިނުން ފަދަ ކަންކަން ހިނގަމުން ދާއިރު، އެކަންކަން ގިނަފަހަރަށް ހިނގަމުން ދަނީ ވަޒީފާއާ ބެހޭ ގާނޫނާއި ވެސް ޚިލާފަށް ކަމަށް ލޭބާ ރިލޭޝަންސް އޮތޯރިޓީން ވަނީ ވިދާޅުވެފައެވެ.\nލޭބާ ރިލޭޝަންސް އޮތޯރިޓީން ވިދާޅުވީ، މުވައްޒަފުން ވަޒީފާއިން ވަކިކުރުމާއި ނޯޕޭ ލީވްއަށް ފޮނުވާލުމާއި މުސާރަ އާއި އިނާޔަތްތައް ކުޑަ ކުރާ ކަމުގެ ޝަކުވާތައް ގިނަ މުވައްޒަފުންގެ ފަރާތުން އެ އޮތޯރިޓީ އަށް ލިބެމުންދާ ކަމަށެވެ.\nކޮވިޑް-19 އާއި ގުޅިގެން ރާއްޖޭގައި ވަޒީފާ އަދާކުރަމުންދާ ފަރާތްތަކުގެ ވަޒީފާގެ ހާލަތަށް އެއްވެސް ބަދަލެއް އައިސްފައިވާ ނަމަ އެކަން ރިޕޯޓް ކުރުމަށް އިކޮނޮމިކް މިނިސްޓްރީން ކުރިން ވަނީ އެދިފައެވެ. އެ މިނިސްޓްރީން ވިދާޅުވީ، ވައިރަސް އާއި ގުޅިގެން ވަޒީފާގެ ހާލަތަށް ބަދަލެއް އައިސްފައިވާ ނަމަ "ޖޮބް.ސެންޓަރަ" ގައި ރިޕޯޓް ކުރުމަށް އެދޭ ކަމަށެވެ.\nމާޗް 31, 2020 03:56\nމީ ހުރިހާވެސް މީހަކީ.\nމާޗް 31, 2020 05:34\nޖާބިރުގެ މަސައްކަތުގަ ﷲ ބަރަކާއްލައްވާށި ރިޒޯޓް ތަކުގަ ވަޒީފާ އަދާކުރާ މީހުންގެ ޚައްގުގަ ތިވަރުގެ ބަހެއް ބުނެލަން ކެރުނު މީހަކުވެސް ނެތެއްނޫން. ހަމަ ޔަޤީނުންވެސް އެމީހުން ހާދަ ވަރަކަށް ދާ އޮހޮރުވައިގެނޭ ތިތިބަ މީހުން ބޮޑު މަހުޖަނުންނައް ވެފަ ތިތިބީ. ލަދެއް ހަޔާތެއް ހުރިބަޔަކު...............................ބޯމަތި ވަމުން މިއަންނަނީ ރޯދަމަސް އެމީހުންގެ އާއިލާތަކައް ހާދަ ބޮޑު ނިކަމެތިކަމެއް ލިބިގެން ދާނެޔޭ.\nއަރާމު ހިތަށްފަސޭހަ ކޮމެންޓެށް ?\nމާޗް 31, 2020 08:16\nއޭ ޖާ ގިނަދުވަހަށް ދެމިހުންނާނީ ތިމަާ އަށްވުރެ އަނެކާ އިސްކޮށްގެން އިންސާނިއްޔަތަށް ޓަކައި ކޮށްދޭ މަސައްކަރް ކަލޭގަޔާ ކަލޭގެ ދަށުގައި ތިބި މުވައްޒަފުންނަށް މިދަނޑިވަޅުގައި އިހްސާންތެރިވެއްޖެނަމަ އެމީހުން ކަލޭގެ ނަން ދަމަހަށްޓާނެ\nމާޗް 31, 2020 08:23\nއާން ވަރަށް ރީތި ޖާބިރު އެވިދާޅުވަނީ އަހަރެންގެ ކުންފުޏާއިގުޅޭށޭ... އިތުރަށް ހާލުގައި ޖައްސަންތޯ އެއީ މުސާރަނުދީ މަސައްކަތް ކުރުވަންވެގެން.... އަލިދޫ ރިސޯޓް ހިންގިއިރު މުސާރަ ނުދީ ކިތަށް މީހުން ތިބިއިރު ވަޒީފާއިން ވަކިކުރިީ ކިތަށްމީހުން؟ މިހިސާބަށް ދިޔާމަވެސް ތިމާގެ އިޚްލާސްތެރިކަމެއް ނެތި ސިޔާސީ ސްޓަންޓް ޖެއްސުން ހުއްޓާލަން އިލްތިމާސްކުރަން\nމާޗް 31, 2020 08:47\nބޭފުޅާ ގެ ވާހަކަ ވަރަށް ރަނގަޅު! އެކަމަކު ސްޓާފުންނަށް މުސާރަ ނުދޭ ކުންފުނި ތަކުގެ ތެރޭގައި ބޭފުޅާގެ ކުންފުނި އުޅެނީ ނަމްބަރު ވަން ގައި ކަމަށް ބުނު އުޅޭ\nމާޗް 31, 2020 09:55\nމާތް ﷲ ޖާބިރުގެ މުދަލުގައި ބަރަކާތްލައްވައި އިތުރުކޮށްދެއްވާށި. އާމީން...\nމިފަހަރުވެސް ތިޔަ ދެއްކެވީ އެހެން މަހުޖަނުންނަށް ވަރަށް ހިތްގައިމު ރިވެތި މިޘާލެއް.\nމިފަދަ ޙައްސާސް ދަނޑިވަޅެއްގައި ބައެއް ރިސޯރޓް އޯނަރުން މުއައްޒިފުންނަށް އެހީތެރިވުމުގެބަދަލުގައި އިތުރަށް ނިކަމެތިކޮށްލާ މާޔޫސްކޮސްލުމަކީ ވަރަށް އިންސާނިއްޔަތުކަން ކުޑަ ޢަމަލެއް. މިފަދައިން ކަންތައް ކުރާ ފަރާތްތަކުގެ ވަޒީފާއަށް ދިއުމާމެދު ކުރިޔަށް އޮތްތަނުގައި ދިވެހިން އިތުރަށް ވިސްނާނެކަމީ ޝައްކެއްވެސް އޮތްކަމެއްނޫން.\nކަލޯ ކަލޯކިތައްމީހުނައް ކިތައްމަސްވަންދެން މުސާރަނުދީ ހުރިކަން ހަމަކަލޯއައްނޭގެނީބާ!.\nމާޗް 31, 2020 10:42\nޖާބިރުތީ ހުސް އަގަ ތަޅާ މީހެއް.މުވައްޒަފުންނަށް މުސާރައެއް ނުދޭނެ. ބާ އެކަނި ހުރީމަ ނިމުނީ. ދެން ވިއްކާލާނީ ރިސޯޓް މުވައްޒަފުންގެ މުސާރައާ ސަރުކާރަށް ދައްކަން ޖެހޭ ލާރިއޭ ޢޭނައަށް ލިބޭ ވިޔަފާރި ފައިދާ\nޖާބިރަކީ އާއްމު ހާލަތްތަކުގަވެސް މުއަައްޒިފުންނަށް މުސާރަ ގަވާއިދުން ނުދޭ ފަރާތެއްގެ ގޮތުގައި މަޝްހޫރު ބޭފުޅެއް. މިފަދަ ދައުވަތެއް ދިނީމާ ސުވާލު އުފެދޭ.\nމާޗް 31, 2020 11:30\nކޮވިޑް 19 އެއީ ކޯޗެއްކަން މީހުންނަށް ނުވެސް އެނގޭ އިރުވެސް މުއައްޒަފުންނަށް މުސާރަ ނުދެވޭ މީހެއް ތީ. ދެން އަދި އަމުދުން ކިހިނެއް މުސާރަދޭނީ\nމާޗް 31, 2020 11:31\nކޮވިޑް 19 އެއީ ކޯޗެއްކަން މީހުންނަށް ނުވެސް އެނގޭ އިރުވެސް މުއައްޒަފުންނަށް މުސާރަ ނުދެވޭ މީހެއް ތީ. ދެން އަދި އަމުދުން ކިހިނެއް މުސާރަދޭނީ މިހާރު\nއޭޕްރީލް 6, 2020 13:55\nޖާބިރު ދައްކާ ވާހަކަ ތެދުކުރާނީ ކިހިނެތް އެކި ފަހަރު އެކިގޮތައް ވާހަކަދައްކަންޏާ. ވަރަށް ސޭކު މީހެއް.އެއީ


Home Quarantine Ah 19 Meehaku Ihavandhoo Ah — Ihavandhoo.com\nއިހަވަންދޫއަށް ހޯމް ކަރަންޓީނަށް 19 މީހަކު އަތުވެއްޖެ\n16 ޖޫން 20200ޢަބުދުﷲ ޙަމީދު\nހޯމް ކަރަންޓީނަށް ހުޅުވާލި ފުރުސަތުގައި 19 މީހަކު މިއަދު މާލެއިން އިހަވަންދޫއަށް އަތުވެއްޖެ އެވެ. މިއީ ހޯމް ކަރަންޓީނަށް ހުޅުވާލި ފަހުން ރަށަށް އައި ފުރަތަމަ ގުރޫޕެވެ.\nމާލެއިން އިހަވަންދޫއަށް އައި 19 މީހަކު އިހަވަންދޫގެ6ގެއެއްގައި ކަރަންޓީނު ކޮށްފައިވާއިރު، ކައުންސިލުން ބުނެފައިވަނީ އެގެތަކަށް 24 ދުވަސް ވަންދެން އެއްވެސް ފަރާތެއް ވަދެ ނިކުމެ އުޅުމަކީ މަނާކަމައް ކަމަށެވެ.\nއިހަވަންދޫގައި ކަރަންޓީނު ކޮށްފައިވާ ގެތަކަކީ:\nއިހަވަންދޫ ކައުންސިލްގެ ރައީސް އަލްފާޟިލް މުޙައްމަދު ރަޝީދު މިނޫހަށް މައުލޫމާތު ދެއްވަމުން ވިދާޅުވީ، ހޯމް ކަރަންޓީނަށް ގެތަށް ތައްޔާރުކޮށްފައިވަނީ އިތުރު ބަޔަކު އެގެތަކުގައި ނޫޅޭ ގެތަކާއި ގެތަކުން މީހުން ހުސްކޮށްގެން އެކަމަށް ތައްޔާރުކޮށްފައިވާ ގެތަށް ކަމަށެވެ.\nހޯމަ ކަރަންޓީނުގައި ތިއްބަވާ ފަރާތްތަކަށް ބޭނުންވާ އަސާސީ ޚިދުމަތްތައް ފޯރުކޮށްދިނުމުގެ އިންތިޒާމު ހަމަޖައްސާފައިވާނެކަން ފާހަގަ ކުރައްވާ ރަޝީދު ވިދާޅުވީ، އެ އިންތިޒާމްތައް ހަމަޖައްސާނީ ޓާސްކްފޯސް އިން ކަމަށެވެ.


[ޗައިނާ-މޯލްޑިވްސް ފްރެންޑްޝިޕް ބްރިޖް]ގެ ޑިޒައިން އިފްތިތާޙު ކުރެއްވުމުގެ ރަސްމިއްޔާތުގައި ރައީސުލްޖުމްހޫރިއްޔާގެ ނައިބު އަޙްމަދު އަދީބު ޢަބްދުލްޣަފޫރު ދެއްކެވި ވާހަކަފުޅު - The President's Office\n[ޗައިނާ-މޯލްޑިވްސް ފްރެންޑްޝިޕް ބްރިޖް]ގެ ޑިޒައިން އިފްތިތާޙު ކުރެއްވުމުގެ ރަސްމިއްޔާތުގައި ރައީސުލްޖުމްހޫރިއްޔާގެ ނައިބު އަޙްމަދު އަދީބު ޢަބްދުލްޣަފޫރު ދެއްކެވި ވާހަކަފުޅު\n7 ސެޕްޓެންބަރު 2015، ރިފަރެންސް: FAS/NRAA/2015/9\nދިވެހިރާއްޖޭގެ ޢިއްޒަތްތެރި ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމްގެ ދެކަނބަލުން، އަދި ޗައިނާ މޮފްކޮމްގެ ވައިސް މިނިސްޓަރ، ދިވެހިރާއްޖެއަށް ޗައިނާ ސަރުކާރުގެ ފަރާތުން ކަނޑައަޅުއްވާފައިވާ އެމްބެސެޑަރ، އަދި މަޖިލީހުގެ ރައީސް، ޖުޑީޝަރީގެ ރައީސް، ވަޑައިގެން ތިއްބެވި ޢިއްޒަތްތެރި މިނިސްޓަރުން، ޢިއްޒަތްތެރި މެންބަރުން.\nއާދެ، ހަމަގައިމުވެސް މިރޭ އަޅުގަނޑުމެންނަށް މި ފެނިގެން ދިޔައީ، އާދައިގެ ކުރެހުމެއް ނޫން. ހަމަގައިމުވެސް މިއީކީ ޚިޔާލީ ވާހަކައެއް ނޫން ނުވަތަ ޚިޔާލީ ވީޑިއޯއެއްވެސް ނޫން. އާދެ، މިއަދު މި ފެނިގެން މި ދިޔައީ، އެތައް ބުރަ މަސައްކަތްތަކަކާއެކު، އާދެ، ރައީސް ޔާމީންގެ އެންމެބޮޑު އެއް ވަޢުދު ކަމުގައިވާ އަޅުގަނޑުމެންގެ މާލެ-ހުޅުމާލެ ބްރިޖްގެ ފައިނަލް ޑިޒައިން.\nއާދެ، މި ފައިނަލް ޑިޒައިންގައި މި ހިމެނޭ ވީޑިއޯގެ މި އެނިމޭޝަން، ސީދާ ސްކޭލަށް ޑިޒައިން ކުރައްވާފައި އެވަނީ. އަޅުގަނޑުމެންނަށް އެ ފެނިގެންދާ ބުޑުތަކާއި އަދި ހުރިހާ ޑިޒައިނެއް އެއީ މިހާރު ފައިނަލްވެފައިވާ ޑިޒައިންތައް. އެހެންވީމާ، މާތްރަސްކަލާނގެ އިރާދަފުޅުން، އަޅުގަނޑުމެންނަށް ފަހަތުން މި ފެންނަ ބްރިޖް، އިރާދަކުރެއްވިއްޔާ މިއަހަރު، އޭގެ ޢަމަލީ މަސައްކަތް ފެށި، އިރާދަކުރެއްވިއްޔާ އިސާހިތަކު އަޅުގަނޑުމެންނަށް މި ބްރިޖް ފުރިހަމަވެގެންދާނެ ކަމުގެ ފުރިހަމަ ޔަޤީންކަން އޮތްކަމުގެ އުފާވެރި ޚަބަރު، އަޅުގަނޑު ތިޔަ ހުރިހާ ބޭފުޅުންނާ ޙިއްޞާކޮށްލަން.\nއާދެ، އަޅުގަނޑު މިރޭ ހަމަ ބޭނުންވަނީ، ފަހަތަށް ޖެހިލާފައި، މި ބްރިޖާމެދު ކުޑަކޮށް ވާހަކަ ދައްކާލަން. އާދެ، މި ބްރިޖަކީ ވަރަށްގިނަ ބޭބޭފުޅުން އަޅަން ވަރަށްގިނަ ވާހަކަ ދައްކަވާފައިވާ ބްރިޖެއް. ބައެއް ބޭފުޅުން، އެ ބްރިޖް އަޅަން ވިދާޅުވީތީ، އަނެއްބައި ބޭފުޅުން އެކަމާ ރުޅިއައިސް، އެއީ އެއްގޮތަކަށްވެސް ވާނެ ކަމެއް ނޫނޭ ކިޔައި ވާހަކަ ދައްކާފައި، އެހެން ނަމަވެސް ވެރިކަން ލިބުމާއެކީ، އޭގެ އިންޖިނިއަރިންގ ލިބިއްޖެޔޭ، އެކަން ވާނޭ ކިޔާ ބަހައްޓާފައި، އެބޭފުޅާ އިސްތިޢުފާ ދިންއިރުވެސް އެއްވެސް ކަމެއް ނުވެ އޮތް މަސައްކަތެއް. އޭރު ދެކެވުނީ ހަމައެކަނި ޚިޔާލީ ވާހަކައެއް.\nމި ބްރިޖަކީ ވަރަށް ތަފާތު ބްރިޖެއް. އާދެ، އަޅުގަނޑު ޚުދު ރައީސް ޔާމީން އަރިހުގައި ދެންނެވިން، އެބޭފުޅާ ބްރިޖްގެ ވާހަކަ ދެއްކެވީމާ، [ކިހިނެއްތޯއޭ މި ބްރިޖް އަޅުގަނޑުމެންނަށް މިސާލަކަށް، ޗައިނާ ސަރުކާރަށް ކިހިނެއްތޯއޭ، އަޅުގަނޑުމެން މީގެ ފީޒިބިލިޓީ ކިޔައިދޭނީ؟] އަޅުގަނޑު ހަމަ އެޑްވައިޒަކަށް ރައީސް ޔާމީން އަރިހު ދެންނެވިން. އާދެ، ރައީސް ޔާމީން އަޅުގަނޑު ގާތުގައި ވިދާޅުވީ، މި ބްރިޖަކީ ހަމައެކަނި މީހުން ޓްރާންސްޕޯޓް ކުރަން އޮތް ބްރިޖެއް ނޫނޭ. އާދެ، ދިވެހިރާއްޖޭގެ ޚާއްޞަކޮށް، އަތޮޅުތެރޭގެ ރައްޔިތުންނާއި، މާލޭގެ އެތައް ރައްޔިތުންނެއް ތޮއްޖެހިފައިވާ މި މާލެއާއި އަދި ދިވެހިރާއްޖެއަށް މިއަދު ދިމާވެފައިވާ އެންމެބޮޑު އެއްގޮންޖެހުމެއް ކަމުގައިވާ ބޯހިޔާވަހިކަމާ، މިހުރިހާ ކަމެއްގެ ޙައްލަކީވެސް، ރައީސް ޔާމީން ވިދާޅުވީ އެ ބްރިޖް ކަމަށް. އަދި ޑީޓެއިލް ކޮށްދެއްވި. އަޅުގަނޑުމެންގެ މާލޭގައި މިހާރު ކަރަންޓްދޭ ސްޓެލްކޯ މިވަނީ ފުރިފައި އިންޖީނުތަކުން. ތިޔަބޭފުޅުންނަށް ފެނިވަޑައިގަންނަވާނެ، ފެން އުފައްދާ އެމް.ޑަބްލިޔޫ.އެސް.ސީ އެވަނީ ފުރިފައި. އަޅުގަނޑުމެންނަށް އެ ތަންތަން ބޮޑުކުރެވޭކަށް ނެތް. އެހެން ނަމަވެސް، މިތަންތާނގެ އާބާދީވެސް މިދަނީ ތޮއްޖެހެމުން. ކޮބައިތޯ ޙައްލަކީ؟\nއާދެ، މި ބްރިޖަކީ، މި ބްރިޖުން އެއަރޕޯޓާއި، މާލެއާއި، ހުޅުމާލެ ފޭސް 1 އާއި، ރައީސް ޔާމީންގެ ޔޫތު ސިޓީ ގުޅާލަދޭ ބްރިޖެއް. އާދެ، އަޅުގަނޑާ އެ ވާހަކަ ދެއްކެވިއިރު، ރައީސް ޔާމީން ވިދާޅުވި، މި ތިން ސަހަރުގެ، އާދެ، މާލެއާއި، ޔޫތުސިޓީއާއި، ހުޅުމާލެ ފޭސް 1 އާއި އަދި އެއަރޕޯޓްގެވެސް ކަރަންޓާއި ފެނާ އެއްކޮށް ގުޅުވާލެވޭ މި ބްރިޖްގެ ތެރެއިން. އާދެ، މިއަދު އަޅުގަނޑުމެންނަށް މި ބްރިޖް ފެންނައިރުގައި، މި ބްރިޖް އެވަނީ ފެނާއި އަދި ކަރަންޓް ހޮޅިތައްވެސް ގެންދެވޭގޮތަށް. އެހެންވެ އަޅުގަނޑު ދެކޭގޮތުގައި، މިއީ ދުރުވިސްނުމަކީ. އަދި ޗައިނާގެ ރައީސް މާލެ ވަޑައިގެންނެވިއިރުގައި، އެބޭފުޅާގެ އަރިހުގައި ހުންނަ މިނިސްޓަރ އިން އެޓެންޑެންސަކަށް ރައީސް ޔާމީން އަޅުގަނޑު ހަމަޖެއްސެވި. އަދި އަޅުގަނޑަށް ކިޔައިދެއްވި. [ވިދާޅުވާށޭ، ހުސްގަޑިއެއް ލިބުނަސް ބްރިޖްގެ ވާހަކަ.] އާދެ، ރައީސް ޔާމީން އެހެން އެއްވެސް ކަމަކަށް އެދިވަޑައެއްނުގަންނަވާ. އަބަދުވެސް ބްރިޖްގެ ވާހަކަ.\nއާދެ، ކީއްވެތޯ ބްރިޖް މުހިންމު މިވަނީ؟ ރައީސް ޔާމީން އޭރުވެސް ވިދާޅުވީ، ބްރިޖްގެ ޢަމަލީ މަސައްކަތް ފެށުމުގެ ކުރިން އިރާދަކުރެއްވިއްޔާ، އަޅުގަނޑުމެންގެ ޔޫތު ސިޓީ ހިއްކައި، ސަރުކާރުގެ ކޮމިޓްމަންޓް ނުވަތަ ސަރުކާރުގެ އިންވެސްޓްމަންޓް ނިންމާނަމޭ. އެހެންވެ އެގޮތުގެ މަތިން، އަޅުގަނޑަށް ލިބުނު ހުސް ވަގުތުތަކުގައިވެސް އަދި މާލެއަށް އެބޭފުޅާ ޒިޔާރަތް ކުރެއްވިއިރުގައިވެސް، އެބޭފުޅާވެސް އެއްސެވި އަޅުގަނޑު ގާތުގައި، މި ބްރިޖް އަންނާނީ ކޮންދިމާއަކުންތޯ؟ އަޅުގަނޑަށް ނަޞީބު ކަންދިމާކުރި ގޮތުން އެވަގުތު ދައްކާލެވުނު ހަމަ، ބްރިޖް ދާނެ ދިމާލާއި އަދި ހުޅުމާލޭގެ ފޭސް2ހިކޭނެ ދިމާ. އަދި އެއީ ޔޫތު ސިޓީ ކަމަށް. އާދެ، އަޅުގަނޑު ހަމަ ވަރަށް އުފާވި، ރައީސް ޔާމީން ފުރަތަމަފަހަރަށް ޗައިނާއަށް ވަޑައިގެން، އާދެ، އޭރުގައިވެސް ދެއްކެވީ ހަމަ ބްރިޖްގެ ވާހަކަ. އެއަށްފަހު 30 ދުވަސް ފަހުން ޗައިނާގެ ރައީސް ވަޑައިގެން، ރައީސް ޔާމީނާ ދެއްކެވި ވާހަކަފުޅުގައި، ރައީސް ޔާމީން، ޔޫތު ސިޓީގެ މުހިންމުކަމާއި އަދި މި ބްރިޖަކީ، މި ޤައުމުގައި އޮތް އިޖްތިމާޢީ އެންމެ ބޮޑު ގޮންޖެހުންތަކަށް މިވަގުތު ހޯދޭނެ އެންމެބޮޑު ޙައްލު ކަމަށްވެސް ރައީސް ޔާމީން ވިދާޅުވި.\nއާދެ، މިއީ ހަމައެކަނި އިޤްތިޞާދީ ޕްރޮޖެކްޓެއް ނޫން. ދެންމެ މި ވީޑިއޯ ޕްރެޒެންޓޭޝަން ނިމިގެން، ޗައިނާ އެއިޑްގެ ވާހަކަ އެ އައީ. އާދެ، ޗައިނާ އެއިޑަކީ މިކަހަލަ އަޅުގަނޑުމެންގެ ޤައުމީ ކުރިއެރުންތަކަށް، ނުވަތަ ޤައުމުގެ، މުޅި ޤައުމުގެ ތަރައްޤީއަށް، ޕްރޮޖެކްޓްތަކަށް ބޭނުންކުރާ ފައިސާ. އާދެ، ރައީސް ޔާމީން އެދުވަހު އެހެން ވިދާޅުވުމުން، އެދުވަހު ޗައިނާގެ ރައީސް ވިދާޅުވީ، އާދެ، ދިވެހިރާއްޖޭގައި ބްރިޖް އަޅަންޖެހެޔޭ. އަދި އެ ބްރިޖަށް ކިޔާ ނަމަކީ، [ޗައިނާ-މޯލްޑިވްސް ފްރެންޑްޝިޕް ބްރިޖް]އޭ ވެސް އެބޭފުޅާ ވިދާޅުވި. އާދެ، މިއީ އަޅުގަނޑު ދެކޭގޮތުގައި، ދުރުވިސްނޭ ބޭފުޅުން ކަންތައް ކުރައްވާ ގޮތަކީ. އާދެ، ބޭނުންވަނީކީ ބައިވަރު ވާހަކަތަކެއް ދައްކާކަށް ނޫން. ނުވަތަ ބައިވަރު ފޮޓޯ ކުރެހުންތަކެއް ދައްކާކަށް ނޫން. އެހެން ނަމަވެސް، ޢަމަލީ މަސައްކަތް ފަށަން.\nއާދެ، އެނގިވަޑައިގަންނަވާނެ ފަދައިން، މި ކުރެވުނު ސަރވޭތަކަކީވެސް އާދައިގެ ސަރވޭތަކެއް ނޫން. ކަނޑުގައި އެތައް މީޓަރު އަޑިއަށް ބޯހޯލް ކޮނެގެން، ދިވެހިރާއްޖޭގައި މި ކަނޑުގައި ފުރަތަމަފަހަރަށް މިކަހަލަ ސްޓަޑީއެއް މި ކުރެވުނީ. މި ސްޓަޑީގެ ފައިންޑިންގްވެސް އަޅުގަނޑު ދެކޭގޮތުގައި، ދުނިޔޭގެ އެކިކަންކޮޅުތަކުގައި، ޔުނިވަރސިޓީތަކުގައި ބޭނުންކުރެވޭނެ ފެންވަރުގެ އެކިކަހަލަ ނަތީޖާތައް ފެނުނު. އާދެ، މިތަން، ބޯހޯލް ސްޓަޑީތައް ހެދިއިރުގައި، އަޑީގައި އެއަރ ޕޮކެޓްސްއާއި، އަދި ތަފާތު ގޮންޖެހުންތައް ހުރި. އެހެން ނަމަވެސް، އެބޭފުޅުންގެ އިންޖިނިއަރުންގެ މަސައްކަތުން މިއަދު އެވަނީ ފުރިހަމަ ބްރިޖެއްގެ ޑިޒައިން ފުރިހަމަކޮށް ނިންމައި އަދި އަޅުގަނޑުމެންނާއި އެބޭފުޅުންނާ އެމް.އޯ.ޔޫ.ގައި ސޮއިކޮށް، ޗައިނާގެ ކޮންޓްރެކްޓެއް ހޯދުމަށް މިހާރު އެވަނީ ހުޅުވާލާފައި. އެބޭފުޅުން ޝޯޓްލިސްޓް ކޮށްފައި، މާތްރަސްކަލާނގެ އިރާދަފުޅުން ވަރަށް އަވަހަށް މީގެ އެގްރީމަންޓްގައި ސޮއިކުރެވި، އިރާދަކުރެއްވިއްޔާ ޢަމަލީ މަސައްކަތް ފެށޭނެ.\nއަޅުގަނޑުމެން ދިވެހިރާއްޖެއިން، ސަރުކާރުން ދޭންޖެހޭ ހުރިހާ ސަޕޯޓެއް އިރާދަކުރެއްވިއްޔާ މިދަނީ ދެމުން. އަޅުގަނޑު ފާހަގަކޮށްލަން، ރައީސް ޔާމީންގެ އިރުޝާދުގެ ދަށުން ވަރަށް ބުރަ މަސައްކަތެއް މީގައި އިކޮނޮމިކް ކައުންސިލްގެ މިނިސްޓަރުން ވަނީ ކުރައްވާފައި. އާދެ، އިކޮނޮމިކް ކައުންސިލާ ހަވާލުކުރުމުން، ހައުސިންގ މިނިސްޓްރީން، އަދި ޚާއްޞަކޮށް، ހައުސިންގ މިނިސްޓަރ މުޢިއްޒު، ލީޑް ކުރައްވައިގެން، އެބޭފުޅުންގެ ޓީމުން މިވަނީ ވަރަށް ފުރިހަމަ މަސައްކަތެއް ކުރައްވާފައި. އެހެންވީމާ، މިހުރިހާ ބޭފުޅުންނަށްވެސް ހިތުގެ އަޑިން އަޅުގަނޑު ޝުކުރު ދަންނަވަން. އަޅުގަނޑު ގަބޫލުކުރާގޮތުގައި، ދިވެހިރާއްޖޭގައި ހުންނަވާ ޗައިނާގެ ސަފީރަކީ، ދިވެހިރާއްޖޭގެ ޤައުމީ މިފަދަ ޕްރޮޖެކްޓްތަކުގައި، ވަރަށް ބޮޑަށް ދިވެހިރާއްޖެއަށް ވަކާލާތުކޮށްދެއްވާ ބޭފުޅެއް. އެހެންވީމާ، އެބޭފުޅާއަށްވެސް އަޅުގަނޑުގެ ހިތުގެ އަޑިން ވަރަށް ޝުކުރު ދަންނަވަން. އަދި ދިވެހިރާއްޖޭގެ ފޮރިން މިނިސްޓަރުގެ ޚާރިޖީ ސިޔާސަތުތަކާއި އަދި ހަމައެހެންމެ، އަޅުގަނޑުމެންގެ ފިނޭންސް މިނިސްޓަރުގެ ބުރަ މަސައްކަތްތައްވެސް އަޅުގަނޑު ހަމަ ފާހަގަކޮށްލަން.\nއާދެ، މާތްރަސްކަލާނގެ އިރާދަފުޅުން މި ބްރިޖް ވުޖޫދަށް އަންނާނެ. އާދެ، އެދުވަހުން އަޅުގަނޑުމެން ކާރުތަކުގަޔާއި، ސައިކަލްތަކުގަޔާއި އަދި ހައުސިންގ މިނިސްޓަރ އެބަ ވިދާޅުވޭ، ވަރަށް ސައިޑެއްގައި ޖޮގިންގ ލޭނެއްވެސް އޮންނާނެޔޭ. އެހެން ނަމަވެސް އަޅުގަނޑަށް ހަމަޔަޤީނުންވެސް ވެހިކަލް ދުއްވާނެ ދެ ލައިން އެބައޮވޭ. ސައިކަލް ދުއްވާނެ ލޭން އެބައޮވޭ. އަދި ހަމައެހެންމެ، ބައިސްކަލް ދުއްވައި ޖޮގިންގވެސް ކުރެވޭނެ. އެހެންވެ، މިއީކީ އާދައިގެ ބްރިޖެއް ނޫން. އެހެންވީމާ، އިރާދަކުރެއްވިއްޔާ އަޅުގަނޑުމެން މިދަނީ ޢަމަލީގޮތުން މި މަސައްކަތް ދައްކަމުން.\nއަޅުގަނޑުގެ ވާހަކަކޮޅު ނިންމާލަމުންވެސް، އަޅުގަނޑު ދަންނަވާލަން ބޭނުންވަނީ، އަޅުގަނޑުމެން ހިނގާށޭ ޢަމަލީ މަސައްކަތް ކުރަން. އަޅުގަނޑުމެން ހިނގާށޭ، ރައީސް ޔާމީން، ގޮތަކަށް ކަމެއް ނިންމެވީމަ، އަޅުގަނޑުމެންގެ ސަރުކާރުން އެކަމަށް ސަޕޯޓްކޮށްގެން ކުރިއަށްދާން. އާދެ، އަޅުގަނޑުމެން ލީޑަރެއް ހޮވަނީ، އެބޭފުޅާއަށް5އަހަރުގެ މުއްދަތުދީ، އެބޭފުޅާއާ އެކީގައި ކުރިއަށްދާން. އެއީ ޑިމޮކްރަސީއަކީ. ޑިމޮކްރަސީއަކީ5އަހަރު ދީފައި، ދޮޅުއަހަރު ނުވެ، މަގުމައްޗަށް ނުކުމެ އެކި ކޮޅުކޮޅަށް ދުވުމެއް ނޫން. އެކަމުން ނުކުންނާނެ އެއްވެސް ނަތީޖާއެއް ނޯންނާނެ. އާދެ، މިއަދު އަޅުގަނޑުމެންނަށް އެބަ ފެނޭ، ދިވެހިރާއްޖޭގެ ތަރައްޤީއަށްޓަކައި ރައީސް ޔާމީން އަޅުއްވައިދެއްވި ބިންގާތައް. އާދެ، އިރާދަކުރެއްވިއްޔާ، މީގެ ޢަމަލީ މަސައްކަތް ފަށާ ދުވަހަކީވެސް އަޅުގަނޑު ދެކޭގޮތުގައި، ހަމަ މިގޮތަށް އަޅުގަނޑުމެން ތިބެ ފާހަގަކުރާނެ ދުވަހެއް. އަދި މާތްރަސްކަލާނގެ އިރާދަފުޅުން މި ބްރިޖް ހުޅުވާ ދުވަހަކީވެސް.\nއާދެ، މި ބްރިޖް ހުޅުވާއިރުވެސް އަޅުގަނޑަށް ފާހަގަކޮށްލެވޭ، ދެންމެ ޑިޒައިންގައި އެ ފެނުނުގޮތަށް، އަޅުގަނޑުމެންނަށް މިވަނީ ރައީސް ޔާމީން ޗޫޒް ކުރައްވާފައި، ވަރަށް އިސްލާމިކް މޮނިއުމަންޓެއް. އެ ބްރިޖަށް އަރާއިރުވެސް އެ ފެންނަނީ. އެހެންވެ މިހުރިހާ ކަމެއްގެ ތެރެއިން އަޅުގަނޑުމެންނަށް މި ލިބޭ އުފާވެރިކަން ޙާޞިލުކުރުމަށްޓަކައި އަޅުގަނޑު ދެކޭގޮތުގައި، ދިވެހިރާއްޖެއަށް މިއޮތް އިޖްތިމާޢީ ގޮންޖެހުން ނައްތާލުމަށްޓަކައި އަޅުގަނޑުމެން އިގްތިޞާދީ ގޮތުން މިކުރަމުންދާ މަސައްކަތް އަޅުގަނޑުމެން އެބަޖެހޭ ވިސްނާލަން. އާދެ، ވަރަށްގިނަ ބޭފުޅުން ވިދާޅުވޭ، އަޅުގަނޑުމެން އިޖްތިމާޢީ ކަންތައްތަކަށްވުރެ އިޤްތިޞާދީ ގޮތުންނޭ އަޅުގަނޑުމެން އިސްކަންދެނީ. އަޅުގަނޑު ދަންނަވާނީ، ފުރަތަމަ އިޤްތިޞާދު ރަނގަޅުވެގެން ދޮއެއްތޯއޭ، އެހެން ހުރިހާ ކަމެއްވެސް ހަމަޖެއްސޭނީ. އަޅުގަނޑުމެންގެ އިޤްތިޞާދު ވަރަށް ބަލިކަށިވެ ނިކަމެތިވެފައި އޮއްވަ، އިރާދަކުރެއްވިއްޔާ އެ އިޤްތިޞާދު ކޮޅަށް ޖަހައިގެން، އަޅުގަނޑުމެންނަށް މިއަދު މި ފެންނަނީ، ދުނިޔޭގެ ގޮތުން ފާހަގަކޮށްލިޔަސް، ބޮޑެތި މެގަ ޕްރޮޖެކްޓްތައް ފަށްޓާއިރުގައި، އަޅުގަނޑުމެންގެ އިޤްތިޞާދު ރަނގަޅު ކޮށްގެން ނޫނީ، އާދެ، މި އިޤްތިޞާދީ ޕްރޮޖެކްޓުންވެސް އަޅުގަނޑުމެން އެންމެ ބޮޑަށް މި އަޅާލަނީ، ހަމަގައިމުވެސް އިޖްތިމާޢީ ބޮޑެތި ގޮންޖެހުންތަކޭ.\nއާދެ، މާލޭގައި ކޮބައިތޯ، މިހިރަ ހުރިހާ ބޮޑެތި މައްސަލަތަކުގެ އެންމެބޮޑު އަސާސީ ޙަޤީޤަތަކީ ބޯހިޔާވަހިކަން. ތޮއްޖެހިފައި ހޮހޮޅަ ހޮހޮޅައިގަޔާއި، އަޅުގަނޑުމެން އެކި ތަންތާނގައި ތޮއްޖެހުން. މިއީކީ ގައިމުވެސް އަޅުގަނޑުމެން ދޮޅު އަހަރުން، އަޅުގަނޑުމެންގެ ސަރުކާރުން ކުރި ކަމެއް ނޫން. އެހެންވީމާ، އަޅުގަނޑުމެންގެ ސަރުކާރުން އިރާދަކުރެއްވިއްޔާ މި ކޮންޖެޝަން ނައްތާލުމަށްޓަކައި އަދި މާލެއާއި، އެއަރޕޯޓާއި، ހުޅުމާލެ ފޭސް 1 އާއި، ޔޫތު ސިޓީއާ ގުޅުވައިލުމަށްޓަކައި މި މަސައްކަތް ކޮށް، މާތްރަސްކަލާނގެ އިރާދަފުޅުން ރައީސް ޔާމީން އެ ހިއްކެވި ޔޫތު ސިޓީގައިވެސް ފަންސަވީސްހާސް ފްލެޓް އެޅުމުގެ ޖާގަ އެ އޮތީ ހަމަގައިމުވެސް އެކަށައެޅިފައި. އިރާދަކުރެއްވިއްޔާ، އަޅުގަނޑުމެން އެ ފްލެޓްތައްވެސް އަޅައި ނިންމާނެ. ހަމަގައިމުވެސް މިއަދު މިހިސާބުގަނޑުގައި، އަޅުގަނޑުމެން އިޢުލާނުކުރާ ފްލެޓްތަކަށް އިޢުލާނު ކުރީމަ، ކުރިމަތިލާ މީހުންގެ ޢަދަދަށް ބަލައިލި ކަމުގައިވާނަމަ، މިތާނގެ ހައުސިންގ ނީޑަކީ، މި ސަރަޙައްދުގައި ސާދަހާސް. އެހެން ނަމަވެސް، ރައީސް ޔާމީން އެވަނީ އެކަންވެސް ވަރަށް ކުރިއަށް ޕްލޭން ކުރައްވާފައި. އެހެންވީމާ، އިރާދަކުރެއްވިއްޔާ ބޯހިޔާވަހިކަމާ، މިހުރިހާ ކަމެއް ފުރިހަމަކޮށް، އިޖްތިމާޢީ ގޮންޖެހުންތައް، އަޅުގަނޑުމެން އިރާދަކުރެއްވިއްޔާ، އިޤްތިޞާދު ރަނގަޅުކޮށްގެން ނައްތާލުމުގެ ފުރިހަމަ ޔަޤީންކަން ދެމުން، އަޅުގަނޑުގެ ވާހަކަކޮޅު ނިންމާލާނަން.\nއިރާދަކުރެއްވިއްޔާ އަޅުގަނޑުމެންނަށް އޮތީ އުފާވެރިކަން. މާތްރަސްކަލާނގެ އިރާދަފުޅުން އަޅުގަނޑުމެން ދާނީ ކުރިއަށް. އަދި އަޅުގަނޑުމެން އުފާކޮށް، ހަވާވެސް އަރުވާނަން.


ފަހުގެ ޚަބަރު: ކޮރަޕްޝަނާ ދެކޮޅަށް ޤައުމީ ބޮޑު މުޒާހަރާއެއް ބޭއްވުމަށް އެމްޑީޕީ އިން ނިންމައިފި – Maldivian Democratic Party\nފަހުގެ ޚަބަރު: ކޮރަޕްޝަނާ ދެކޮޅަށް ޤައުމީ ބޮޑު މުޒާހަރާއެއް ބޭއްވުމަށް އެމްޑީޕީ އިން ނިންމައިފި\nއިދިކޮޅު ސިޔާސީ ފަރާތްތަކުން ވެރިކަމުގެ ދަހިވެތިކަމުގައި ރައްޔިތުންގެ މަޖިލީހުގެ މެންބަރުންނަށް ރިޝްވަތުދެމުންދާތީ އެކަމާ ދެކޮޅަށް އިޙްތިޖާޖްކުރުމުގެ ގޮތުން މާލޭ ގައި އެމްޑީޕީން ބޮޑު މުޒާހަރާއެއް ބާއްވާ ގޮތަށް ހަމަޖައްސައިފިއެވެ. އެޕާޓީން މިގޮތަށް ހަމަޖެއްސީ މިއަދު ހަވީރު ބޭއްވި އެޕާޓީގެ ޤައުމީ މަޖިލީހުގެ 80 ވަނަ ޖަލްސާގައި ފާސްކުރި ޤަރާރަކުންނެވެ.\nޤައުމީ މަޖިލީހުގެ މެންބަރު ޢަސްލަމް ޝާކިރު ހުށަހަޅުއްވައި، އެ މަޖިލީހުގެ މެންބަރު ޝުޢައިބު ޢަލީ ތާޢީދުކުރެއްވި މި ޤަރާރުގައިވާ ގޮތުން “ދިވެހިރާއްޖޭގެ ޤާނޫނު އަސާސީ އިން، މިޤައުމުގައި އުޅޭ އެންމެހާ ރައްޔިތުން އެ ޤާނޫނު އަސާސީ އަށް ކިޔަމަންވުމަށް ބުނާ” ކަމަށާއި، “އަދި ޤާނޫނު އަސާސީ ގައި މި ރާއްޖޭގައި އޮންނާނީ3ބާރު ވަކިވެފައިވާ، ރިޔާސީ ނިޒާމެއް ކަމަށް ބުނާ ހިނދު،\nމީގެ ތެރެއިން އެއް ބާރު ކަމަށްވާ، ރައްޔިތުންގެ މަޖިލީހުގެ އިދިކޮޅު ބައެއް މެންބަރުން، ވެރިކަމުގެ ދަހިވެތި ކަމުގައި، ރިޝްވަތުގެ ހަޑިމުޑުދާރު އަމަލު ހިންގައި، ރާއްޖޭގެ ޤާނޫނީ ސަރުކާރުން ރައްޔިތުންނަށް ފޯރުކޮށްދޭ ޚިދުމަތްތައް ހުއްޓުވައި، ރައްޔިތުންނާއި ސަރުކާރާއި ދެމެދު ފިތުނައާއި ނަފްރަތު އުފެއްދުމަށް މަސައްކަތްކުރާ” ކަމަށް އެމްޑީޕީން މިއަދު ފާސްކުރި ޤަރާރުގައިވެއެވެ.\nރައްޔިތުންގެ މަޖިލީހުގައި، ރައްޔިތުންގެ ޤާނޫނީ ސަރުކާރާއި ދެކޮޅަށް، ރިޝްވަތުގެ ބިރުވެރިކަން ފަތުރާފައިވާތީ މި ހަޑިމުޑުދާރު އަމަލު ހުއްޓުވުމަށް، އެމްޑީޕީ އިން ބާއްވާ ޤައުމީ މުޒާހިރާ ބާއްވާ ތާރީޚަކީ 14 ޖުލައި 2010 ވާ ބުދަ ދުވަސް ކަމަށް ވެސް އެމްޑީޕީގެ ޤަރާރުގައި ވެއެވެ.\nއަދި އެތާރީޚަށް އެމްޑީޕީގެ އެންމެހާ މެންބަރުންނާއި، އެޕާޓީއަށް ސަޕޯޓުކުރައްވާ އެންމެހާ ފަރާތްތަކާއި، ރާއްޖެއިން ކޮރަޕްޝަން ނައްތާލުމަށް ތާޢީދު ކުރައްވާ އެންމެހާ ދިވެހިރައްޔިތުން މާލެ ވަޑައިގެން، މި ޤައުމީ މުޒާހިރާއަށް ދަޢުވަތުއަރުވައި މިކަމުގައި ބައިވެރިވެލެއްވުމަށް އެމްޑީޕީގެ ޤަރާރުގައި އެދިފައިވެއެވެ.\nމިޤަރާރު ފާސްވެފައި މިވަނީ ޤައުމީ މަޖިލީހުގެ މިއަދުގެ ޖަލްސާއަށް ޙާޒިރުވި 32 މެންބަރުންގެ އިއްތިފާޤުންނެވެ.


Leena Balaifintha? Mi Video Kolhuthakun Bunedhenee Film Balan JeheyKan - vNews.mv\n"ލީނާ" ބަލައިފިންތަ؟ މި ވީޑިއޯކޮޅުތަކުން ބުނެދެނީ ފިލްމު ބަލަންޖެހޭކަން\nއަހުމަދު ހަމީދު އާދަމް 01 August 2019, 16:16\nކުޅަދާނަ ފިލްމީ ތަރި އަބްދުﷲ މުއާޒްގެ "ލީނާ"ގެ ހައުސްފުލް ޝޯތައް އޮލިންޕަހުގައި ދަނީ ދައްކަމުންނެވެ. 2016ވަނަ އަހަރު ޑްރާމާ ސިލްސިލާއެއްގެ ގޮތުގައި ބެލުންތެރިންނަށް ގެނެސްދިނުމަށް މުއާ މަސައްކަތްކުރި "ލީނާ" މިމަހުގެ 23ވަނަ ދުވަހުގެ ރެއިން ފެށިގެން އޮލިންޕަހުގައި ދައްކަމުންދާއިރު، މިހާތަނަށް ފިލްމު ބެލި ގިނަ ބެލުންތެރިން ވަނީ ފިލްމާއި މެދު ހިތްހަމަޖެހުން ފާޅުކޮށްފައެވެ.\nރާއްޖޭގައި ހިނގި މަރުގެ ހާދިސާއަކުން އިންސްޕަޔާވެގެން ތައްޔާރުކުރި "ލީނީ"އާއިމެދު ޝުއޫރުފާޅުކުރި ގިނަ ބެލުންތެރިން ބުނީ މިއީ ރީތި ފިލްމެއްކަމަށެވެ.\n"ލީނާ"އަށް ބެލުންތެރިންގެ ތައުރީފު އޮހެމުންދާއިރު، ފިލްމުގެ ހިތްގައިމު މަންޒަރުތައް ހިމަނައިގެން އައު ޓްރެއިލާއެއް މިހާރު ވަނީ ނެރެފައެވެ. ޓްރެއިލާގައި "ލީނާ"ގައި ހިމެނޭ ރަހަތައް ވަރަށް ރަނގަޅަށް ބުނެދެއެވެ. އެގޮތުން ލޯތްބާއި، އޯގާތެރިކަން، އަނިޔާވެރިކަމާއި، ރަހުމްކުޑަކަން، އުފާވެރިކަމާއި، މަޖާކަންވެސް ޓްރެއިލާއިން ބުނެދެއެވެ. މިއީ އެހާވެސް ރަހަ ހެޔޮވަރު މޮޅު ފިލްމެކެވެ.\nމީގެ އިތުރުން ފިލްމުގައި ހިމެނޭ ހިތްގައިމު ބައެއް މަންޒަރުތައް ކޮންމެ ދުވަހަކު ކަހަލަ ގޮތަކަށް ލީނާގެ ފޭސްބުކް އޮފިޝަލް ޕޭޖްގައި ދަނީ ބެލުންތެރިންނާއި ހިއްސާކުރަމުންނެވެ. މި ވީޑިއޯ ކޮޅުތަކުންވެސް ބުނެދެނީ ހަމަ އެއް ވާހަކައެކެވެ. "ލީނާ"ގެ ރީތިކަމެވެ. ފިލްމުގެ މޮޅުކަމެވެ. "ލީނާ" ބަލަންދާންޖެހޭ ސަބަބުތަކެވެ.


ޖަޕާނުގެ އައު އެމްޕަރަރ ތަޚުތާ ހަވާލުވެވަޑައިގަތުން އަންނަ ހަފުތާގައި\nޝިފްޒާން އަހްމަދު 16 އޮކްޓޯބަރު 2019 11:37\nޖަޕާނުގެ އައު އެމްޕަރަރ ނަރުހީޓޯ ރަސްމީ ޞިފައެއްގައި ތަޚުތާ ހަވާލުވެވަޑައިގަތުމުގެ ގޮތުން ބާއްވާ އެތައް ޤަރުނުވީ ތާރީޚީ ހަފުލާ އަންނަ ހަފުތާގައި އޮންނާނެއެވެ. މިހަފުލާގައި 200 ޤައުމަކުން މަންދޫބުން ވަޑައިގަންނަވާއިރު އޭގެ ތެރޭގައި ދައުލަތްތަކުގެ އެންމެ އިސްވެރިންވެސް ހިމެނިވަޑައިގަންނަވާނެއެވެ. އަދި ޖުމްލަ 2500 މީހުން މިހަފުލާގައި ބައިވެރިވާނެ ކަމުގައި ރޮއިޓަރސްއިން ބުނެފައިވެއެވެ.\nޢުމުރުން 59 އަހަރުގެ ނަރުހީޓޯ ތަޚުތަށް އިސްވެވަޑައިގެންނެވީ އޭނާގެ ބައްޕާފުޅު އަކިހިޓޯ އެމަޤާމު ދޫކުރެއްވުމުން މޭ މަހުގައެވެ. އެމްޕަރަރގެ މަޤާމު ފާއިތުވި 200 އަހަރު ތެރޭގައި ފުރަތަމަ ފަހަރަށް ދޫކުރެއްވި ބޭފުޅަކީ އަކިހީޓޯއެވެ. ނަރުހީޓޯ ތަޚުތަށް އިސްވެވަޑައިގަތުމުގެ ރަސްމީ ހަފުލާތައް އޮންނަ ދުވަސް ކަމުގައިވާ 22 އޮކްޓޯބަރަކީ ރަސްމީ ބަންދު ދުވަހެއްގެ ގޮތުގައި ހަމަޖައްސާފައިވެއެވެ.\nޖަޕާނުގެ އިމްޕީރިއަލް ގަނޑުވަރުގެ އެންމެ ޤަދަރުވެރި މަޤާމު ކަމުގައި ބެލެވޭ މަސޫ ނޯ މާގައި ނަރުހީޓޯ ތަޚުތައް އިސްވެވަޑައިގެންނެވުމުގެ ހަފުލާ ފެށޭނީ 22 އޮކްޓޯބަރުވާ ދުވަހުގެ 1 ޖަހާއިރުއެވެ. އޭނާ ތަޚުތަށް އިސްވެވަޑައިގެންނެވުން އިޢުލާނު ކުރައްވާނީ ޓަކަމިކުރާ ނަމަކަށް ކިޔުނު މަންސައިންނެވެ. އެމަންސައިގެ ބަރުދަނުގައި 8 ޓަނު ހުންނަ ކަމުގައި ރޮއިޓަރސްގެ ރިޕޯޓުގައިވެއެވެ.\nނަރުހީޓޯ ތަޚުތަށް އިސްވެވަޑައިގެންނެވުމުގެ ހަފުލާ ނިމުމަކަށް އަންނާނީ އެޤައުމުގެ ބޮޑުވަޒީރު ޝިންޒޯ އަބޭ ދެއްވާ މަރުހަބާގެ ތަޤުރީރަކަށްފަހު، މަރުހަބާގެ ތިން ބުރު ޝިންޒޯ އަބޭ އިސްކޮށް ހުންނަވައި ކުރިއަށް ގެންދެވުމުންނެވެ. މުޅި ހަފުލާ ދެމިގެންދާނީ 30 މިނުޓަށެވެ.\nނަރުހީޓޯ ތަޚުތަށް އަރާވަޑައިގެންނެވުމާ ގުޅޭ ގޮތުން އަހަރުތެރޭގައި ކުރިއަށް ގެންދާ އެކި ކަންކަމަށް 16.1 ބިލިއަން ޔެންގެ ބަޖެޓެއް ހަމަޖައްސާފައިވެއެވެ. އެއީ 148 މިލިއަން ޑޮލަރުގެ ބަޖެޓެކެވެ. ރަސްމީކޮށް ތަޚުތާ ހަވާލުވެވަޑައިގަތުމުގެ ހަފުލާގެ ޚަރަދުތައްވެސް މިބަޖެޓުގެ ތެރޭގައި ހިމެނޭނެއެވެ.\nޖަޕާނުގެ ބޮޑުވަޒީރު ޝިންޒޯ އަބޭ ވިދާޅުވެފައިވަނީ މިހަފުލާގައި 190 ޤައުމުގެ މަންދޫބުންނާއި، ބައިނަލްއަޤުވާމީ ޖަމްޢިއްޔާ ޖަމާޢަތްތަކުގެ އިސްވެރިންނާއި މަންދޫބުން ބައިވެރިވެވަޑައިގަންނަވާނެ ކަމުގައެވެ. މިބޭފުޅުންގެ ތެރޭގައި އިނގެރޭސި ވަލީ ޢަހުދު ޕްރިންސް ޗާލްސާއި އެމެރިކާގެ ދަތުރުފަތުރާ ބެހޭ ވަޒީރު އެލައިން ޗާއޯއާއި ޗައިނާގެ ނައިބު ރައީސް ވާން ގިޝާންގެ އިތުރުން ދެކުނު ކޮރެއާގެ ބޮޑުވަޒީރު ލީ-ނަކް ޔޮން ހިމެނިވަޑައިގަންނަވައެވެ.\nއަދި އޭގެ އިތުރުން ސަޢޫދީގެ ވަލީ ޢަހުދު މުޙައްމަދު ބިން ސަލްމާނާއި ތުރުކީގެ ރައީސް ޠައްޔިބު ރަޖަބު އުރުދުޣާންވެސް ބައިވެރިވެވަޑައިގަތުން އެކަށީގެންވާ ކަމުގައި ރޮއިޓަރސްއިން ބުނެފައިވެއެވެ. އަދި މިހަފުލާގެ ހަވާސާގައި ބޮޑުވަޒީރު އަބޭ 50 ޤައުމެއްގެ ލީޑަރުންނާ ބައްދަލުކުރައްވައި ވާހަކަފުޅުތައް ކުރިއަށް ގެންދަވާނެ ކަމުގައިވެސް ބައިނަލްއަޤުވާމީ ޚަބަރުފަތުރާ ވަސީލަތްތަކުން ބުނެއެވެ.\nޖަޕާން ޝިންޒޯ އަބޭ ތަޚުތު އެމްޕަރަރ އެމެރިކާ ޗައިނާ ވަފުދު\nJuly 25, 2020 12:43:44\nސެން ފްރެންސިސްކޯގެ ޗައިނާ ކޮންސިއުލޭޓުގެ ހިމާޔަތުގައި ހުރި ރިސާޗަރެއް އެމެރިކާއިން ހައްޔަރުކޮށްފި\nSeptember 16, 2020 12:08:01\nޖަޕާނުގެ ބޮޑުވަޒީރު ކަމާއި ރަސްމީކޮށް ޔޮޝިހިޑެ ސުގާ ހަވާލުވެވަޑައިގެންފި


BREAKING: Kolhufushi In Rahthakah Dhathuru Kuri Meehun Quarantine Vaan Angaifi - Vaguthu\nމ.ކޮޅުފުށިން އެއްވެސް ރަށަކަށް ދަތުރުކޮށްފައިވާ މީހުން ކަރަންޓީންވާން ހެލްތް ޕްރޮޓެކްޝަން އެޖެންސީން އަންގައިފިއެވެ.\nއެޗްޕީއޭ އިން ވިދާޅުވީ، ޖެނުއަރީ މަހުގެ ފަސް ވަނަ ދުވަހުން ފެށިގެން ކޮޅުފުށިން މާލެއަށް ދަތުރުކޮށްފައިވާ މީހުން 1676 އަށް ގުޅުއްވާ މައުލޫމާތު ހިއްސާކުރެއްވުން އެެދޭ ކަަމަށެވެ. އަދި އެރަށުން އަތޮޅު ތެރޭގެ ރަށްތަަކަށް ޒިޔާރަަތްކޮށްފައިވާ މީހުން އެރަށެެއްގައި ހުންނަ ސިއްހީ މަރުކަޒަކަށް ނުވަތަ ހެލްތް ސެންޓަރަކަށް އެންގުމަށް ވަނީ އެދިފައެވެ.\nއެޗްޕީއޭ އިން ވަނީ، މި މުއްދަތުގައި ކޮޅުފުށިން ދަތުރުކޮށް 14 ދުވަސް ހަަމަނުވާ މީހުން، 14 ދުވަސް ފުރިހަމަ ވަންދެން ކަރަންޓީނުވެ، ކަރަންޓީނު ނިމުމަށްފަހު ކޮވިޑް-19 އަށް ޓެސްޓުކޮށް ނަތީޖާ ލިބެންދެން ކަރަންޓީނުގައި ތިބުމަށް އަންގާފައެވެ.\nއަދި މި މުއްދަތުގައި ކޮޅުފުށިން ދަތުރުކޮށް 14 ދުވަސް ހަަމަވެފައިވާ މީހުން ކޮވިޑް-19 އަށް ޓެސްޓުކޮށް ނަތީޖާ ލިބެންދެން ކަރަންޓީނުގައި ތިބުމަށް އަންގާފައި ވެއެވެ.\nއެރަށުން މިހާތަނަށް ނުވަ މީހަކު ވަނީ ކޮވިޑް-19 އަށް ފައްސިވެފައެވެ.\nޖެނުއަރީ 26, 2021 23:26\nތި ކަމުގަ ސަރުކާރުގެ އެއްވެސް ބޭފުޅެއް ސާމިލެއް ނުވާނެ.


Dhiraagu TV samaasaa eh noon: Mihaaru 4k channel eh libeyne!\nދިރާގު ޓީވީ ސަމާސައެއް ނޫން: މިހާރު4ކޭ ޗެނަލެއް ލިބޭނެ!\nދިރާގު ޓީވީގެ ޗެނަލްތަކެއް ތައާރަފު ކުރަން ބޭއްވި ރަސްމިއްޔާތެއްގެ ތެރެއިން- ފޮޓޯ: ކޯޕަރޭޓްމޯލްޑިވްސް\nދިރާގުން ޓީވީގެ ހިދުމަތް ތައާރަފު ކުރުންވީ އުންމީދުދަކަށެވެ. ކޭބަލް ޓީވީއިން ޗެނަލްތައް ބަލަން ޝައުގުވެރިވާ ދިވެހިން ކޮމިއުނިޓީ އިތުރަށް ޝައުގުވެރި ކުރުވި ކަމަށެވެ. މި ހިދުމަތް ގެނެސް ދިނުމަށްފަހު، އެ ކުންފުނިން މަޑުން އޮތީއެއް ނޫނެވެ. އެއް ވާނެއްގައި ދިޔައީ ކުރިއަށެވެ. މިގޮތުން އެންމެ ފަހުން މިވަނީ ފުރަތަމަ ފަހަރަށް4ކޭ ޗެނަލެއް ތައާރަފުކޮށްފަ އެވެ.\nދިރާގުން އަލަށް ތައާރަފުކޮށްފައިވާ 4ކޭ ޗެނަލްއަކީ ގުދުރަތީ މަންޒަރުތަކާއި ޑޮކިއުމެންޓްރީތައް ދައްކާ ޗެނަލް އެކެވެ. "ލަވް ނޭޗާ" އިން ރީތި މަންޒަރުތައް ހިތްގައިމު 4ކޭ ކޮލިޓީގައި ގެނެސްދޭ ޑޮކިއުމަންޓަރީތައް ފެންނާނެ އެވެ. މިއީ އޭޝިއާ ޕެސިފިކް ސަރަޙައްދުގައި ވަރަށް ބޮޑު މަގުބޫލުކަމެއް ލިބެމުންދާ ޗެނެލެކެވެ.\nފުރަތަމަ4ކޭޗެނަލް ނުވަތަ އަލްޓްރާ ހައި ޑެފިނިޝަން ޓެކްނޮލޮޖީ އަކީ މިހާރުގެ ސްމާޓް ޓީވީ ތަކުން ފެންނާނެ އެންމެ ފުރިހަމަ ކޮލިޓީ ޗެނަލް އެވެ. މި ހިދުމަތާއެކު އެ ކުންފުނިން މިވަނީ ޗެނަލުން ގޭގޭގެ ސިޓިން ރޫމްތަކުން4ކޭ ޓީވީތަކުގެ ފުރިހަމަކަން ތަޖްރިބާކޮށްލުވުމުގެ ފުރުސަތުލިބިފަ އެވެ.\nރާއްޖޭގެ ޓެލެކޮމް ސިނާއަތުގައި އެއްވަނަ ކުންފުނި ކަމަށްވާ ދިރާގުން ވަނީ ކޭބަލް ޓީވީގެ ހިދުމަތްވެސް އެހެން ހަރުފަތަކަށް ގެންދަން މަސައްކަތް ކުރަމުންނެވެ.\n"ލަވް ނޭޗާ" ޗެނަލް ތައާރަފް ކޮށްފައިވަނީ ދިރާގު ޓީވީ އިންޓްރޯ ޕެކޭޖްގެ ބޯނަސް ޗެނަލެއް ގޮތުގަ އެވެ. މިޗެނަލް ހަމައެކަނި ބެލުމުގެ ފުރުސަތު ލިބޭނީ ފައިބަ ކަނެކްޝަނެއް މެދުވެރިކޮށް ދިރާގު ޓީވީ ހިދުމަތް ހޯދާ ފަރާތްތަކަށެވެ. ފުރަތަމަ މިޗެނަލް ލިބޭނީ މާލެ އާއި މާލެ ކައިރީގައިވާ ފައިބަރ ކަނެކްޝަން ހުރި ރަށް ތަކަށެވެ. މި އަހަރު ނިމުމުގެ ކުރިން ދިރާގު ފައިބަ ކަނެކްޝަން ހުރި ކޮންމެ ރަށަކަށް މިޗެނަލް ބަލާލުމުގެ ފުރުސަތު ލިބިގެންދާނެ އެވެ. ދިރާގު ޓީވީގެ އިންޓްޑަކްޓަރީ ޕެކޭޖުގެ އަގަކީ މަހަކު އެންމެ 300 ރުފިޔާ އެވެ. މި ޕެކްޖްގައި 80 އަށް ވުރެ ގިނަ ޗެނެލްތައް ބަލާލެވޭނެއެވެ. ދިރާގު ޓީވީ މެދުވެރިކޮށް 4ކޭ ކޮންޓެންޓް ބެލުމަށް ވަކީ ޚާއްސަ ޖޯއިބޮކްސްއެއް ބައްލަވާގަންނަވާކަށް ނުޖެހޭނެއެވެ. މިވަގުތު ކުރިއަށްދާ ޕްރޮމޯޝަންގެ ތެރެއިން ދިރާގު ޓީވީ ބައްލަވާ ގަންނަ ފަރާތްތަކަށް އެއްވެސް އަގަކާނުލާ ޖޯއިބޮކްސް ލިބޭނެއެވެ.\nދިރާގު ޓީވީގެ އިންޓްޑަކްޓަރީ ޕެކޭޖުގެ އަގަކީ މަހަކު އެންމެ 300 ރުފިޔާ އެވެ. މި ޕެކްޖްގައި 80 އަށް ވުރެ ގިނަ ޗެނެލްތައް ބަލާލެވޭނެއެވެ. ދިރާގު ޓީވީ މެދުވެރިކޮށް 4ކޭ ކޮންޓެންޓް ބެލުމަށް ވަކީ ޚާއްސަ ޖޯއިބޮކްސްއެއް ބައްލަވާގަންނަވާކަށް ނުޖެހޭނެ އެވެ. މިވަގުތު ކުރިއަށްދާ ޕްރޮމޯޝަންގެ ތެރެއިން ދިރާގު ޓީވީ ބައްލަވާ ގަންނަ ފަރާތްތަކަށް އެއްވެސް އަގަކާނުލާ ޖޯއިބޮކްސް ލިބޭނެ އެވެ. ދިރާގު ޓީވީގެ ހިދުމަތް ހޯދުމަށް ބޭނުންވާނީ ދިރާގު ބްރޯޑްބޭންޑް ކަނެކްޝަނެކެވެ. ޖޯއި ބޮކްސްގެ ޒަރީއާއިން ގޭގައި ދިރާގު ޓީވީގެ ހިދުމަތް ހޯދާ ފަރާތްތަކަށް އިންޓަރނެޓް އެލަވަންސްގެ އަސަރެއް ނުކުރާނެއެވެ. އަދި ހިދުމަތް ގުޅައި ދިނުމަށް ފަހު ދިރާގުގެ ނެޓްވާރކް މެދުވެރިކޮށް ދިރާގު ޓީވީގެ އެކައުންޓް ބޭނުންކޮށްގެން އެހެން ވަސީލަތްތަކުން ވެސް (ލެޕްޓޮޕް، ޓެބްލެޓް އަދި ސްމާޓްފޯން) ރާއްޖޭގެ ކޮންމެތަނެއްގައި ކޮންމެ ވަގުތެއްގައި ޓީވީ ބެލޭނެ އެވެ.


America ah shareeaiy kureveh jehey: Uthuru Korea\nއެމެރިކާއަށް ޝަރިއަތްކުރެވެން ޖެހޭ: އުތުރު ކޮރެއާ\nއެމެރިކާ ސިފައިން އަފްޣާންގައި ހިންގާފައި ހުރި ޖަރީމާތައް ބެލެން ޖެހޭ ކަމަށް އުތުރު ކޮރެއާ ބުނޭ\nއަފްޣާނިސްތާނުގައި އެމެރިކާ ސިފައިން 20 އަހަރު ކުރި ކަމެއް ބަލަންޖެހޭ ކަމަށް އުތުރު ކޮރެއާއިން ބުނެފި އެވެ. އުތުރު ކޮރެއާގެ ފޮރިން މިނިސްޓްރީން ނެރުނު ބަޔާނެއްގައި ބުނެފައި ވަނީ އެމެރިކާ ސިފައިން އަފްޣާން ރައްޔިތުންގެ ހައްގުތައް ލޫޓުވައި އިންސާނީ ކަރާމާތަށް އަރައިގަނެ އަޅާލުމެއް ނެތި އަފްޣާންގައި އިންސާނީ ޖަރީމާތައް ހިންގާފައިވާ ކަމަށެވެ.\nޕިޔޮންގްޔަންގުން ބުނީ އެމެރިކާއަކީ ފަރުދާގެ ބިތްދޮށުގައި ގޮތްކުޑަ ގައުމެއް ކަމަށާއި ނިގުޅައިގެންފައި ހުރި ގައްގުތައް ހޯދުމަށްޓަކައި އެމެރިކާއަށް ޝަރީއަތް ކުރެވެން ޖެހޭ ކަމަށެވެ.\nއަފްޣާނުން ޓެރަރިޒަމް ނައްތާލަން ކަމަށް ބުނެ 20 އަހަރު ކުރިން އެމެރިކާއިން އަފްޣާނަށް އަރައިގަނެ ނަސްލު އޮޅުވާލާފައިވާ ކަމަށް ވެސް އިތުރުން ބުނެ އެވެ.\nއުތުރުން ބުނީ ހައްގު ގެއްލެނީ ހަމައެކަނި އެމެރިކާއާ ވަފާތެރިންނަށް ކަމެއްވުމުން ނޫން ކަމަށާއި ދުނިޔޭގައި އެހެން ގައުމުތަކުގައި ވެސް ޝަރަފުވެރިކަމާއެކު އިންސާނުން ދިރިއުޅޭ ކަމަށެވެ.\nޕިޔޮންގްޔަންގް ބާޔާނުގައި ބުނެފަައިވާ ގޮތުން މިއީ ހައްގުތައް ހޯދަން އެންމެން ވާކާލާތު ކުރާ ޒަމާނެކެވެ. އެމެރިކާގެ ސަބަބުން ގެއްލިފައި ހުރި ހައްގުތަކަށް އެމެރިކާ ޒިންމާ ކުރުވެން ޖެހެ އެވެ. އެމެރިކާގައި ވެސް ކުށްވެރިން ތިބި ކަމަށާއި އިންސާފުގެ ކުރިމައްޗަށް ގެންނަން ޖެހޭ ކަމަށް އެ ބަޔާނުގައިވެ އެވެ.\nއަފްޣާނުން ޓެރަރިސްޓުން ނައްތާލަން ކަމަށް ބުނެ އާންމުން ދިރިއުޅޭ ތަންތަކަށް އެމެރިކާއިން ޑްރޯން ހަމަލާދިފައި ހުރި ކަމަށް ވެސް ބަޔާނުގައިވެ އެވެ. އާންމުންގެ މުދާތައް ސުންނާފަތި ކުރުމާއި ވަގަށް ނެގުން ފަދަ ހަރަކާތައް އެމެރިކާ ސިފައިން ކޮށްފައިވާ ކަމަށް އުތުރުން ބުނެ އެވެ.\nއުތުރު ކޮރެއާއިން ބުނީ އެމެރިކާ އާއި ނޭޓޯ އަދި ބައިވެރިންގެ ސަބަބުން އަފްޣާންގައި 241،1000 މީހުން މަރުވެފައިވާ ކަމަށާއި އޭގެ ތެރޭގައި 7،792 ކުޑަކުދިން ވެސް ހިމެނޭ ކަމަށެވެ.\nޕިޔޮންގްޔަންގުން ބުނީ އަފްޣާން ރައްޔިތުން އެމެރިކާ ސިފައިންގެ ހަނދާންތައް އާ ކުރާނީ ގާތިލުންގެ ގޮތުގައި ކަމަށާއި އެމެރިކާއަކީ އުފެދުމުގައި އަނިޔާވެރި ގައުމެއް ކަމަށެވެ.\nއުތުރު ކޮރެއާގެ ބަޔާނުގައި އިޝާރާތް ކޮށްފައި އެވަނީ "ހިއުމަން ކާގޯ" ގެ ގޮތުގައި އެފްރިކާއިން ކަނޑުބޯޓުފަހަރުގައި އެމެރިކާއަށް އެތެރެކޮށް އަޅުންގެ ގޮތުގައި ގުލާނު ކުރުވައި ގެންގުޅުނު މީހުންނަށެވެ.\nއެމެރިކާ އަފްޣާނިސްތާން އުތުރު ކޮރެއާ + ނޭޓޯ


SunOnline: Gaazee, Adeebah: Thaubaavi kamah vaanee hageegai haamakoh, faisaa hoadhaidhinumun\nގާޒީ، އަދީބަށް: ތައުބާވި ކަމަށްވާނީ ހަގީގަތް ހާމަކޮށް، ފައިސާ ހޯދައިދިނުމުން\nނަޖާހު މަސްއޫދު 05 Oct 2020, 21:05\nއަދީބުގެ މައްސަލަ ގެއްލެވި ގާޒީ ހަސަން ސައީދު --\nތައުބާވި ކަމަށް ވާނީ އެމްއެމްޕީއާރްސީގެ ހިޔާނާތުގެ ހަގީގަތް ދައުލަތަށް ހާމަކުރައްވައި، ގެއްލުނު ފައިސާ އަނބުރާ ހޯދައިދެއްވުމުން ކަމަށް ކުރީގެ ނައިބު ރައީސް އަހުމަދު އަދީބަށް ނަސޭހަތް ދެއްވަމުން އޭނާގެ މައްޗަށް ހުކުމް އިއްވެވި ގާޒީ ހަސަން ސައީދު ވިދާޅުވެއްޖެ އެވެ.\nއަދީބުގެ މައްޗަށް ދައުލަތުން އުފުލި ހަތް ދައުވާގެ މައްސަލައިގައި މިއަދު ވަނީ ހުކުމްތައް އިއްވައިފަ އެވެ. ދައުލަތާއި އަދީބާ ދެމެދު ހެދި އިއުތިރާފު އެއްބަސްވުމުގައިވާ ގޮތަށް އަދީބު 20 އަހަރަށް ޖަލަށް ލައި އޭނާ ދެ މިލިއަން ރުފިޔާއިން ޖޫރިމަނާ ކުރަން ގާޒީ މިއަދު ހުކުމް ކުރެއްވި އެވެ. އެ ހުރިހާ ދައުވާއެއްގެ ހުކުމް އިއްވަން ދޮޅުގަޑިއިރަށްވުރެ ގިނަ އިރު ހޭދަ ވި އެވެ.\nހުކުމްތައް އިއްވައި ނިމުމުން، ގާޒީ ވަނީ އަދީބަށް ނަސޭހަތްތެރިވެވަޑައިގެންފަ އެވެ.\n"މިއަދު އަޅާލާނެ އެއްވެސް ފަރާތެއް ނުހުންނާނެ. މިހެން މި ދެންނެވީ ނަފްސާ އަޅާލާނެ އެންމެ ފަރާތެއް ވާނީ. އެހެންވީމަ ނަފްސު ވިއްކާލި މީހަކަށް ދެން ކުރެވޭނެ އެއްވެސް ކަމެއް ނޯންނާނެ،" ގާޒީ ހަސަން ސައީދު ވިދާޅުވި އެވެ.\nގާޒީ ވިދާޅުވީ، އަދީބު ކުރެއްވީ ދިވެހި ދައުލަތް ލަދުގަނެ މުޅި ދުނިޔެއަށް ފަޟީހަތްވި ކަމެއް ކަމަށެވެ. އެ ވާހަކަ މިއަދު ދެއްކެވީ އަދީބަށް ދެރަ ގޮތެއް އެދިގެން ނޫން ކަމަށްވެސް ވިދާޅުވި އެވެ.\n"ދިވެހި ދައުލަތް ލަދުގަންނަ ފަދަ ކަމެއް، މުޅި ދުނިޔެއަށް ފަޟީހަތްވެގެން ދިޔަ ކަމެއް،" ގާޒީ ވިދާޅުވި އެވެ.\nޒުވާނަކަށްވެހުރެ ގައުމުގެ އެހާ ބޮޑު މަގާމެއް ލިބިވަޑައިގެންނެވި ގޮތް ހަނދުމަފުޅުކުރައްވަން އޭނާ އެދިވަޑައިގަތެވެ. އަދި އަމަލު ކުރެވުނު ގޮތާ މެދު ވިސްނުމަށް އެދިވަޑައިގަތެވެ.\n"އަޅުގަނޑު އެދެން ބާކީ އޮތް ދުވަހު އަމިއްލަ ނަފްސު މުރާޖައާކޮށް، އެކަން ވީ ގޮތް އަމިއްލަ ނަފްސާ ސުވާލުކޮށް، އޭގެ ހަގީގަތް ދިވެހި ދައުލަތަށް ހިއްސާކޮށް، މި ފައިސާ އަނބުރާ ދެވުނު ގޮތަކަށް ދެއްވުން. އެ ނޫނިއްޔާ ތައުބާވި ކަމެއް ނުވެވޭނެ،" ގާޒީ ވިދާޅުވި އެވެ.\nގެއްލިފައި ވަނީ އެކެއްގެ ހައްގެއް ނޫން ކަމަށްވެސް ގާޒީ ވިދާޅުވި އެވެ. އޭނާ ވިދާޅުވީ، ގެއްލިފައި ވަނީ މުޅި މުޖުތަމައުގެ ހައްގު ކަމަށެވެ.\n"މިއަށް އިންސާފު ހޯދައިދެވޭނީ މި ފައިސާ ދިވެހި ދައުލަތަށް ލިބިގެން. އެހެންވީމަ އެ ވާހަކަ ދެންނެވީ،" ގާޒީ ވިދާޅުވި އެވެ.\nދައުލަތާއެކު އަދީބު ހަދާފައިވާ އިއުތިރާފު އެއްބަސްވުމުގެ ދަށުން އަދީބު ގެންދަވަނީ އެމްއެމްޕީއާރްސީގެ ހިޔާނާތުގައި ބައިވެރިވި އެހެން މީހުންގެ މައުލޫމާތު ކަމާ ބެހޭ ފަރާތްތަކަށް ދެމުންނެވެ. އޭނާ މީގެ ކުރިން ވިދާޅުވެފައި ވަނީ ގެއްލުނު ފައިސާ ހޯދޭނެ ކަމަށް ގަބޫލުފުޅު ކުރައްވާ ކަމަށެވެ. އަދި އޭރު ކުރެވުނު ކުށަށް ތައުބާވެ، ރައްޔިތުންނާއި ދައުލަތުގެ ކިބައިން މައާފަށް އެދޭ ކަމަށް ވެސް އަދީބު ވަނީ މީގެ ކުރިން ޝަރީއަތުގެ މަޖިލީހުގެ ވިދާޅުވެފަ އެވެ.


"Maamu" ge castun thaarafkoh dheefi | Mihaaru\n"މާމުއި" ގެ ޝޫޓިންގެ ތެރެއިން: ފިލްމް އަޅުވާނީ އަންނަ އަހަރުގެ އެޕްރީލް 1 ގައި.\n"މާމުއި" ގެ ކާސްޓުން ތައާރަފުކޮށް ދީފި\n10 އޯގަސްޓް 2018 - 07:062comments\nއަންނަ އަހަރު ދިވެހި ސިނަމާ އަށް އަންނާނެ އެންމެ ތަފާތު އެއް ފިލްމަށް ވާނީ ޑާކް ރެއިން އެންޓަޓައިމަންޓްގެ "މާމުއި" އެވެ. މި ފިލްމްގެ ޝޫޓިން ރޯދައިގެ ކުރިން ވެސް ކޮންމެވެސް ވަރަކަށް ކުރިއަށް ގެންދިއުމަށް ފަހު ރޯދަ އަށް މެދުކަނޑައިލީ އެވެ. މިހާރު މި ވަނީ އަލުން ޝޫޓިން ފަށައިފަ އެވެ.\nއެއާ އެކު މިހާރު މި ވަނީ ފިލްމްގެ މައިގަނޑު ކާސްޓުން ބެލުންތެރިންނަށް ތައާރަފުކޮށް ދީފަ އެވެ. އެއީ ތަރިން ކުޅޭ ކެރެކްޓާތަކަށް ކިޔާ ނަންތަކާ ވެސް އެކުގަ އެވެ.\nމީގެ ކާސްޓުންގެ ތެރޭގައި ޖުމައްޔިލް (ޖުމަލް) ނިމާލް، މަރިޔަމް އައްޒަ، މުހައްމަދު ފައިސަލް، މަރިޔަމް (މަޖޫ) މަޖުދާ، ޝީލާ ނަޖީބް، ނުޒުހަތު (ނުޒޫ) ޝުއައިބް، އިބްރާހީމް (ފުބޫ) ޝާފިއު، އިސްމާއިލް (ޖުމާ) ޖުމައިހް، އަހުމަދު ސުނީ، ހަމްދާން ފާރޫގް، މަރިޔަމް ނޫރާ، އަލީ ޝަޒްލީމް، އާދަމް (ރެކްސް) ރިޒްވީ، އަހުމަދު އަދި (ޝާއްކޮ އައްމަޑޭ) ޝާކިރު ފަދަ ތަރިން ހިމެނެ އެވެ.\n@DarkRainEnt 's #Maamui @Jumayyil pic.twitter.com/J56VkWC3R2\n— Dark Rain Ent (@DarkRainEnt) August 9, 2018\nމީގެ އިތުރުން "މާމުއި" އިން ފިލްމްގެ ޑައިރެކްޓަރު އަދި މުނިފޫހި ފިލިވުމުގެ ދާއިރާ އިން މި އަހަރު ހިތްވަރު ދިނުމުގެ އިނާމު ވެސް ލިބުނު އަލީ (ޗިއްޕެ) ޝިފާއުގެ އަންހެނުން އައިޝަތު ޔާދާ ވެސް ފެނިގެން ދާނެ އެވެ.\n@DarkRainEnt 's #Maamui pic.twitter.com/ZBOCkKg35g\nއަދި ފިލްމްގެ ވަރަށް ހާއްސަ ފެނިލުމަކުން ކުރީގެ މަަޝްހޫރު އެކްޓަރު އިސްމާއީލް ވަޖީހު ވެސް ފެނިގެން ދާނެ އެވެ. އޭނާ ވަނީ ޑާކް ރެއިނުން މިދިޔަ އަހަރު ގެނެސް ދިން "މީ ލޯތްބަކީ" އިން ވެސް ފެނިލައިފަ އެވެ.\n@DarkRainEnt 's #Maamui pic.twitter.com/uY7xssOshr\nސުނީއަކީ ރީތި އިއްސެ.\nމުހައްމަދު (މޮގާ) އަލީ ޕްރޮޑިއުސް ކުރާ މި ކޮމެޑީ ފިލްމް "،މާމުއި" ގެ ސްކްރީޕްލޭ ލިޔެފައި ވަނީ ޑާކް ރެއިނުން އެންމެ ފަހުން ގެނެސް "ވަކިން ލޯބިން" ގެ ސްކްރިޕްޓް ވެސް ލިޔުނު މޮގާގެ އަންހެނުން އައިޝަތު ފުއާދު ތައުފީގާއި އެޗްއާރްސީއެމްގެ ކުރީގެ ނައިބް ރައީސް އަހުމަދު ތޮލާލެވެ.\n@DarkRainEnt 's #Maamui @najeebsheela pic.twitter.com/zVoR2erGqH\nމޮގާ ބުނީ ފިލްމްގެ ޝޫޓިން މިހާރު ވަރަށް ހަލުވިކޮށް ކުރިއަށްދާ އިރު، ޖުމަލް އާއި އައްޒަ ފިޔަވައި އެހެން ހުރިހާ ކާސްޓުން ޝޫޓިންގައި ބައިވެރިވާ ކަމަށެވެ. އެ ދެ ތަރިން މި ވަގުތު ތިބީ އެހެން ފިލްމެއްގެ ޝޫޓިން އަށް ނ. އަތޮޅުގަ އެވެ.\n@DarkRainEnt 's #Maamui pic.twitter.com/xJesn6r9ke\n"ޖުމަލް އާއި އައްޒަ އެނބުރި އައިސް އެ މީހުންގެ ޝޫޓިންތަކުގައި ވެސް ފަހުން ބައިވެރި ވާނެ،" މޮގާ ބުންޏެވެ.\nމާލޭގައި ޝޫޓް ކުރަމުން އަންނަ "މާމުއި" އާ ބެހޭ ގޮތުން މޮގާ ބުނީ މިހާރު ކުރިއަށްދާ ޝޫޓިން ޝެޑިއުލް ބޮޑު އީދުގެ ކުރިން ނިންމައިލާ އިރު، ފިލްމްގެ 70 ޕަސަންޓް އޮންނާނީ ޝޫޓްކޮށް ނިމިފަ އެވެ.\nއަމިއްލަ ރާގުގެ ހަތަރު ވަރަކަށް ލަވަ ހިމެނޭ މި ފިލްމް ސިނަމާ އަށް އަންނާނީ އެޕްރީލް، 1، 2019 ގަ އެވެ.


Ufaaveri Dhiriulhumeh Ulhen Beynuntha? - Vaguthu\nއުފާވެރި ދިރިއުޅުމެއް އުޅެން ބޭނުންތަ؟\nއުފާވެރި ދިރިއުޅުމެއް ހޯދުމަށް ނަފްސާނީ ގޮތުންނާއި ޖިސްމާނީ ގޮތުން ތިމާ ގަދަވެ ސަލާމަތުން ހުރުމަށް މަސައްކަތް ކުރުމަކީ ވަރަށް މުހިންމު ކަމެކެވެ. ދިރިއުޅުމުގައި ގެންގުޅޭ އާދަކާދައިގެ ބައެއްގެ ގޮތުގައި މިކަން ހިމެނިފައި އޮންނަންވާނެއެވެ. ދިރިއުޅުމުގެ ވައްޓަފާޅި ނަފްސަށް އުފާވެރިކަން ގެނެސްދޭ ކަންކަން ކުރުމަށް އިސްކަން ދިނުން ވަރަށް މުހިންމު ރޯލެއް އަދާ ކުރެއެވެ. މިގޮތުން ކުރެވިދާނެ ބައެއް ކަންކަން ހިމަނާލާނަމެވެ.\nނަފްސަށް އިތުބާރު ކުރުން\nމިގޮތަށް ކަންތައް ކުރުމުން ކޮންމެ ކަމެއް ކުރުމަށް ވެސް މުޅިން އާ ހިތްވަރެއް ލިބޭނެއެވެ. ކަންކަން ކުރުމަށް އެހެން މީހުންނަށް ހިތްވަރު ދޭ މީހަކަށް ވާށެވެ. ދިމާވާ ބޮޑެތި ކަންތަކުގައި ކެރިގެން ކުރިމަތިލާން ދަސްކުރާށެވެ.\nކަސްރަތު ކުރުމުން ހަށިގަނޑުގެ ހަކަތަ އިތުރުވެ ހަށިގަނޑަށް ލުއި ލިބެއެވެ. ހިތުގެ ބަލިންނާއި އެކިއެކި ބަލި ބަލިން ސަލާމަތް ވުމަށް މަގުފަހިވެއެވެ.\nކާން ކަނޑައެޅިފައިވާ ގަޑިއަށް ކެއުމަށް އިސްކަން ދޭންވާނެއެވެ. ކާން ބޭނުން ކުރާ ތަކެއްޗަކީ ހަށިގަނޑަށް ފާއިދާ ހުރި ކާނާ ކަމުގައި ވާންޖެހެއެވެ. މިގޮތުން ތަރުކާރީ އާއި މޭވާ ފަދަ ތަކެތި ކެއުމުގައި ބޭނުން ކުރެވިދާނެއެވެ. ތެލުގެ ބާވަތްތައް ހިމެނޭ ކެއުންތަކާ ދުރުވުން މުހިންމެވެ. ސަރުބީ އާއި ކަާބޯހައިޑުރޭޓް މާއްދާ ހިމެނޭ ކެއުންތައް މަދުކޮށްލަން ވާނެއެވެ. ހަމަ މިއާއެކު ފޮނި ކާނާ އެހާ ގިނައިން ބޭނުން ކުރުން ރަނގަޅެއް ނޫނެވެ.\nރަނގަޅު ރައްޓެހިން އިހްތިޔާރު ކުރުން\nއެކުގައި އުޅޭ ރައްޓެހިންނަކީ ރަނގަޅު ބައެއް ކަމުގައި ވާން ޖެހެއެވެ. ރަނގަޅު އާދަކާދަ އެނގޭ އަޚްލާގް ރަނގަޅު މީހުން ކަމުގައި ވާންޖެހެވެ. ތިމާއަށް ހެޔޮ އެދޭ މީހުން ރަހްމަތްތެރިންގެ ގޮތުގައި އިހްތިޔާރް ކުރާށެވެ.\nދިރިއުޅުމުގައި އަބަދުވެސް ކުރެވިފައިވާ ރަނގަޅު ކަންތައް ފާހަގަކޮށް ކުރިއަށް އޮތް ތަނުގައި ވެސް އެގޮތަށް ދިރިއުޅުން ކުރިއަށް ގެންދަން އަޒުމް ކަނޑަޅާށެވެ. އެންމެ ދަތި އުނދަގޫ ދަނޑިވަޅުގައި ވެސް ހިތްވަރުގަދަ ކޮށްފައި އެކަމަކާ ކުރިމަތިލާށެވެ. އެކަންތައްތަކަކީ ތިމާ އަށް ފާއިދާ ވާނެ ކަމެއްކަމުގައިވާ ނަމައެވެ.\nދުޅަހެޔޮ ދިރިއުޅުމެއްގައި އުޅުމަކީ އެހާ އުނދަގޫ ކަމެއް ނޫނެވެ. އަދި އެކަމަކަށް މާ ބޮޑު މަސަތްކަތެއް ވެސް ކުރާކަށް ނުޖެހޭނެއެވެ. މި ކަންތައްތަކަށް ވިސްނައިގެން ކުރިއައް ދިއުމުން ރަނގަޅުވާނެއެވެ. އުފާވެރި ބާއްޖަވެރި ދިރިއުޅުމެއް ލިބޭނެ ކަމާމެދު އެއްވެސް ޝައްކެއްނެތެވެ.\nޖެނުއަރީ 28, 2021 14:06


BREAKING: Covid Baleega 48 Aharuge Dhivessaku Niyaa Vejje - Vaguthu\nކޮވިޑް ބަލީގައި 48 އަހަރުގެ ދިވެއްސަކު ނިޔާވެއްޖެ\n2 މަސް ކުރިން ( މެއި 22, 2021 )\nކޮވިޑް-19 ޖެހިގެން ނިޔާވި މީހަކު އެމްބިއުލާންސް އިން ބާލަނީ ؛- ވަގުތު އިމޭޖަސް:-މުހައްމަދު އަފްޒަލް\nކޮވިޑް ބަލީގައި އިތުރު ދިވެއްސަކު ނިޔާވެއްޖެއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ދެންމެ ކުރި ޓުވީޓެއްގައި ވިދާޅުވީ ހުޅުމާލެ މެޑިކަލް ފެސިލިޓީގައި ފަރުވާދެމުން ދަނިކޮށް އުމުރުން 48 އަހަރުގެ ދިވެހި ފިރިހެނަކު ނިޔާވެފައި ވަނީ މިއަދު މެންދުރު 12 ޖަހާކަން ހާއިރު ކަމަށެވެ.\nToday at 12:02 pma48-year-old Maldivian male admitted at HMF has passed away\nThis is the 121st COVID-19 death in the Maldives\nOur thoughts and prayers are with the bereaved family. May Allah grant her soul eternal peace in heaven\n— Health Protection Agency (@HPA_MV) May 22, 2021\nމިއާ އެކު، ރާއްޖެ އިން ކޮވިޑް ބަލީގައި ނިޔާވި މީހުންގެ އަދަދު ވަނީ 121 އަށް އަރައިފައެވެ.\nރާއްޖެ އިން ފަހަކަށް އައިސް ކޮވިޑް ބަލީގައި ނިޔާވާ މީހުންގެ އަދަދު ވަނީ ވަރަށް ބޮޑަށް އިތުރުވެފައެވެ. އެގޮތުން އިއްޔެ އެކަނި ވެސް އެ ބަލި ޖެހިގެން ހަތަރު މީހަކު ވަނީ ނިޔާވެފައެވެ. އެއީ ހުޅުމާލެ ކޮވިޑް ފެސިލިޓީގައި ފަރުވާދެމުން ދިޔަ މީހުންނެވެ.\nރާއްޖެއިން މި ބަލީގައި ނިޔާވި ދިވެހިންގެ އަދަދު މިހާރު ވަނީ 106 އަށް އަރައިފައެވެ. އަދި މި ބަލި ޖެހިގެން 15 ބިދޭސީއަކު ވަނީ ނިޔާވެފައެވެ.\nކޮވިޑް ބަލީގައި އެންމެ ގިނަ ބަޔަކު ނިޔާވެފައި ވަނީ މި މަހުގެ ތެރޭގައެވެ. މި މަހުގެ މިހާތަނަށް 48 މީހަކު ވަނީ ކޮވިޑް ޖެހިގެން ނިޔާވެފައެވެ. އޭގެ ތެރެއިން ފަސް މީހުންނަކީ ކޮވިޑްގެ ދެ ޑޯޒް ފުރިހަމަކޮށްފައިވާ މީހުން ކަމަށް ކަމާބެހޭ ފަރާތްތަކުން ހާމަކުރެއެވެ.\nރާއްޖޭގައި ކޮވިޑަށް ފައްސިވާ މީހުންނާއި ބަލީގައި ނިޔާވާ މީހުންގެ ޢަދަދު އިތުރުވަމުން އަންނައިރު މިބަލިން ރައްކާތެރިވުމަށް ބޭނުންކުރަމުން އަންނަ ވެކްސިން ފުރިހަމަ ނުކުރާ މީހުން ގިނަ ކަމަށް ހެލްތު އިމަޖެންސީ އޮޕަރޭޝަންސް ސެންޓަރު (އެޗްއީއޯސީ) އިން ހާމަކުރެއެވެ. އެގޮތުން މި ބަލީގައި ނިޔާވާ ގިނަ މީހުންނަކީ ވެކްސިންގެ ދެ ޑޯޒް ވެސް ފުރިހަމަ ނުކުރާ މީހުން ކަމަށް އެޗްއީއޯސީން ވަނީ ހާމަކޮށްފައެވެ.\nރާއްޖެ އިން މިހާތަނަށް ބައި ލައްކަ އަށް ވުރެ ގިނަ މީހުން ވަނީ ކޮވިޑަށް ފައްސިވެފައެވެ. އޭގެ ތެރެއިން 31،000 އަށް ވުރެ ގިނަ މީހުން ބަލިން ރަނގަޅުވެފައިވާ އިރު، 21،000 އަށް ވުރެ ގިނަ މީހުން ދަނީ ފަރުވާ ހޯދަމުންނެވެ.\nމިވަގުތު ކޮވިޑް ޖެހިގެން އެޑްމިޓްކޮށްފައި ތިބީ 286 މީހުންނެވެ.\nކޮވިޑް ފެތުރުން ކޮންޓްރޯލް ކުރުމަށް މާލެ އާއި ބައެއް ރަށްރަށުގައި ވަނީ ހަރުކަށި ފިޔަވަޅުތަކެއް އަޅަން ފަށައިފައެވެ. އޭގެ ތެރޭގައި ކާފިއު ގަޑިތަކެއް ހަމަޖެއްސުމާއި ރެސްޓޯރަންޓާއި ކެފޭ ފަދަ ތަންތަން ބަންދުކޮށްގެން ޑެލިވެރީގެ ހިދުމަތް ދިނުން ހިމެނެއެވެ.\nކޮވިޑް ވެކްސިންގެ ބަދަލުގައި ބޭސް ގުޅައެއް ކާލައިގެން ފުއްދާލެވިދާނެތަ؟\nމިއަދު އިތުރު 98 މީހުން ކޮވިޑަށް ފައްސިވެއްޖެ\nމެއި 22, 2021 13:31\nހުޅުމާލެ މެޑިކަލް ފެސިލިޓީގައި ފަރުވާދޭ ގޮތް މޮނިޓަކުރަން ގޮވާލަން\nމެއި 22, 2021 15:42\nޙުޅުމާލެ ފެސިލިޓީގަ ހަމައެ ކަނި\nއޮ ކްސިޖަން ދެވޭށޯ ހުންނަނީ ވެންޓިލޭޓަރ ނުހުރެޔޯ . ޥެންޓި ލޭޓަރ ބޭނުންނަމަ ދަރުމަވަންތަ އަށޯ ގެންނަން ޖެހެނީ އެތަނުން އާދައިގެ މީހަ ކަށް ޗާންސެއް ނުލިބެޔޯ . ޢިއްޔެ ނިޔާވިމީހެއްގެ އާއިލާއިން ނޫހަށްދީފައިވާ ބަޔާނަ ކުން ނެގީ.\nމެއި 22, 2021 13:53\nމައްޔިތާއަށް ރަޙްމަތް ލައްވާންދޭވެ. ވަރަށް ދެރަ ކަމެއްމިއީ. ކޮވިޑް ފެތުރިފައިވަނީ އިންތިހާއަށް.\nމެއި 22, 2021 14:02\n.. މިއީދެންމިހާރުއާންމު ކޮށްހިނގާ ކަމެއްވީމަ\nމެއި 22, 2021 16:13\nނޫން ކުއްލި ހަބަރެއް ގޮތުގައި ޖަހަންޖެހޭކަމެއް މިއީ. މިމަހުގެ މިހާތަނަށް 48 މަރުވީމަ އެއީ ކުއްލި ހަބަރަކަށް ނުވާނެ ގޮތެއް އެއީ ނެތް ގޮތެއް. މިއީ ހަމައެކަނި ނަންބަރު ތަކެއް ނޫން.\nމެއި 22, 2021 14:09\nކޮވިޑް ފެސިލިޓީން ނަމެއްގަ ދޭ ފަރުވާއައްވުރެން ގޭގަ ބަލިމީހާ އައްލިބިބޭ ފަރުވާ ރަގަޅުވާނެކަމައް މިދެކެނީ\nމެއި 22, 2021 15:47\nފެސިލިޓީ ރަގަޅު ޚިދުމަތް ނުދެވެނީ ޚިދުމަތްތެރިން މަދުވީމާ ރާއްޖޭގެ ނަރުހުންނާ ޑރ ރަޖިސްޓާގަ ތިބި ކުރީގެ މީހުންވެސް މިހާރު ނެރެންވެއްޖެ 20 ބަލި މީހަކަށް 1 ނަރުސް ކިހިނެއް ބަލާނީ އާދޭސްކޮއްފަ މި އެދެނީ ކުރީގެ ތަޖްރިބާކާރުން ކޮމިޔުނިޓީ ހެލްތުވޯކަރުން އަމިއްލައަށްވެސް ނުކުންނަންވެއްޖެ\nމެއި 22, 2021 14:23\nކޮވިޝީލްޑް އާއިމެދު ސުވާލު އުފެދޭވަރަށް ބަލިގިނަވެއްޖެ\nމެއި 22, 2021 15:52\nއާދޭސްކޮއްފަ މި އެދެނީ ކުރީގެ ތަޖްރިބާކާރުން ކޮމިޔުނިޓީ ހެލްތުވޯކަރުން އަމިއްލައަށްވެސް ނުކުންނަންވެއްޖެ\nދިވެހީން މަރަނީ ގައުމާއިގެން ދިވެހިން ކޮލެރާއިން ސަލާމަތްކުރިގޮތަށް އެންމެން އަތުގުޅައިގެން ނުކުންނަމާ ހިނގާ މިހާރު ކުރަމުންދާ މަސައްކަތް ހުއްޓާލުމަށްފަހު ރައްޔިތުންނަށްޓަކާ ނިކުމޭ ރަޢީސް މީހާ އަންގަންދެއް މަޑުނުކުރޭ މައިމޫނާ އަވަހަށް އެމީހުންނަށް ގޮވާލާ ރައްޔިތުން ހަނާވަނީ\nމެއި 22, 2021 15:56\nފެސިލިޓީއަށް ގެންދާ ގިނަބަޔަ ކު މަރުވާމައްސަލަ ވަރަށް ސީރިއަސް ކޮށް ބަލަންއެބަޖެހޭ! އެތަނަށް ގެންގޮސް އަޅާނުލާ މަރުވާން ދޫ ކޮށްލަނީ! ނުބެލެންޏާ ތިތަނަށް ނުގެންދަންވިނު!!\nކުރީންބުނި އާބާދީގެ3ބައި ކުޅަ އެއް ބަޔަށް ވެކްސިން ޖަހާފަ އެވެ. ދެން ވެކްސިން ޖެހި ބައެއް ބަލަން ވެއް ޖެ އެވެ.\nމެއި 22, 2021 16:16\nބަލި ގިނަވަމުން މިދަނީ ސަބަބަކާ ނުލައެއް ނޫން. 21000 އެކްޓިވް ކޭސަސްް ރިކޯޑް ކުރެވިފައިވުމުގެ މާނައަކީ މުޖުތަމައުތެރޭ ބަލި ޖެހިފައި ތިބި މީހުން ވަރަށް ގިނައޭ. ފުރަބަންދަކަށް ނުގޮސް މިއެއް ނުހިފެހެއްޓޭނެ.\nމެއި 22, 2021 17:02\nހުޅުމާލެ މެޑިކަލް ފެސިލިޓީ އަކީމީހުންމަ ރަން ގެންދާތަނެއް.މިކަންތަހުގީގުކު ރުމަށް ސިފައިން ދާންޖެހޭ.ފުލުހުންނަކީ މިސަ ރުކާ ރުފަދަ އަނިޔާވެ ރިބައެއް.


Hukuru Miskiy - Fuvahmulah City Council\nފުވައްމުލަކު ހުކުރުމިސްކިތަކީ އައްޑޫ މީދޫ މުޙައްމަދު ބޮޑުފަޑިޔާރު ތަކުރުފާނުގެ އަލްޙާއްޖު ޢަލިތުއްކަލާ މާފަތް ކިލެގެ ދަރިކަލުން ނުވަތަ އިބުނު އަލްޙާއްޖަ ޢަލިތުއްކަލާ ސިރީ ކުލަރަންމަނި މަހާރަދުން (ދެއްވަދޫ ރަސްގެފާނު) 1701-1692 އާއި ދެމެދު ބިނާކުރެއްވި މިސްކިތެކެވެ. މިމިސްކިތަކީ ކާބަފައިންގެ މަސައްކަތްތެރިކަމުގެ ތެރޭގައި ހިމެނޭ ގިނަކަންތައްތަކެއް އެކުލެވިގެވާ މިސްކިތެކެވެ.\nމީލާދީ ސަނަތުން 1938 ގައި ފުވައްމުލަކު އޭރުގެ ވާރުވެރިޔާ، ވާރޮގޭ ޙަސަންދީދީ ގެ ވާރުވެރިކަމުގެ ދުވަސްވަރުގައި، ހުކުރުމިސްކިތުގައި ފަންގިފިލާ އަޅުއްވާ2ބުރިއަށް ބަދަލުކުރެއްވިއެވެ. އެބަދަލުގެ ސަބަބުން މިސްކިތުގެ ސިފަޔާއި ބައްޓަމަށް ބަދަލުތަކަކާއި ގެއްލުންތަކެއް ވަނީ ލިބިފައެވެ. އޭގެފަހުން އެކިއެކި ބަދަލުތައް ގެނެސް، މަޑުމަޑުން މިސްކިތުގެ އަސްލު ގެއްލެމުންގޮސް 2010 ވަނައަހަރު ގެނެވުނު ބޮޑުބަދަލާއިއެކު މިސްކިތުގެ އަސްލު އެއްކޮށް ގެއްލިގެން ދިޔައީއެވެ.\nމިހާރުވެސް އެމިސްކިތުގެ2ބިސްތާނަ އެއްގެ ތެރޭގައި ދިވެހިރާއްޖޭގެ ވެރިކަން ކުރެއްވި ދިޔަމިގިލީ ދަރިކޮޅުގެ އަލްއަމީރު އިބްރާހިމް ފާމުލަދޭރި ކިލެގެފާނާއި، ހުރަވީ ދަރިކޮޅަށް ނިސްބަތްވާ އައްސުލްޠާން މުޙައްމަދު ޝަމްސުއްދީންގެ ދަރިކަލުން އަލްއަމީރު ޙަސަން ޢިއްޒަތްދީން އާއި، ދިޔަމިގިލީ ދަރިކޮޅަށް ނިސްބަތްވެ ވަޑައިގަންނަވާ ބެއިފުޅުންނާއި ބޭކަބަލުންގެ އިތުރުން ކަޅުތުއްކަލާ ނުވަތަ އިބްރާހިމް ރަސްގެފާނުގެ ދަރިކަނބަލުން ކަނބާ ޢައިޝާގެ ރަނިކަމުގައި އަރުވާލެއްވި އެދަރިކޮޅަށް ނިސްބަތްވެ ވަޑައިގަންނަވާ އިސްކަންދަރު ޝުޖާއީގެ މަހާނަވެސްވަނީ މިމިސްކިތުގެ ބިސްތާނައެއްގެ ތެރޭގައެވެ. މިމަހާނަތަކުގައި ޖަހާފައިވާ މަހާނަ ގާތަކަކީ ކާބަފައިންގެ މަސައްކަތްތެރިކަން ދައްކުވައިދޭ އަގުހުރި ތާރީޚީ މާއްދީ ތަރިކަތަކެކެވެ.


މިރާއްޖޭގައި ފަސާދަކުރާކަށް ފުރުޞަތެއް ނުދޭނަން. އެމް.ޑީ.ޕީ.ގެ ޗެއަރޕާސަން – Maldivian Democratic Party\n13 ޑިސެމްބަރު 2011\nމިރާއްޖޭގައި ފަސާދަކުރާކަށް ފުރުޞަތެއް ނުދޭނަން. އެމް.ޑީ.ޕީ.ގެ ޗެއަރޕާސަން\nޝައިޠާނާއަށް ތަބާވެގެން ތިބި ބަޔަކަށް މިރާއްޖެ ފަސާދަކުރުމުގެ ފުރުޞަތެއް ނުދެއްވާނޭކަމުގައި އެމް.ޑީ.ޕީގެ ޗެއަޕާސަން އަލަފާޟިލް ރީކޯ މޫސާ މަނިކު ވިދާޅުވެއްޖެއެވެ. އެމަނިކުފާނު މިހެން ވިދާޅުވީ މާފަންނު ދެކުނު ދާއިރާ ސަރަޙައްދުގައި އެޕާޓީން ރޭ ބޭއްވި ޚާއްޞަ ބައްދަލުވުމެއްގައި އެސަރަޙައްދުގެ ރައްޔިތުންނާ މުޚާޠަބު ކުރައްވާ ވާހަކަ ފުޅުދައްކަވަމުންނެވެ.\nމޫސަ ވިދާޅުވީ މައުމޫނަކީ މިރާއްޖޭގައި މިހާރުގެ ލާދީނީ ސެކިއުލަރ ވިސްނުންތަކުގެ މީހުންނަށް ތާއީދުކުރައްވައިގެން ލާދީނީ އޮއިވަރު މިލޮބުވެތި ދިވެހިރާއްޖޭގައި ފެތުރުމަށާ ދީނުގެ ކުލަޔާ ވަސް ދިވެހިރާއްޖޭން ފޮހެލުމަށްޓަކައި މަސައްކަތް ކުރާ މީހެއްކަމަށް ބުނެ އެނުލަފާ އަނިޔާވެރިޔާ ވެރިކަމުން ބާލާދިނުމަށް ރައްޔިތުންގެ ގާތުގައި ރޮއި އާދޭސް ކުރި މީހުން މީހުން މިއަދު އެނުލަފާ ޝައިޠާނީ ސިފަ ލިބިފައިވާ މީހާ އާގުޅިގެން މިރާއްޖެ ފަސާދަ ކުރަން މިރާއްޖޭގެ ރައްޔިތުން މަރަން ނުކުތުމުގެ ފުރުޞަތު ނުދޭނެ ކަމުގައެވެ.\nއިސްލާމީ ދައުލަތެއްގާ އިސްލާމީ ވެރިކަމާ ދެކޮޅަށް ނުކުމެވޭނޭ އެއްވެސް ހަމަޔެއް ގާނޫނު އަސާސީ އިން ފެންނަށް ނެތް ހިނދު ކުޑަކުދީންނާ މުސްކުޅިން ނެރެގެން މިރާއްޖޭގެ ދީނާ ކުޅުއްވަން ނުއުޅުއްވުމަށް ގޮވާލެއްވިއެވެ. އަދި މިރާއްޖޭގައި މިއޮތް އިސްލާމީ ވެރިކަމާ ދެކޮޅަށް ނުކުންނަން އުޅޭ ވަގުންނާ ބައިޢަތު ނުހިފުމަށާ އެފާރާތްތަށް ހައްރުކުރުމަށް ގޮވާލެއްވިއެވެ. އަދި މޫސަގެ މިގޮވާލެއްވުމުގައި ބައިވެރިވެ އެސަރަޙައްދަށް އެއްވެތިބި އެންމެހައި ރައްޔިތުން ވަނީ ކަމާ ބެހޭފަރާތްތަކަށް ގޮވާލާފައެވެ.\nމޫސަ ވިދާޅުވީ އަޅުގަނޑުމެން ވެރިކަމާ ޙަވާލު ވިފަހުން ދިވެހި ގައުމަށް ލިބުނިއްޔާ ލިބުނުހާ ފައިސާއެއް އަޅުގަނޑުމެން މިތިބީ ރައްޔިތުންނަށް ދީގެންކަމަށާ މިހާރު އެއުޅެނީ މިސަރުކާރުގެ ވަޢުދު ފުދި ރައްޔިތުން ވޯޓް ދީގެން ވެރިކަން ނުލިބޭނެކަން އެނގުމުން މިރާއްޖެ ފަސާދަކޮށް މީހުންމަރާ ތަންތަނުގައި ހުޅުޖަހާ ވެރިކަން ވައްޓާލެވޭނެކަމަށް ހީކޮށްގެން ކަމަށެވެ، މޫސަ ވިދާޅުވީ “އަޅުގަނޑަކީވެސް މާލޭގެ ރައްޔިތެއް، އުޅެބޮޑުވީ މާލޭގެމަގުމަތީގައި، މިރަށަށް އަރާ ތިބި ބީރެއްޓެހިން މިރަށުގެ މީހުން މަރަން މަގުމައްޗަށް ނުކުމެއްޖެނަމަ ދެންވާގޮތް ބަލަން” ތިބުމަށާ، އެމީހުން ނޫނީ އަޅުގަނޑުމެން ހައްޔަރުކުމަށް ފުލުހުންނަށް ގޮވާލެއްވިއެވެ.\nމައުމޫނަކީ ރަޖަމުކުރުމާ ގިޞާސްހިފުމާ ހައްދުޖެހުމާ ގަތުލުކުރުމާ އަންހެނުންގެ ޢައުރަ ނިވާކުރުމަށް އިންކާރު ކޮށްފައިވާ މީހަކަށްވުމުން ދަންނަބޭކަލުން ބުނަނީ އެފަދައިން އިންކާރުކުރާ މީހާއަކީ ކާފިރެއްކަމުގައެވެ. މިވާހަކަތަކަކީ ތިޔަބުނާ އިމްރާނު ހިމެނޭގޮތަށް 44 ދަންނަބޭކަލުން ލިޔެފައިވަ ފޮތުގައި ހުރިވާކަތައް ކަމަށާ މިއަދު އެފަދަ ލާދީނީ މީހަކާ ގުޅިގެން ރާއްޖޭގެ އިސްލާމީވެރިކަން ވައްޓާލާ ދިވެހިންމަރަން ނުކުމެއްޖެ ކުޅިދައްކާލާނޭކަމަށް މޫސަވިދާޅުވިއެވެ. އަދި މިރާއްޖޭގައި މިއޮތް އިސްލާމްދީން ހިމާޔަތް ކުރުމަށް ސަރުކާރަށް ކުރެވުނު ހުރިހާމަސައްކަތެއް ކުރައްވާނޭކަމަށާ މިފަދަ ބަޔަކު މިރާއްޖެ ފަސާދަކުރުމަށް ހިންގާ ލާދީނީ ޙަރަކާތާ ދެކޮޅަށް އަޅުގަނޑުމެއް ރައްޔިތުން ނުކުންނާނޭ ކަމުގައިވެސް މޫސަވިދާޅުވިއެވެ.\nމިމޭރުމުން ވާހަކަފުޅު ދައްކަވަމުން މޫސަ ވިދާޅުވީ މިރާއްޖޭގެ ދަންނަބޭކަލުންނަށް މިނިވަންކަމާއެކު އިސްލާމްދީން ފެތުރުމުގެ މިނިވަންކަން ހޯދާ ދިނީ ރައީސް ނަޝީދުކަމަށާ އެއްވެސް ދަންނަބޭކަލަކަށް ގޯނާކޮށް ޖަލަށްލާ ތުނބުޅީގައި ސޯސްޖާހާ ބާލާފައިނުވާނޭކަމަށް ވިދާޅުވެ މައުމޫނަށް ދެން އެފަދަ ފުރުޞަތެއް ދިވެހީންގެ ފަރާތުން ނުލިބޭނެ ކަން އެނގުމުން އެއުޅެނީ މިރާއްޖެ ފަސާދަކޮށް ދީނީ ހަމަނުޖެހުން އުފައްދަން ކަމަށާ އެފަދަ ފުރުޞަތެއް އަޅުގަނޑުމެން ނުދޭނޭކަމަށް އަޑަށް ބާރުލައްވާ ވިދާޅުވިއެވެ.


Dr. Aishath Rafiyya | Magey Candidate 2019 | SunOnline\nޑރ. އާއިޝަތު ރަފިއްޔާ\nއެޑްރެސް: މ. ވޭވިންގްލައިޓް، މާލެ\nކުރިމަތިލާ ދާއިރާ: މާފަަންނު ހުޅަނގު ދާއިރާ\nކެނޑިޑޭޓު ނަމްބަރު: 7\nޑރ. އާއިޝަތު ރަފިއްޔާއަކީ އަންހެނުންނާއި ޒުވާނުން ބާރުވެރިކުރުމުގެ މަސައްކަތް ކުރައްވާ ހީވާގި ލީޑަރެކެވެ. ޑރ. ރަފިއްޔާ ވަނީ ސިޔާސީ ދާއިރާއާއި އިންޓަނޭޝަނަލް ރިލޭޝަންސްގެ ދާއިރާއިން ޕީއެޗްޑީ ހާސިލުކުރައްވާފައެވެ. މީގެ އިތުރުންވެސް ގިނަ ދާއިރާތަކަކުން ތައުލީމު ހާސިލުކުރައްވައި، ރަފިއްޔާ ގެންދަވަނީ މުޖުތަމައަށް ގިނަ ހިދުމަތްތަކެއް ކުރައްވަމުންނެވެ.\nޑރ. ރަފިއްޔާއަކީ ސިޔާސީ ދާއިރާގައި 10 އަހަރަށް ވުރެ ގިނަ ދުވަހުގެ ތަޖުރިބާ ލިބިފައިވާ ޝަހުސިއްޔަތެކެވެ. އޭނާއަކީ ރާއްޖޭގައި ސިޔާސީ ޕާޓީއެއްގެ ޑެޕިއުޓީ ލީޑަރަކަށް ވެވަޑައިގެންނެވި ފުރަތަމަ އަންހެން ބޭފުޅާއެވެ. އަދި އޭނާގެ ގާބިލުކަން ސާބިތުކުރައްވައި ގައުމަށް ރީތި ނަން ކެނޑިނޭޅި ގެނެސްދެއްވައެވެ. އެހެންކަމުން ރައްޔިތުންގެ މަޖިލީހަށް ކުރިމަތިލައްވަން އޭނާ ނިންމެވީ ލިބިވަޑައިގެންފައިވާ ތަޖުރިބާގެ އަލީގައި ގައުމަށާއި ރައްޔިތުންނަށް ހިދުމަތް ކުރުމަށެވެ.\nޑރ. ރަފިއްޔާ ވަނީ އައިޓީއާއި ވިޔަފާރީގެ ދާއިރާއިން މަތީ ތައުލީމު ހާސިލުކުރައްވައި، އަދި ޕޮލިޓިކްސް އަދި އިންޓަނޭޝަނަލް ރިލޭޝަންސްއިން ޕީއެޗްޑީ ހާސިލުކުރައްވާފައެވެ. ރަފިއްޔާއަކީ މިހާރު މޯލްޑިވްސް ޑިވެލޮޕްމެންޓް އެލަޔަންސް (އެމްޑީއޭ)ގެ ނައިބު ރައީސާއެވެ. ސަން ސިޔާމް ގްރޫޕުގެ ޑިރެކްޓަރެުކަންވެސް ކުރައްވާ ރަފިއްޔާއަކީ 22 އަހަރަށް ވުރެ ގިނަ ދުވަހު ހިލޭސާބަހަށް މަސައްކަތްކުރައްވައި، ޒުވާނުންގެ އިނާމާއި ބައިނަލްއަގުވާމީ ގިނަ އެވޯޑުތަކެއް ވަނީ ހޯއްދަވާފައެވެ. އެސްޓީއޯގެ ބޯޑު މެމްބަރުކަން ކުރެއްވުމުގެ އިތުރުން އޭނާ ގެންދަވަނީ ޒުވާނުން ބާރުވެރިކުރުމުގެ މަގްސަދުގައި ބައިނަލްއަގުވާމީ ޖަމިއްޔާއެއް ހިންގަވަމުންނެވެ.\nޑރ. ރަފިއްޔާގެ އިންތިހާބީ އެޖެންޑާގެ މައިގަނޑު ކަންތައްތަކަކީ ދާއިރާގެ ރައްޔިތުންނަށް ދިމާވެފައިވާ އިޖުތިމާއީ މައްސަލަތައް ހައްލުކުރުމެވެ. އއެގޮތުން ގެދޮރުވެރިކަމާއި ދުޅަހެޔޮ އާއިލާތައް ބިނާކުރުމާއި އަންހެނުންނާއި ކުޑަކުދިންގެ ހައްގުތައް ހިމާޔަތްކުރުމުގެ އިތުރުން އުމުރުން ދުވަސްވީ މީހުންނާއި ޚާއްސަ އެހީއަށް ބޭނުންވާ މީހުންގެ ހައްގުގައި ވަކާލާތުކުރުން ހިމެނެއެވެ. މީގެ އިތުރުން ފަންނުވެރިންގެ މުސާރަތަކަށް ހެޔޮ ބަދަލުތަކެއް ގެނައުމަށް މަސައްކަތްކުރުމަށް ޑރ. ރަފިއްޔާ ވައުދުވެވަޑައިގަންނަވައެވެ. ޑރ. ރަފިއްޔާ ވިދާޅުވީ އިންތިހާާބުވެއްޖެނަމަ ދަރިވަރުންނަށް 21 ވަނަ ގަރުނުގެ ތައުލީމު ހޯދައިދިނުމަށްވެސް މަސައްކަތް ކުރައްވާނެ ކަމަށެވެ.


Kurimagugai China in Raajjeh ah kuraa investment thah gina vaane: Asim\nޑރ. މުހައްމަދު އާސިމް\nކުރިމަގުގައި ޗައިނާއިން ރާއްޖޭގައިކުރާ އިންވެސްޓަމަންޓުތައް ގިނަވާނެ: އާސިމް\nޗައިނާގެ އާ އަހަރު ފާހަގަ ކުރުމުގެ ގޮތުން ޖެން ހޮޓަލުގައި ބޭއްވި ހަފްލާގައި ފޮރިން މިނިސްޓަރު ޑރ. މުހައްމަދު އާޒިމް ވާހަކަފުޅު ދައްކަވަނީ -- އަފްޝީން ނަސީރު | އަވަސް\nކުރިޔަށް އޮތް އަހަރުތަކުގައި ޗައިނާއިން ރާއްޖެއަށް ކުރާ އިންވެސްމަންޓުތައް ގިނަވާނެ އުންމީދު ކުރައްވާ ކަމަށް ފޮރިން މިނިސްޓަރު ޑރ. މުހައްމަދު އާސިމް ވިދާޅުވެއްޖެ އެވެ.\nޗައިނާގެ އާ އަހަރު ފާހަގަ ކުރުމުގެ ގޮތުން ޖެން ހޮޓަލުގައި މިރޭ ބޭއްވި ހަފްލާއެއްގައި ވާހަކަފުޅު ދައްކަވަމުން އާސިމް ވިދާޅުވީ ރައީސުލްޖުމްހޫރިއްޔާ އަބްދުﷲ ޔާމީން އަބްދުލް ގައްޔޫމްގެ ވެރިކަމުގައި ޗައިނާއާއެކު އޮތް ބަދަހި، އަދި ގާތްކަމާއެކު އެ ގައުމަށް ކުރެއްވި ދަތުރުފުޅުތަކުން، ރާއްޖެއާ ޗައިނާގެ ގުޅުން މީގެ ކުރިން ގުޅިގެން ނުދާ މިންވަރަށް ބަދަހިވެ ގުޅިފައިވާ ކަމަށެވެ. އެގޮތުން ވޭތުވެދިޔަ އަހަރުތަކުގައި ޗައިނާގެ ރައްޔިތުންނާއި ދިވެހިންގެ ދެމެދު އޮތް ގުޅުން ބަދަހިވެ ވިޔަފާރީގެ ގޮތުން ދެ ގައުމުން ގިނަ ކުރިއެރުންތަކެއް ހޯދައި ހުރިހާ ގޮތަކުން ރަނގަޅު ގުޅުމެއް ގާއިމުވެފައިވާ ކަމަށެވެ. ކުރިޔަށް އޮތް އަހަރުތަކުގައި ޗައިނާ އިން ރާއްޖެއަށް ކުރާ އިންވެސްމަންޓުތައް އިތުރުވެގެން ދާނެ ކަމަށް އުންމީދު ކުރައްވާ ކަމަށެވެ.\n"ރާއްޖެއާ ޗައިނާ ދެމެދު އޮތް ގުޅުން މީގެ ކުރިން މިހާ ބަދަހިވެފައި ނުވާ ކަން އެއްވެސް ޝައްކެއް ނެތް. މިދިޔަ އަހަރު ވެސް 310،000 ޗައިނާ ފަތުރުވެރިނަށް ރާއްޖެއިން ވަނީ މަރުހަބާ ކިޔާފައި. އަދި ގިނަ އިންވެސްޓްމަންޓުތަކަކަށް ވެސް ރާއްޖެއިން ފުރުސަތު ދިން. ކުރިޔަށް އޮތް އަހަރުތަކުގައި ޗައިނާއިން ރާއްޖެއަށް ކުރާ އިންވެސްމަންޓުތައް އިތުރަށް ގިނަ ވާނެ،" އާސިމް ވިދާޅުވި އެވެ.\nމިދިޔަ ތިން އަހަރު ތެރޭގައި ޗައިނާއިން ވަނީ ބޮޑު ދެ މަޝްރޫއު ކަމަށްވާ، ޗައިނާ މޯލްޑިވްސް ފްރެންޑްޝިޕް ބްރިޖާއި އެއާޕޯޓު ތަރައްގީ ކުރުމުގެ މަޝްރޫއުގައި ރާއްޖެއަށް ބޮޑު އެހީތެރިކަމެއްވެފަ އެވެ. އަދި ލާމް ލިންކުގެ މަސައްކަތް ފުރިހަމައަށް ނިންމާލާފައިވާ އިރު ޗައިނާއާ ރާއްޖެ ދެމެދު މިނިވަން ވިޔަފާރީގެ އެއްބަސްވުން ގާއިމް ކުރުމުގެ މަޝްވަރާތައް ވެސް މިހާރު ގެންދަނީ ކުރަމުންނެވެ.\nޑރ. މުހައްމަދު އާސިމް ޗައިނާ ފޮރިން މިނިސްޓްރީ\nޗައިނާގެ ހިޔަނި ބޮޑުވާތީ އިންޑިއާއިން ރާއްޖެއަށް ނަސޭހަތްދެނީ\nއާންމު މަޖިލީހުގެ ރައީސް، ޗައިނާގެ ފޮރިން މިނިސްޓަރާ ބައްދަލުކޮށްފި\nޝާހިދު ޗައިނާއަށް ފުރާވަޑައިގެންފި\nއިންޑިއާ ހައިކޮމިޝަންގެ ސެކިއުރިޓީ ވަރުގަދަކޮށްފި


October 15 dhanduveringe dhuvahuge gothugai hamajassavaifi - vNews.mv\nއޮކްޓޯބަރު 15 ދަނޑުވެރިންގެ ދުވަހުގެ ގޮތުގައި ހަމަޖައްސަވައިފި\nޝުރުފާ މުޙައްމަދު 11 February 2020, 23:08\nކޮންމެ އަހަރެއްގެ އޮކްޓޫބަރުމަހުގެ 15 ވަނަ ދުވަސް ދަނޑުވެރިންގެ ދުވަހުގެ ގޮތުގައި ފާހަގަކުރުމަށް، ރައީސުލްޖުމްހޫރިއްޔާ އިބްރާހީމް މުޙައްމަދު ސޯލިހު ނިންމަވައިފިއެވެ.\nރައީސުލްޖުމްހޫރިއްޔާ މިގޮތަށް މި ނިންމެވީ އަންގާރަ ދުވަހު ބޭއްވެވި ވަޒީރުންގެ މަޖިލީހުގެ ބައްދަލުވުމުގައި މިނިސްޓްރީ އޮފް ފިޝަރީޒް، މެރިން ރިސޯސަސް އެންޑް އެގްރިކަލްޗަރުން ހުށަހެޅުއްވި ކަރުދާހާމެދު މަޝްވަރާ ކުރެއްވުމަށްފަހު، ވަޒީރުންގެ މަޖިލީހުގެ މެންބަރުންގެ ލަފާފުޅާއެކުގައެވެ.\nދަނޑުވެރިންގެ ދުވަހުގެ ގޮތުގައި ކޮންމެ އަހަރަކުވެސް ވަކި ދުވަހެއް ފާހަގަ ކުރެވެމުންދާނަމަ ދިވެހި ދަނޑުވެރިކަމުގެ ތަރައްޤީގެ ސިޔާސަތުތަކާއި މަޝްރޫޢުތައް އެހެނިހެން ސިނާޢަތުތަކާއި އެއް މިސްރާބެއްގައި ތަރައްޤީކުރުމަށް ފުރުޞަތު ފަހިވެގެންދާނެކަން މަޝްވަރާގައި ވަޒީރުން ފާހަގަކުރެއްވިއެވެ\nދަނޑުވެރިންގެ ދުވަހުގެ ނަމުގައި ދުވަހެއް ފާހަގަކުރެއްވުމަށް ނިންމެވި މައިގަނޑު މަޤްޞަދުތަކުގެ ތެރޭގައި، ދިވެހިރާއްޖޭގެ ކާނާގެ ޔަޤީންކަން ކަށަވަރުކުރުމުގެ ގޮތުން ދަނޑުވެރިންކުރާ ބުރަ މަސައްކަތުގެ އަގު ވަޒަންކުރުމާއި، ދަނޑުވެރިކަމުގެ މަސައްކަތް ރާއްޖޭގެ އިޤްތިޞާދުގައި ޙިއްސާކުރާ މިންވަރު އިތުރުކުރުމަށްޓަކައި ޒުވާނުންނާއި މަސައްކަތްކުރާ ޢުމުރުގެ މީހުން ދަނޑުވެރިކަމަށް ޝައުޤުވެރިކުރުވުން ހިމެނޭ ކަމަށް ރައީސް އޮފީހުން ބުނެއެވެ.\nމީގެއިތުރުން، ރާއްޖޭގެ އެކި ކަންކޮޅުތަކުގައި ދަނޑުވެރިކަމުގެ އެކި މަސައްކަތްތަކުގައި ޙަރަކާތްތެރިވާ ފަރާތްތައް އެއްތަނަކުން ބައްދަލުވެ، އެފަރާތްތަކަށް ކުރިމަތިވަމުންދާ ހުރަސްތަކާއި ދަތި ކަންކަން ފާހަގަކޮށް އެ ކަންކަން ޙައްލުކުރުމަށް ކުރެވިދާނެ ކަންކަމާމެދު މަޝްވަރާކުރުމުގެ ފުރުޞަތު ހޯދައިދިނުމާއި، ތިމާވެށްޓަށް އަންނަމުންދާ ބަދަލުތަކުގެ ސަބަބުން ދަނޑުވެރިކަމަށް ހުރި ގޮންޖެހުންތަކަށް ހައްލު ހޯދުމަށްޓަކައި އެކަމަށް އެންމެ އެކަށޭނަ އައު ފަންނުތައް ދަނޑުވެރިންނަށް ތަޢާރަފު ކުރުންވެސް މަގްސަދުތަކުގެ ތެރޭގައި ހިމެނޭކަމަށް ރައީސް އޮފީހުން ވަނީ ބުނެފައެވެ.\nކޮންމެ އަހަރެއްގެ އޮގަސްޓްމަހުގެ 10 ވަނަ ދުވަހުގައި ދަނޑުވެރިންގެ ދުވަސް ފާހަގަކުރެއްވުމަށް 2009 ވަނަ އަހަރު ހަމަޖައްސަވާފައި ވީނަމަވެސް ވޭތުވެދިޔަ އަހަރުތަކުގެ ތެރޭގައި ތަފާތު އެކި ސަބަބުތަކާ ހުރެ މިދުވަސް ފާހަގަކޮށްފައިވަނީ އަހަރުގެ ކޮންމެވެސް އެހެން ދުވަހެއްގައެވެ.\nއެހެންކަމުން ދުނިޔޭގެ ފެންވަރުގައި ފާހަގަކުރެވޭ، ދުނިޔޭގެ ކާބޯތަކެތީގެ ދުވަސްކަމުގައިވާ އޮކްޓޯބަރުމަހުގެ 16 ވަނަ ދުވަހާ ގުޅުވައިގެން ދަނޑުވެރިންގެ ދުވަސް ފާހަގަކުރެއްވުމުގެ އެއް ބޭނުމަކީ ދަނޑުވެރިންނާއި އެ މީހުން އުފައްދާ ތަކެއްޗާ ގުޅޭގޮތުން ފުޅާ ދާއިރާއެއްގައި ތަފާތު ހަރަކާތްތައް ހިންގުމަށް މަގުފަހިކޮށްދިނުން ކަމަށްވެސް ރައީސް އޮފީހުން ވަނީ ބުނެފައެވެ.


Masgathumuge huhdha ithuru kunfuni thakakah dhenee | Masverin Media\nމަސްގަތުމުގެ ހުއްދަ އިތުރު ކުންފުނި ތަކަކަށް ދެނީ\nކަޅުބިލަ މަސް ގަތުމުގެ ފުރުޞަތު ހުޅުވާލައި އައު ކުންފުނިތަކަށް މަސް ގަތުމުގެ ހުއްދަ ދިނުމަށް ނިންމައިފިއެވެ.\nމިނިސްޓްރީ އޮފް ފިޝަރީޒް މެރިން ރިސޯސަސް އެންޑް އެގްރިކަލްޗާއިން ވިދާޅުވީ ކަޅުބިލަ މަސް ގަތުމުގެ ފުރުސަތު އިތުރު ކުންފުނިތަކަށް ދޭން ނިންމައި އެކަމަށް އެދުމުގެ ފުރުޞަތު މިއަދުން ފެށިގެން ހުޅުވާލާފައިވާ ކަމަށެވެ.\nމިއީ ރާއްޖޭގެ މަސްވެރިން ބާނާ ހުރިހާ މަހެއް ގަނެވޭނެމަގު ތަނަވަސްކޮށްދީ، މަހުން އެކި އުފެއްދުންތައް އުފައްދައި ދިވެހި މަސްވެރިން ބާނާ މަހުން އިތުރު ނަފާ ލިބޭނެ މަގު ފަހިކޮށްދިނުމުގެ ގޮތުން ހުޅުވާލި ފުރުޞަތެއް ކަމަށް ފިޝަރީޒް މިނިސްޓްރީން ވިދާޅުވެއެވެ. މިކަމަށް އެދި ޕްރޮޕޯސަލް ހުށަހެޅުމުގެ ފުރުޞަތު މިހާރު ހުޅުވާލާފައިވާއިރު އެ މިިނިސްޓްރީން ވަނީ ކަޅުބިލަމަސް ގަތުމުގެ ހުއްދަ ދިނުމުގައި ބަލާނެ މިންގަނޑުތަކާއި އެކަމަށް އެދި ޕްރޮޕޯސަލް ހުށައަޅަންޖެހޭގޮތުގެ ގައިޑްލައިނެއްވެސް އާންމުކޮށްފައެވެ. ޕްރޮޕޯސަލް ބަލައިގަތުމަށް ހަމަޖެހިފައިވަނީ ރަސްމީގަޑިތަކުގައި ފިޝަރީޒް މިނިސްޓްރީން ކަމަށްވެސް އެ މިނިސްޓްރީން ވިދާޅުވެއެވ.\nމީގެ އިތުރުން މިއަދު އާންމުކޮށްފައިވާ ކަޅުބިލަ މަސް ގަނެ ޕްރޮސެސްކުރުމަށް ހުއްދަ ދިނުމާއި ގުޅޭ ސިޔާސަތުގައިވާގޮތުން ދުވާލަކަށް 20 ޓަނަށްވުރެ މަދުން ކަޅުބިލަމަސް ގަންނަ އެއްވެސް ކުންފުންޏަކަށް ވަކި ހާއްސަ ހުއްދައެއް ނަގާކަށް ނުޖެހޭނެއެވެ. މި ސިޔާސަތުގައި9ކަމެއް ފާހަގަކޮށްފައިވެއެވެ.


ހެޔޮޚަަބަރު ލިބިވަޑައިގެންނެވި 10 ބޭކަލުންގެ ތެރެއިން: ޒުބައިރު ބުނު އައްވާމްMikal News\n29 މެއި 2017, 12:55 |\nޒުބައިރު ބުނު އައްވާމްގެ ފުރިހަމަ ނަންފުޅަކީ ޒުބައިރު ބުނު އައްވާމު ބުނު ޚުވައިލިދު ބުނު އަސަދު ބުނު އަބްދުލް އުއްޒާ ބިން ގުސައްޔު ބިން ކިލާބެވެ. ކީރިތި ރަސޫލުﷲ (ސއވ)ގެ ނަސަބުފުޅާއި ގުޅެނީ ގުސައްޔު ބިން ކިލާބާއި ހަމައިންނެވެ. ޒުބައިރު (ރއ) ނިސްބަތްވަނީ ގުރައިޝު ވަންހައިގެ ބަނީ އަސަދު ދަރިކޮޅަށެވެ. ޒުބައިރު (ރއ)ގެ މަންމާފުޅަކީ ކީރިތި ރަސޫލުﷲ (ސއވ)ގެ ބޮޑުދައިތާފުޅެއް ކަމަށްވާ ސަފިއްޔާ ބިންތި އަބްދުލް މުއްތަލިބެވެ.\nކީރިތި ރަސޫލުﷲ (ސއވ) އާއި ޒުބައިރު (ރއ) އާއި ލެއާއި ކާވެނީގެ އެތައް ގޮތަކުން ގުޅެއެވެ. ޒުބައިރު ބުނު އައްވާމުގެ އަބިކަބަލަކީ އަސްމާ ބިންތި އަބޫބަކުރެވެ. އެއީ ކީރިތި ރަސޫލުﷲ (ސއވ)ގެ އަބިކަބަލެއްކަމަށްވާ އާއިޝާ ބިންތި އަބޫބަކުރުގެ އެއްބަނޑުއެއްބަފާ ދައިތާފުޅެކެވެ.\nޒުބައިރު (ރއ)ގެ މާމާފުޅެއްކަމަށްވާ އުއްމު ހަބީބާ އަކީ ކީރިތި ރަސޫލު ﷲ(ސއވ)ގެ ވެސް މާމާފުޅެކެވެ. ކީރިތި ރަސޫލު ﷲ(ސއވ)ގެ މަންމާފުޅު ފަރާތުން ބޮޑުދައިތާ ފުޅެއްކަމަށްވާ ހާލާ ބިންތި ވުހައިބަކީ ޒުބައިރު (ރއ)ގެ މާމާފުޅެކެވެ. ކީރިތި ރަސޫލުﷲ(ސއވ)ގެ އަބިކަނބަލެއްކަމަށްވާ ޚަދީޖާ ބިންތި ޚުވައިލިދަކީ ޒުބައިރު ބިން އައްވާމްގެ ބައްޕާފުޅު ފަރާތުގެ ބޮޑުދައިތާފުޅެކެވެ.\nޒުބައިރު ބުނު އައްވާމަކީ އިސްކޮޅުން ދިގު ބޭފުޅެކެވެ. އިސްތަށިފުޅު ބޯނަމަވެސް ތުބުޅިފުޅު ބޯބޭފުޅެއްނޫނެވެ.\nޖާހިލިއްޔަ ޒަމާނުގައި އަރަބި ގަބީލާތަކުގެ މެދުގައި ކުރެވުނު ހަގުރާމައިގައި ޒުބައިރު ބުނު އައްވާމުގެ ބައްޕާފުޅު އެކަލޭގެފާނު ތުއްޕުޅު އުމުރުފުޅުގައި ވަނީ އަވަހާރަވެފައެވެ. އެހެންކަމުން، އެކަލޭގެފާނުގެ ބޮޑުފުޅުވީ މަންމާފުޅުގެ އަރިހުގައެވެ. މަންމާފުޅު އެކަލޭގެފާނަށް ވަރަށް ހަރުކައްޓެވެ. އަދަބުދެއްވާ ހައްދަވައެވެ. އެކަން އެގޮތަށް ކުރައްވަނީ އެކަލޭގެފާނުގެ އަޚުލާގު ރަގަޅުކުރެއްވުމަށާއި ބާރުދަގަ ބޭފުޅަކަށް ހެއްވުމަށް ކަމަށް އެކަމަނާއާއި ސުވާލު ކުރެވުނު ހިނދު ދެންނެވިއެވެ.\nޒުބައިރު (ރއ)ގެ ޒުވާން ދުވަސްވަރު އެއްދުވަހަކު މައްކާގެ މީހަކާއި ދެބަސްވުމެއް ހިގިއެވެ. މިދެބަސްވުން ހޫނުވެ ޒުބައިރު ބުނު އައްވާމު އެމީހާގެ އަތް ބިންދާލިއެވެ. މިކަން އެކަލޭގެފާނުގެ މަންމާފުޅަށް އެގުނު ހިނދު އެކަލޭގެފާނު އަމިއްލަ ދިފާއުވުމުގެ ކުޅަދާނަކަން ހުރިކަން އެގި އެކަމާއި އުފާކުޅައެވެ.\nއިސްލާމްދީން އައުމުގެ ކުރިންވެސް މައްކާގެ މުޝްރިކުން އުޅެމުންދަނީ އެންމެ ރަގަޅަށްނޫންކަން ޒުބައިރު ބުނު އައްވާމު ގަބޫލުކުރެއެވެ. އަދި ކީރިތި ރަސޫލުﷲ (ސއވ) އަކީ އިޚްލާސްތެރި ތެދުވެރި ބޭފުޅެއްކަން ދަނެއެވެ. އެހެންކަމުން، އިސްލާމްދީން ފާޅުވުމާއިއެކު އެންމެ ފުރަތަމަ އިސްލާމްދީން ގަބޫލުކުރި މަދު މީސްތަކުންގެ ތެރެއިން އެކަލޭގެފާނު ހިމެނެއެވެ. އެކަލޭގެފާނު އިސްލާމްދީން ގަބޫލުފުޅުކުރެއްވީ ހަތަރުވަނަ އަށް ނުވަތަ ފަސްވަނައަށް ކަމަށްވެސް ބައެއްބޭކަލުން ވިދާޅުވެއެވެ.\nޒުބައިރު ބުނު އައްވާމް އިސްލާމްދީން ގަބޫލުފުޅު ކުރެއްވިއިރު އެކަލޭގެފާނަކީ ޅަޒުވާނެކެވެ. ގާތްގަޑަކަށް 15 އަހަރު ކަމަށް ވެއެވެ. އެދުވަސްވަރު އިސްލާމްދީން ގަބޫލުކުރި އެހެން މުސްލިމުންނެކޭ އެއްފަދައިން ޒުބައިރު ބުނު އައްވާމަށްވެސް މައްކާގެ މުޝްރިކުންގެ ފަރާތުން ގިނަގުނަ އަނިޔާތަކާއި ކުރިމަތިވިއެވެ. އެގޮތުން، އެކަލޭގެފާނުގެ ބައްޕާފުޅު ފަރާތުގެ ބޮޑެބޭބޭފުޅު އެކަލޭގެފާނު އިސްލާމްދީން ދޫކޮށް ކާބަފައިންގެ ދީނަށް އަބުރާލެވޭތޯ ގިނަގުނަ އަދަބުތައް ދިނެވެ. އެގޮތުން، ކުނަލަކުން އެކަލޭގެފާނު ވަށައި އޮޅާލުމަށްފަހު ކޮޓަރިއަކަށް ލާފައި ދުންއެރުވިއެވެ. ނަމަވެސް އެކަލޭގެފާނު އިސްލާމްދީން ދޫކޮށެއް ނުލެއްވިއެވެ. އެކަލޭގެފާނުގެ ބޮޑުބޭބޭފުޅުގެ އިތުރުން އެކަލޭގެފާނުގެ މަންމާފުޅުވެސް ވެގެން ދިޔައީ އެކަލޭގެފާނަށް އަދަބު ދިނުމަށް އަރާހުންނެވި ބޭކަބަލަކަށެވެ.\nއެއްފަހަރަކު މައްކާގެ ގުރަޝުންގެ އިސްބޭފުޅުން ކައުބާގެ އަރިހުގައި ތިއްބަވައިގެން ކީރިތި ރަސޫލުﷲ (ސއވ) އަށް އިހާނެތި ބަސްތައް ބުނަމުން ދަނިކޮށް ރޮމުން އައި ޒުވާނަކު “އައްޒުބައިރު ތިމަންނަގެ ބައްޕައަށް އަނިޔާކޮށް އަތްބިންދާލައިފިއޭ” އަޑުގެ ކޮޅަށް ގޮވާލިއެވެ. އެހިނދު އެއްވެފައި ތިބި މުޝްރިކުން މިވީ ކިހިނެތްތޯ ސުވާލުކުރުމުން އެޒުވާނާ ދެންނެވިއެވެ. ތިމަންގެ ބައްޕަ މުހައްމަދުގެފާނަށް ބަދުބަސްތަކެއް ބުނުމުން އައްޒުބައިރު ކޯފާއިސްވެ ތިމަންނަގެ ބައްޕައަށް ހަމަލާދިނީއެވެ.\nﷲގެ މަގުގައި ފުރަތަމަ ކަނޑިއުފުލާލުމުގެ ޝަރަފު\nﷲގެ މަގުގައި އެންމެ ފުރަތަމަ ކަނޑިއެއް އުފުލާލުމުގެ ޝަރަފު ލިބިވަޑައިގެންފައިވަނީ އައްޒަބައިރު ބުނު އައްވާމަށެވެ. އެކަލޭގެފާނު ކީރިތި ރަސޫލުﷲ (ސއވ) ދެކެ އިންތިހާއަށް ލޯބިފުޅުވެއެވެ. އެއީ އެކަލޭގެފާނާއި ކީރިތި ރަސޫލުﷲ (ސއވ) އާއި އޮތް ތިމާގެކަމުގެ ގުޅުމުންނެއްނޫނެވެ. އިސްލާމްދީން ދެކެވާ ލޯބިފުޅެއްގެ ބޮޑުކަމެވެ.\nމައްކާގެ މުޝްރިކުން ކީރިތި ރަސޫލުﷲ (ސއވ) އަވަހާރަކޮށްފިކަމުގެ ދޮގު ޚަބަރު އެއްފަހަރަކު މައްކާގައި ފެތުރުނެވެ. އެކަމާއި އައްޒަބައިރު ބުނު އައްވާމް ކޯފާއިސްކުރައްވާ އެކަލޭގެފާނުގެ ކަނޑިއުރައިން ނެގުމަށްފަހު މައްކާގެ މަގުތަކުގައި އެކަންކުރި މީހަކު ފެނޭތޯ ހިގަނިކޮށް ކީރިތި ރަސޫލު ﷲ(ސއވ) އަށް ފެނިވަޑައިގެން ތިކުރައްވަނީ ކީއްތޯ ސުވާލުކުރެއްވި ހިނދު ޒުބައިރު (ރއ) ޖަވާބުދެއްވީ ކީރިތި ރަސޫލު ﷲ(ސއވ) ގަތުލު ކުރެވިއްޖެކަމުގެ ޚަބަރު ލިބިގެން އުޅުއްވަނީ ކަމަށެވެ. ޒުބައިރު (ރއ)ގެ އަރިހުން އެކަމާއި ގުޅިގެން އެކަލޭގެފާނު ކީއްތޯ ކުރައްވާނީ؟ ސުވާލުކުރެވުނު ހިނދު ޖަވާބުދެއްވީ “އެކަން ކުރި މުޝްރިކުންގެ ލޭ އޮހުރުވާލަން އަޒުމް ކަނޑައަޅައިގެން ހުރި ކަމަށެވެ.\nމައްކާގެ މުޝްރިކުން އަނިޔާތަކާއި ގުޅިގެން ހަބްޝްކަރައަށް ހިޖުރަކުރުމުގެ ހުއްދަ ލިބުމާއި އެކު ހަބަޝާއަށް ހިޖްރަކުރި ބޭކަލުންގެ ތެރޭގައި ޒުބައިރު (ރއ) ހިމެނިވަޑައިގަތެވެ. ހަބަޝާއަށް ހިޖްރަކުރި މުސްލިމުންނަށް ހަބަޝާގެ ރަސްގެފާނު ނަޖާޝީގެ ހިމާޔަތް ލިބުމާއިއެކު ހަބަޝާގައި ނަޖާޝީއާއި ދެކޮޅު ބަޣާވާތެއް އުފެދުނެވެ. މިބަޣާވާތުގައި ނަޖާޝީއަށް ޖެހިވަޑައިގަތީ އެޖަމާއަތާއި ދެކޮޅަށް ހަގުރާމަކުރެއްވުމަށެވެ. މަޖާޝީކުރި މިހަގުރާމައިގައި ނަސްރު ލިބިގެންދަނީ ކޮންކޮޅަކަށްތޯ ބެލުމަކީ މުސްލިމުންނަށް ނުލާހިކު މުހިންމު ކަމަށްވިއެވެ. ސަބަބަކީ ބަޣާވާތްކުރި ފަރާތްތައް މުސްލިމުންނަށް ނަޖާޝީ ހިމާޔަތްދިން ގޮތަށް ހިމާޔަތް ނުދިނުމުގެ އިތުރުން މުސްލިމުންނާއި ދެކޮޅު ބަޔަކަށް އެބައިމީހުން ވާނެކަމަށް މުސްލިމުންނަށް ގަބޫލުކުރެވުމެވެ. އެހިނދު އެހަގުރާމައިން ނަސްރު ލިބެނީ ކޮންކޮޅަކަށްތޯ ބެލުމަށް ޒަބައިރު (ރއ) އާއި ހަވާލުވެވުނެވެ. ހަގުރާމަ ހިގަމުންދަނީ ނީލަކޯރުގެ އަނެއްފަރާތުގައި ކަމަށްވާތީ ކަނދެއް ތައްޔާރުކޮށް އެކަނދުގައި އެކަނިމާއެކަނި ނީލަކޯރު ހުރަސްކޮށް ހަގުރާމަ ހިގި މައިދާން ފެންނަ ހިސާބަށް ހިތްވަރުގަދަ ޒުބައިރު (ރއ) ވަޑައިގަތެވެ. އަދި ނަޖާޝީ މިހަގުރާމައިން ކާމިޔާބާއިއެކު ވަޑައިގަންނަވާ ޚަބަރު މުސްލިމުންނަށް ގެނެސްދިނެވެ.\nއައްޒުބައިރު ބުނު އައްވާމް ހަބަޝާގައި ދިރިއުޅުއްވަނިކޮށް މުސްލިމުން މަދީނާ އިން ރައްކާތެރިކަން ހޯދާ ޚަބަރު ލިބުނެވެ. އަދި އެކަލޭގެފާނުގެ މަންމާފުޅުވެސް އިސްލާމްދީން ގަބޫލުކުރައްވާ މަދީނާ އަށް ހިޖުރަކުރި ޚަބަރު ލިބުނެވެ. އެޚަބަރާއިއެކު އެކަލޭގެފާނު އުފާފުކުރައްވާ މަދީނާއަށް\nއިސްލާމްދީނުގެ ކުރީކޮޅު މައްކާގައި ކީރިތި ރަސޫލުﷲ (ސއވ) ފުރަތަމަ ފަހަރަށް މުއާޚާ (އަޚު) ކުރެއްވިއެވެ. އެގޮތުން، ފުރަތަމަ މުއާޚާގައި އައްޒުބައިރު ބުނު އައްވާމާއި އަބްދުﷲ ބުނު މަސްއޫދު މުއާޚާ ކުރެއްވިއެވެ. އަދި މަދީނާ އަށް ހިޖުރަކުރުމާއިއެކު ކުރެވުނު ދެވަނަ މުއާޚާގައި މަދީނާގެ ސަލަމާ ބިން ސަލަމާ ބިން ވަޤާޝް އާއި މުއާޚާކުރެވުނެވެ.


SunOnline: Cochin ferry aa eku viyafaari thah kuri araane\nއައިޝަތު ފަރީޙާ 22 Sep 2020, 21:39\nއިންޑިއާ އާއި ރާއްޖެ އާއި ދެމެދު މުދާ އުފުލާ ފެރީ --- ފޮޓޯ؛ ޓްވިޓާ\nކުޅުދުއްފުއްޓާ ކޮޗިން އާއި ދެމެދު ކާގޯ ދަތުރުތައް ފެށުމަކީ ކުޅުދުއްފުއްށީގެ ވިޔަފާރިތައް ކުރިއަރާނެ ކަމެއްކަމަށް ކުޅުދުއްފުށީ ކައުންސިލުން ބުނެފިއެވެ.\nކުޅުދުއްފުށީ ކައުންސިލްގެ ރައީސް އަބްދުލް ލަތީފު ހަސަން މިއަދު "ސަން"އަށް ވިދާޅުވީ، ކޮޗިިން ދަތުރުތަކުގެ މައުލޫމާތު ކަމާ ބެހޭ ފަރާތްތަކުން މިހާރު ކައުންސިލާ ހިއްސާކޮށްފައިވާ ކަމަށެވެ.\nރާއްޖެ އާއި އިންޑިއާ އާއި ދެމެދު ކާގީ ދަތުރުތައް ފެށުމަށް ދެ ގައުމުގެ ދެމެދު ވެފައިވާ އެއްބަސްވުމުގެ ދަށުން އިންޑިއާގެ ޓުޓިކޮރިން ބަނދަރުން ކޮޗިން އަށް ގޮސް ކާގޯ ބޯޓު މިހާރު ވަނީ ރާއްޖެ އަންނަން ފުރައިފައެވެ. އެ ބޯޓު ކުޅުދުއްފުށީގައި ބަނދަރު ކުރާނީ އަންނަ ހޮނިހިރު ދުވަހުއެެވެ.\n"މިހާރު އާންމު ކޮށްފައިވާ ޝެޑިއުލާ އެއްގޮތަށް ދަތުރު ފަށާނެ ކަން ވަނީ ކައުންސިލާ ހިއްސާކޮށްފައި. މިހާރު ކާގޯ އުފުލި ނަމަވެސް ކުރިއަށް އޮތްތަނުގައި ފަސިންޖަރުންނަށް ވެސް ފުރުސަތު ލިބޭނެ ކަމަށް މައުލޫމާތު ލިބޭ،" ކައުންސިލްގެ ރައީސް ވިދާޅުވިއެވެ.\n"ޝެޑިއުލާއެއްގޮތަށް ދަތުރު ފެށީމާ ވިޔަފާރިވެރިންނަށް ފަސޭހަވާނެ. މި ސަރަހައްދުގައި އެބަތިބޭ ކުދި ވިޔަފާރިވެރިން ކޮންޓެއިނާ ހަޔާކޮށްގެން މުދާ ނުގެނެވޭނެ. ޝެޑިއުލް ދަތުރު ކުރާނަމަ، ކުދި ވިޔަފާރިވެރިންނަށް ވެސް މީގެ ފައިދާ ކުރާނެ،" ކައުންސިލްގެ ރައީސް ވިދާޅުވިއެވެ.\nއޭނާ ވިދާޅުވީ މި ދަތުރުތަކަކީ ރަށަށްވެސް އަދި ރާއްޖޭގެ ވިޔަފާރިވެރިންނަށްވެސް ފައިދާކުރާނެ ކަމެއް ކަމަށެވެ.\n"މި ސަރަހައްދުގެ ވިޔަފާރިތައް ކުރިއަރާނެ. ދެން އޮތްކަމަކީ [ރާއްޖޭގެ] އުފެއްދުންތެރިކަން އިތުރުކޮށް އެކްސްޕޯޓު ކޮށްގެން އާމްދަނީ އިތުރކުރާނެ މަގު ހޯދުން،" އަބްދުއްލަތީފް ވިދާޅުވިއެވެ.\nކޮޗިން އިން އަންނަ ކާގޯ ބޯޓު ކުޅުދުއްފުއްޓަށް ބަނދަރުކުރުމަށްފަހު މާލެ އަންނާނެއެވެ. މާލެ އައުމަށްފަހު އަލުން އެ ބޯޓު ފުރާނީ އިންޑިއާ އަށެވެ. ފުރަތަމަ ދަތުރުގައި ވެސް ދިވެހި ވިޔަފާރިވެރިންގެ މުދަލާއި އިންޑިއާ ވިޔަފާރިވެރިންގެ މުދާ ގެންނަ ކަމަށް މައުލޫމާތު ލިބެއެވެ.\nކުޅުދުއްފުއްޓާ މާލެ އަދި ކޮޗިންއާ ދެމެދު ފެރީ ދަތުރުތައް ބާއްވަން ނިންމައި، އެކަމުގެ ރަސްމީ ވާހަކަތައް ދެއްކީ މިދިޔަ އަހަރު އިންޑިއާގެ ބޮޑުވަޒީރު ނަރެންދުރަ މޯދީ ރާއްޖެއަށް ކުރެއްވި ދަތުރުފުޅުގަ އެވެ.\nމިހާރު ޝެޑިއުލް އޮތްގޮތުން ދެ ގައުމު ދެމެދު މަހަކު ދެ ދަތުރު ބާއްވާނެއެވެ. މިދަތުރުގައި އަންންަ ބޯޓަކީ 117 މެޓްރިކް ޓަނުގެ 380 ކޮންޓެއިނަރު އަދި 3،000 މެޓްރިކްޓަނުގެ ބްރޭކަބްލް ކާގޯ ކެޕޭސިޓީ ހުރި ބޯޓެއް ކަމަށް ޓްރާންސްޕޯޓު މިނިސްޓްރީ އިން ބުންޏެވެ.\nމިނިސްޓްރީ އިން ބުނީ މިވަގުތަށް ނިންމާފައި ވަނީ ހަމައެކަނި ކާގޯ ފެރީ އޮޕަރޭޓް ކުރުމަށް ކަމަށެވެ.\nޓްރާންސްޕޯޓު މިނިސްޓްރީން ބުނެފައި ވަނީ ފެރީ ދަތުރުގައި ބޭނުންކުރާ ބޯޓަކީ ކުޅުދުއްފުށީ ބަނދަރަށް ކައިރިކުރެވޭ ވަރަށް ވުރެ ބޮޑު ބޯޓަކަށް ވާތީ ލޯކަލް އެޖެންޓު ސްޓޭޓް ޝިޕިން ކޮމްޕެނީ އިން ނިންމާފައިވަނީ މުދާ ބަރުކޮށް، ބޭލުމަށް ބާޖެއް ނޫނީ ޓަގެއް ބޭނުންކުރުމަށް ކަމަށެވެ.\nކާގޯ ފެރީގެ ހިދުމަތާ އެކު، ރާއްޖެ އާއި އިންޑިއާ އާ ދެމެދު އޮތް ޒަމާންވީ ވިޔަފާރީގެ ގުޅުން އިތުރަށް ހަރުދަނާވެގެން ދާނެ ކަމަށް ވެސް ފޮރިން މިނިސްޓްރީއިން ވަނީ ބުނެފަ އެވެ.\nކުޅުދުއްފުއްޓަކީ ފެރީގެ އެއް މަންޒިލްކަމަށްވުމާ އެކު، މިއީ އުތުރުގެ ރަށްތަކަށް ވިޔަފާރީގެ ގޮތުން ކުރި އެރުން ލިބި، ރާއްޖޭގެ އުފެއްދުންތައް އިންޑިއާގެ މާކެޓަށް އަދި އިންޑިއާ މެދުވެރިކޮށް ބައިނަލްއަގްވާމީ މާކެޓަށް ނެރުމަށް ފަސޭހަ ވެގެންދާނެ ދަތުރުތަކެއް ކަމަށްވެސް މިނިސްޓްރީ އިން ބުންޏެވެ.


އައިޓީ އޮފިސަރ (ވަގުތީ)\nމަޤާމް: އައިޓީ އޮފިސަރ (ވަގުތީ\nމުސާރަ އާއި އެލަވަންސް:-/13,498.25ރ\n5 (ފަހެއް) މަސްދުވަސް (މަސައްކަތުގެ ބޭނުމަށް ބަލާ މުއްދަތު އިތުރުކުރެވޭނެ)\n،މަޤާމުގެ މަސައްކަތްކުރުމުގެ ހުނަރު/ ޤާބިލްކަން ސާބިތުކޮށްދިނުމާއ ،\nމަގާމުގެ މަސައްކަތާއި ގުޅޭ ދާއިރާއަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ހާސިލްކޮށްފައިވުމާއިއެކު، މަގާމުގެ މަސައްކަތާއި ގުޅޭ ދާއިރާއެއްގައި2އަހަރު ދުވަހުގެ މަސައްކަތު ތަޖުރިބާ ލިބިފައިވުން، ނުވަތަ،\nމަގާމުގެ މަސައްކަތާއި ގުޅޭ ދާއިރާއަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް4ގެސަނަދެއް ހާސިލްކޮށްފައި ވުމާއިއެކު، މަގާމުގެ މަސައްކަތާއި ގުޅުން ހުރި އެހެން ދާއިރާއަކުން ދިވެހި ރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ހާސިލްކޮށްފައިވުން.\nއޮފީހަށް އަންނަ ސިޓީ، ފެކްސް އަދި އީ.މެއިލް ފަދަ ތަކެތީގެ ތެރެއިން ސެކްޝަނުން ފިޔަވަޅު އަޅާ ޖަވާބު ދޭން ޖެހޭ ސިޓީ އަދި ފެކްސް ފަދަ ތަކެއްޗަށް ޖަވާބު ދިނުން\nއޮފީހުގެ ހުރިހާ ކޮންޕިޔުޓަރ ސިސްޓަމްތައް އަޕްގްރޭޑްކޮށް މަރާމާތުކޮށް ބެލެހެއްޓުން\nއޮފީހުގެ ސަރވަރ ސިސްޓަމާއި ޓެލެފޯން ނެޓްވޯކް އަދި ވެބްސައިޓް ބެލެހެއްޓުން\nއޮފީހުގެ އެތެރޭގައި ބޭނުންކުރާ އިންޓްރާ ނެޓްވޯކް ޤާއިމްކޮށް ބެލެހެއްޓުން\nއީ-ގަވަރމަންޓް އާއި އެހެނިހެން އައި.ޓީ އާއި ގުޅުން ހުރި ތަމްރީންތައް މުވައްޒަފުންނަށް ދިނުން\nކޮމްޕިޔުޓަރ ސިސްޓަމްތަކާއި އޮފީހުގެ ހުރިހާ އައިޓީ ސާމާނަށް ދިމާވާ ސޮފްޓްވެއަރ އަދި ހާޑްވެއަރ މައްސަލަތައް ޙައްލުކުރުން\nމުވާޞަލާތީ ޚިދުމަތަށް ބޭނުންވާ ކަންކަމަށް މަގުފަހި ކޮށްދިނުން\nމައުލޫމާތާއި ލިޔެކިޔުން ފުރިހަމަނުވާ ފޯމުތައް ބާތިލް ކުރެވޭނެއެވެ.\nމި ވަޒީފާއަށް އެދި ހުށަހަޅާ ޝަރުތު ހަމަވާ ފަރާތްތަކުގެ ޢަދަދު 10 އަކަށްވުރެ ގިނަ ނަމަ އިންޓަވިޔު ކުރެވޭނީ ޝޯޓްލިސްޓް ކުރެވޭ 10 ފަރާތަކާއި އެވެ.\nއިތުރު މަޢުލޫމާތު މި އޮތޯރިޓީގެ ނަންބަރު:3006724 އިން ސާފުވާނެއެވެ.


Ithuru6rasheh gai kuni manage kuraa marukazu beelamah laifi | MBS NEWS\nރަށެއްގައި ކުނި ނައްތާލަން ހަދާފައިވާ މަރުކަޒެއް. ފޮޓޯ: އެންވަރުމަންޓް މިނިސްޓްރީ\nއިތުރު ހަ ރަށެއްގައި ކުނި މެނޭޖްކުރާ މަރުކަޒު ގާއިމުކުރަން ބީލަމަށްލައިފި\nއެންވަޔަރަންމަންޓް މިނިސްޓްރީ ހިންގާ މޯލްޑިވްސް ކްލީން އެންވަޔަރަންމަންޓް ޕްރޮޖެކްޓް (އެމްސީއީޕީ) ކުންޏާއި ވަސީލަތްތައް މެނޭޖްކުރާ މަރުކަޒު ހަ ރަށެއްގައި ގާއިމުކުރަން ބީލަމަށް ހުޅުވާލައިފި އެވެ.\nއެންވަޔަރުމަންޓް މިނިސްޓްރީން ބުނިގޮތުގައި އެމްއީސީޕީ މި ޕްރޮޖެކްޓުން ކުންޏާއި ވަޞީލަތްތައް މެނޭޖްކުރާ މަރުކަޒުތަކެއް ގާއިމުކުރުމުގެ މަސައްކަތްތަކަށް ބީލަން ހުށަހެޅުމުގެ ދައުވަތު ހުޅުވާލައިފައި ވަނީ ޒޯން ހަތަރެއް އަދި ފަހެއްގައި ހިމެނޭ މ. މުލައް އަދި ތ. ބުރުނީ، ތ. މަޑިފުށި އަދި ތ. ތިމަރަފުށި އަދި ތ. ކިނބިދޫ އަދި ތ. އޮމަދޫ އެވެ. އަދި މީގެ އިތުރުން މިނިސްޓްރީ އޮފް ނޭޝަނަލް ޕްލޭނިން، ހައުސިން އެންޑް އިންފްރާސްޓްރަކްޗާގެ " އިމާރާތްކުރުމުގެ އަމަލީ މަސައްކަތްކުރާ ފަރާތްތަކުގެ ގަވާއިދު" ގެ ދަށުން ރަޖިސްޓްރީ ވެފައިވާ ފަރާތެއްކަން ކަށަވަރުކޮށްދޭން ދިވެހިސަރުކާރުގެ ގެޒެޓްގައި ޝާއިއު ކޮށްފައިވާ ގޮތުން ޖެހެ އެވެ.\nއެންވަޔަރުމަންޓް މިނިސްޓްރީން އެ މަސައްކަތް ކުރާނެ ފަރާތްތައް ހޮވާނީ އިންޓަރނޭޝަނަލް ކޮމްޕެޓިޓިވް ބިޑިން އުސޫލުން، ވާލްޑް ބޭންކް ގައިޑްލައިންސް: އައިޑީއޭ ކްރެޑިޓް އަދި ހިލޭ އެހީގެ ދަށުން ގައުމުތަކުން ތަކެތި ހޯދުމާއި މަސައްކަތް ކުރާނެ ފަރާތްތައް ހޯދުން - 1 ޖުލައި 2016 ގެ އުސޫލުތަކާއި އެއްގޮތްވާ ގޮތުގެ މަތިން، ޝަރުތު ހަމަވާ ހުރިހާ ފަރާތްތަކަށް ޢާއްމުކޮށް ހުޅުވާލެވިގެންކަމަށް ބުނެފައިވެ އެވެ.\nމި މަސައްކަތަށް ހުށަހަޅާ ބީލަންތައް ހުޅުވުން ހުޅުވާނީ އަންނަ މަހުގެ ހަތަރު ވަނަ ދުވަހުގެ 11:00 ގައި މިނިސްޓްޓްރީ އޮފް ފިނޭންސްގަ އެވެ.\nމި މަސައްކަތަށް ޝައުގުވެރިވާ ފަރާތްތައް އިތުރު މައުލޫމާތު ދިވެހިސަރުކާރުގެ ގެޒެޓުން ލިބޭނެ އެވެ.\nކުނިބުނި އެންވާރަމެންޓް މިނިސްޓްރީ ވިޔަފާރި


G20 Gaumuthakahdhahkan jehey dharanithah anna aharah faskohdheyn edhefi – Iru\nކުޑަކުއްޖަކާ ބެހުނު މީހަކު 15 އަހަރަށް ޖަލަށްލުމަށް ހައިކޯޓުން ހުކުމްކޮށްފި\nއޭސީސީ މެންބަރުން ވަކިކުރަން ފާހެއް ނުވި\nG20 ގައުމުތަކަށް ދައްކަން ޖެހޭ ދަރަނި ދެއްކުމުގެ މުއްދަތު 2021ގެ ނިިޔަލަށް އިތުރު ކޮށްދިނުމަށް ފޮރިން މިނިސްޓަރު އަބްދުﷲ ޝާހިދު އެދިވަޑައިގެންފިއެވެ.\nއދ. ގެ އާންމު މަޖިލިހުގައި މިދިޔަ ހަފްތާގައި ތަގްރީރު ކުރައްވަމުން ޝާހިދު ވިދާޅުވީ ކޮވިޑް-19 ގެ ބަލިމަޑުކަމުން ދިވެހިންނަށް ލިބިގަންނަންވީ ފިލާވަޅުތައް ނުހަނު ގިނަ ކަމަށެވެ. ހާއްސަކޮށް ބައިނަލްއަގުވާމީ ނިޒާމުގެ ތެރޭގައިވާ ތަފާތުތައް މީގެ ކުރިން، ނުފެންނަހާ ފާޅުކަން ބޮޑު ގޮތެއްގައި ހާމަވެފައިވާ ކަމަށް ވެސް ޝާހިދު ވިދާޅުވިއެވެ.\nޖީ20 ގައުމުތަކަށް ދަރަނި އަނބުރާ ދެއްކުން ވަގުތީ ގޮތުން ހުއްޓާލުމަށް ނިންމި ނިންމުމަށް ޝުކުރުވެރިވެ ވަޑައިގަންނަވާ ކަމަށް މިނިސްޓަރު ޝާހިދު ވިދާޅުވިއެވެ.\nދަރަނި އަނބުރާ ދެއްކުން ވަގުތީ ގޮތުން ހުއްޓާލުމަށް ނިންމި ނިންމުމާއެކު، 31 ޑިސެމްބަރާއި 1 ޖެނުއަރީގެ ތަފާތަކީ އަހަރު ބަދަލުވުން އެކަނި ކަމުގައި ޝާހިދު ފާހަގަ ކުރެއްވިއެވެ. އަދި ކުރިމަތިވެފައިވާ އިގްތިސޯދީ އަނދަވަޅުން އަރައިގަތުމަށް މަސައްކަތްތަކެއް ކުރަން ޖެހިފައި ވާތީ، ޖީ20ގެ ނިންމުން 2021 ވަނަ އަހަރުގެ ނިމުމާ ހަމައަށް ފަސްކޮށްދިނުމަށް އެ ގައުމުތަކުގެ ކިބައިން ޝާހިދު އެދިވަޑައިގަތެވެ.\nދަރަނި ދެއްކުން ވަގުތީ ގޮތުން ހުއްޓާލުމަކީ، ތަރައްގީވަމުން އަންނަ ކުދި ޖަޒީރާ ގައުމުތަކަށް ކޮވިޑް-19ގެ ސަބަބުން ލިބޭ ގެއްލުންތައް ކުޑަކުރުމަށް ކުރެވޭ މަސައްކަތުގެ ކުޑަ މިންވަރެއް ކަމަށްވެސް ޝާހިދު ވިދާޅުވިއެވެ. މިނިސްޓަރު އިތުރަށް ވިދާޅުވީ، މިއަދު އެންމެ ބޮޑަށް ބޭނުން ޖެހިފައި މިވަނީ ފެންވަރު ރަނގަޅު ބިނާތަކާއި އުސްލޫބީ ބަދަލުތަކާއި ފުޅާ ދާއިރާއެއްގައި ފަސޭހައިން ލިބޭ މާލީ އެހީތެރި ކަމެވެ. އަދި، ޖަޒީރާތަކުގެ ނާޒުކު ކަމުގެ ސަބަބުން ދިމާވާ ގޮންޖެހުންތައް ފަސޭހަ ކަމާއެކު ދެނެގަނެވޭނެ ނިޒާމެއް ގާއިމު ކުރުމުން އެ މައްސަލަތައް ހައްލު ކުރުމަށް ބޭނުންވާ ހާއްސަ ފިޔަވަޅުތަކެއް ކަނޑައެޅިގެން ދާނެ ކަމަށް ވެސް މިނސްޓަރު ވިދާޅުވިއެވެ.


Raajje Othy Common Wealth aa Gulhen Thahyaarah: Assessment Team – Iru\nމީޑިއާ ފްރީޑަމް ކޯލިޝަންގެ ވަޒީރުންގެ ފެންވަރު ބައްދަލުވުމެއްގައި ފޮރިން މިނިސްޓަރ ބައިވެރިވެވަޑައިގެންފި\nކުޑަކުދިންގެ ހުނަރު ދައްކާލުމުގެ އެންމެ ބޮޑު ބައިނަލްއަޤްވާމީ މުބާރާތުގައި ބައިވެރިވުމުގެ ފުރުޞަތު ރާއްޖެއަށް\nއައިއެލްޓީއެމް ވަރލްޑް ޓުއަރގައި ރާއްޖެއިން ބައިވެރިވެއްޖެ\nރާއްޖެ އޮތީ ކޮމަންވެލްތާ ގުޅެން ތައްޔާރަށް: އެސެސްމަންޓް ޓީމް\nލަހޫ· 29 އޮގަސްޓް 2019\nދިވެހިރާއްޖެ އިން ޑިއު ޕްރޮސެސް އާ އެއްގޮތަށް އަމަލުކޮށްފައިވާ ކަމަށާއި، އަދި މިހާރު ކޮމަންވެލްތާ އަލުން ގުޅުމަށް ރާއްޖެ ތައްޔާރަށް އޮތް ކަމަށް ކޮމަންވެލްތު ސެކްރެޓޭރިއޭޓްގެ އެސެސްމެންޓް ޓީމުން ބުނެފި އެވެ.\nކޮމަންވެލްތުގެ އެސެސްމަންޓް ޓީމެއް ރާއްޖެ އައިސްފައި ވަނީ ރާއްޖެއިން ކޮމަންވެލްތުގެ މެމްބަރު ގައުމަކަށް އަލުން ވުމަށް ހުށަހަޅާފައި ވާތީ، ރާއްޖޭގެ ހާލަތު ދިރާސާކުރުމަށް، ކަމާ ގުޅުން ހުރި ދާއިރާތަކުގެ ބޭފުޅުންނާއި ބައްދަލުކުރުމަށެވެ.\nއިއްޔެ ފޮރިން މިނިސްޓަރު އަބްދުﷲ ޝާހިދު އާ ބައްދަލުކޮށް ކޮމަންވެލްތު އެސެސްމަންޓް ޓީމްގެ ފަރާތުން ވަނީ ދިވެހިރާއްޖެ އިން ކޮމަންވެލްތާ ގުޅުމަށް ވަރަށް ބޮޑަށް ތައްޔާރުވެފައިވާ ކަމަށް ބުނެފަ އެވެ. އަދި އަލުން ކޮމަންވެލްތުގެ މެމްބަރު ގައުމަކަށް ވުމަށް ރާއްޖެއިން ވަރަށް ބޮޑަށް ބޭނުންވެފައިވާކަން ބައްދަލުކުރެވުނު ފަރާތްތަކުގެ ފަރާތުން އެނގިގެން ދިޔަކަން އެ ޓީމުން ވަނީ ފާހަގަކޮށްފަ އެވެ.


IOIG: Nabeehaa Badminton singles final ah | Mihaaru\nނަބީހާ ސެމީ ފައިނަލުން މޮޅުވުމަށް ފަހު އުފާފާޅުކުރަނީ. --އެމްއޯސީ ފޮޓޯ: އިސްމާއިލް ތޯރިގް\n25 ޖުލައި 2019 - 11:483comments\nމޮރިޝަސްގައި މިހާރު ކުރިއަށްދާ އިންޑިއަން އޯޝަން އައިލެންޑް ގޭމްސްގެ ބެޑްމިންޓަން ވިމެންސް ސިންގަލްސްގެ ފައިނަލަށް ރާއްޖޭގެ އައިމިނަތު ނަބީހާ ދަތުރުކޮށްފި އެވެ.\nމާނައަކީ ރާއްޖެ އަށް ރަން ނުވަތަ ރިހި މެޑަލް މި އިވެންޓުން ވެސް ކަށަވަރުވުމެވެ. ނަބީހާ ފައިނަލުން ޖާގަ ހޯދީ މިއަދު ކުޅުނު ސެމީ ފައިނަލް މެޗުން މޮރިޝަސްގެ އެއް ވަނަ ކުޅުންތެރިޔާ އަތުން ސީދާ ދެ ސެޓުން މޮޅުވެގެންނެވެ. އޭނާ ސެޓުތައް ގެންދިޔައީ 21-16، 21-16 އިންނެވެ.\nރާއްޖެ އަށް ބެޑްމިންޓަން އޯޕަންގައި މިއަދު އިތުރު ދެ ސެމީ ފައިނަލެއް އޮންނާނެ އެވެ. އެއީ ވިމެންސް ޑަބަލްސްގައި ނަބީހާ އާއި ފާތިމަތު ނަބާހާގެ ޕެއާ ވާދަކުރާ މެޗާއި މިކްސް ޑަބަލްސް ސެމީ ފައިނަލުގައި މުހައްމަދު އަޖުފާން ރަޝީދާއި މައިސާ ފަތުހުﷲ ކުޅޭ މެޗެވެ. އެ މެޗުތައް އޮންނާނީ މިއަދު މެންދުރުފަހު އެވެ.\nނަބީހާ މި ކަށަވަރުކުރި މެޑެއްޔާ އެކު ރާއްޖޭން މި ވަނީ މި ގޭމްސްގައި މިހާތަނަށް 10 މެޑަލް ކަށަވަރުކޮށްފަ އެވެ. މިއީ 2015 ގައި ހޯދި މެޑަލުގެ އަދަދަށް ވުރެ އެއް މެޑަލުގެ އިތުރުވުމެކެވެ. ރާއްޖޭގެ އަމާޒަކީ މަދުވެގެން 15 މެޑަލް ހޯދުމެވެ. މި ފަހަރު ރާއްޖޭން ހޯދާފައިވާ މެޑަލް ތަކަކީ ޓީޓީން ހޯދި ދެ ރަން މެޑެއްޔާއި ރިހި މެޑެއްޔަކާއި ބީޗް ވޮލީބޯޅައިން ހޯދި ރިހި މެޑެއްޔަކާއި ލޯ މެޑެއްޔަކާއި އެތުލެޓިކްސް އިން ހޯދި ދެ ލޯ މެޑެއްޔާއި ބެޑްމިންޓަނުގެ ޓީމު އިވެންޓުން ހޯދި ދެ ލޯ މެޑެއްޔެވެ.\nބެޑްމިންޓަނުގެ އަންހެން ޓީމު އިވެންޓުގައި ރާއްޖޭގެ އިތުރުން ރަން މެޑަލް ހޯދި ރިޔޫނިއަން އާއި ރިހި މެޑަލް ހޯދި މޮރިޝަސް ވެސް ޕޮއިންޓުގެ ގޮތުން އެއްވަރުވީ އެވެ. ރާއްޖެ އަށް ރަން ނުވަތަ ރިހި ނުލިބުނީ ސެޓުގެ ތަފާތުން ކުރި ނުލިބުމުންނެވެ.\nބެޑްމިންޓަނުން މި ފަހަރުގެ ގޭމްސްއާ ކުރިމަތިލީ ރަން މެޑަލް ހޯދުމަށް މީގެ ހަތަރު އަހަރު ކުރިން ފެށި މަސައްކަތާ އެކު ވަރަށް ރަނގަޅަށް ތައްޔާރުވެގެންނެވެ. ޓީމު އިވެންޓުން އެ އަމާޒަށް ނުދެވުނަސް އޯޕަން ބައިން އެކަން ހާސިލްވުމުގެ އުއްމީދު އެބައޮތް ކަމަށާއި ޓީމު އިވެންޓުގައި ދެއްކި ކުޅުމާ އެކު އިތުރު ހިތްވަރެއް ލިބި އުއްމީދުތަކެއް އާވެއްޖެ އެސޯސިއޭޝަނުގެ ޖެނެރަލް ސެކްރެޓަރީ އިޝްފާން މުހައްމަދު (އިއްޕަ) ވަނީ ވިދާޅުވެފަ އެވެ.


އުމުރުން ދުވަސްވީ މީހުންނަށް އަމާޒުކޮށްގެން ހިންގާ “ރަންވޭލާ” ކެމްޕެއިންގެ ޕްރޮގްރާމްތައް ޅ.އަތޮޅުގެ ހުރިހާ ރަށެއްގައި ކުރިއަށް ގެންގޮސްފި – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nއުމުރުން ދުވަސްވީ މީހުންނަށް އަމާޒުކޮށްގެން ހިންގާ “ރަންވޭލާ” ކެމްޕެއިންގެ ޕްރޮގްރާމްތައް ޅ.އަތޮޅުގެ ހުރިހާ ރަށެއްގައި ކުރިއަށް ގެންގޮސްފި\nPosted on 17/07/2017 17/08/2017\nދޮށީ އުމުރުގެ މީހުންނަށް އަމާޒުކޮށްގެން މިނިސްޓްރީ އޮފް ޖެންޑަރ އެންޑް ފެމިލީން ހިންގާ “ރަންވޭލާ” ކެމްޕެއިންގެ ޕްރޮގްރާމްތައް ޅ.އަތޮޅުގެ ހުރިހާ ރަށެއްގައި ކުރިއަށްގެންގޮސްފިއެވެ.\n“ރަންވޭލާ” ކެމްޕެއިންގެ ދަށުން މިނިސްޓްރީއިން ޅ.އަތޮޅުގެ ހޮސްޕިޓަލް އަދި ހެލްތު ސެންޓަރުތަކާ ގުޅިގެން އަތޮޅުގެ ހުރިހާ ރަށެއްގައި ދޮށީ އުމުރުގެ މީހުންނަށް ހެލްތު ސްކްރީނިންގ ޕްރޮގްރާމްތަކެއް ވަނީ ކުރިއަށް ގެންގޮސްފައެވެ. މި ހެލްތު ސްކްރީނިންގ ޕްރޮގްރާމްތަކުގައި ބައިވެރިވި އުމުރުން 65 އަހަރުން މަތީގެ 178 މީހުންގެ ހަކުރު، ބްލަޑް ޕްރެޝަރ، އަދި “ބޮޑީ މާސް އިންޑެކްސް” (ބީ.އެމް.އައި) ވަނީ ޗެކްކޮށްފައެވެ. އަދި، ދޮށީ އުމުރުގެ މީހުންނަށް ފޯރުކޮށްދޭ ޚިދުމަތްތައް އިތުރަށް ހަރުދަނާކުރުމުގެ މަޤްޞަދުގައި ޅ.އަތޮޅުގައި މަސައްކަތްކުރާ 19 ހެލްތު ކެއަރ ވަރކަރުންނަށާއި އިޖްތިމާޢީ ޚިދުމަތްތެރިންނަށްވެސް މި ކެމްޕެއިންގެ ދަށުން ޚާއްޞަ ވޯކްޝޮޕެއް ވަނީ މިމަހު 14 އިން 15 އަށް ހިންގާފައެވެ.\nއުމުރުން ދުވަސްވީ މީހުންގެ ބައިވެރިވުން މުތުތަމަޢުގައި އިތުރުކުރުމަށާއި، އެފަރާތްތަކަށް ބޭނުންވާ އަޅާލުމާއި އެހީތެރިކަން ލިބޭނެ ގޮތްތައް މަގުފަހިކޮށްދިނުމަށާއި، އެފަރާތްތަކުގެ ޖިސްމާނީ އަދި ނަފްސާނީ ދުޅަހެޔޮކަން އިތުރުކުރުމުގެ މުހިންމުކަމާމެދު ހޭލުންތެރި ކުރުމުގެ ސެޝަންތަކެއް ވަނީ އަތޮޅުގެ ހުރިހާ ރަށެއްގައި ހިންގާފައެވެ. މި ސެޝަންތަކުގައި 120 އަށް ވުރެ ގިނަ ދޮށީ އުމުރުގެ މީހުން ވަނީ ބައިވެރިވެފައެވެ. މީގެ އިތުރުން، އުމުރުން ދުވަސްވީ މީހުންނާއި ޒުވާނުންނާ ދެމެދު އޮންނަ ގުޅުން ބަދަހި ކުރުމަށާއި، އެފަރާތްތަކަށް ޒުވާނުންގެ ފަރާތުން ލިބޭ އެހީތެރިކަން އިތުރު ކުރުމަށްޓަކައި ޅ.އަތޮޅުގެ ޒުވާނުންނަށްވެސް ވަނީ ޚާއްޞަ ސެޝަންތަކެއް ވަނީ ހިންގާފައެވެ.\n“ރަންވޭލާ” ކެމްޕެއިނަކީ އުމުރުން ދުވަސްވީ މީހުންނަށް އަމާޒުކޮށްގެން 2016 ވަނަ އަހަރުގެ އޮގަސްޓް މަހު މިނިސްޓްރީ އޮފް ޖެންޑަރ އެންޑް ފެމިލީ އިން އިފްތިތާޙްކޮށްފައިވާ ކެމްޕެއިނެކެވެ. މި ކެމްޕެއިންގެ ހަރަކާތްތައް މިހާރު ވަނީ ބ.އަތޮޅު އަދި މ.އަތޮޅުގެ ހުރިހާ ރަށެއްގައި ކުރިއަށް ގެންގޮސްފައެވެ. އަދި، މިކެމްޕެއިންގެ ހަރަކާތްތައް ދިވެހިރާއްޖޭގެ ހުރިހާ އަތޮޅެއްގައި ހިންގުމަށް މިނިސްޓްރީއިން ވަނީ ރާވާފައެވެ.\nމިނިސްޓްރީ އޮފް ޖެންޑަރ އެންޑް ފެމިލީ އިން ޔުނިސެފް އަދި މޯލްޑިވްސް ޕޮލިސް ސަރވިސް އާ ގުޅިގެން 1412 ޗައިލްޑް ހެލްޕްލައިންގެ ކޯލްސެންޓަރަކާއި އަހަން ކެމްޕެއިންގެ މޯބައިލް އެޕްލިކޭޝަނެއް އިފްތިތާޙްކޮށްފި →\n← މިއަހަރުގެ ފުރަތަމަ6މަހު މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް


“ދަތުރުވެރިންގެ ގޮތުގައި މާލެ އައިސް ތިބި މީހުންނަށް ލޮކްޑައުންގައި މާލޭގައި ތިބެވޭނެ އިންތިޒާމް ހަމަޖައްސަން ޖެހޭ” – Dhen.mv\n"ދަތުރުވެރިންގެ ގޮތުގައި މާލެ އައިސް ތިބި މީހުންނަށް ލޮކްޑައުންގައި މާލޭގައި ތިބެވޭނެ އިންތިޒާމް ހަމަޖައްސަން ޖެހޭ"\nApril 18, 2020 - 10:29 am\nދަތުރުވެރިންގެ ގޮތުގައި މާލެ އައިސް ތިބި ފަރާތްތަކަށް ފުރަބަންދުގައި މާލޭގައި ތިބެވޭނެ އިންތިޒާމްތައް ހަމަޖައްސަން ޖެހޭ ކަމަށް ރައްޔިތުންގެ މަޖިލީހުގެ މަޑުއްވަރީ ދާއިރާގެ މެމްބަރު އަދި ކުރީގެ ޑިފެންސް މިނިސްޓަރ، އާދަމް ޝަރީފް ވަނީ ވިދާޅުވެއްޖެއެވެ.\nރާއްޖޭގައި ގިނަ އަދަދެއްގެ ބަޔަކު ކޮވިޑް-19 އަށް ފައްސިވެފައި ވެދާނެ ކަމަށް، ރޭ ސަރުކާރުން ބޭއްވި ނޫސްވެރިންގެ ބައްދަލުވުމެއްގައި އެޗްޕީއޭގެ ޑޮކްޓަރު، ޑރ. ޝީނާ މޫސާ ވިދާޅުވެފައި ވުމުން، އެކަމަށް އިޝާރާތްކުރައްވާ އާދަމް ޝަރީފް މިއަދު ކުރެއްވި ޓްވީޓެއްގައި ވިދާޅުވީ، މި ނުރައްކާތެރި ދަނޑިވަޅުގައި ޑޮކްޓަރުންގެ އިރުޝާދަށް ފުރިހަމައަށް ތަބާވުމަށް ހުރިހާ ފަރާތްތަކަށް އިލްތިމާސް ކުރައްވާކަމަށާއި އަދި ދަތުރުވެރިންގެ ގޮތުގައި މާލެ އައިސް ތިބި މީހުންނަށް ލޮކްޑައުންގައި މާލޭގައި ތިބެވޭނެ އިންތިޒާމް ހަމަޖައްސަން ޖެހޭ ކަމަށެވެ.\nމީގެ އިތުރުން، މިވަގުތު މާލޭގައި ތިބި އެންމެން ވެސް ވައިރަސް އަށް ޓެސްޓް ކުރަން ޖެހޭ ކަމަށްވެސް އާދަމް ޝަރީފް ވިދާޅުވިއެވެ.\n"މާލޭގައި ތިބި ހުރިހާ އެންމެން އަވަހަށް ކޮވިޑް-19 އަށް ޓެސްޓް ކުރުމަށް ގޮވާލަން. އަދި ޑޮކްޓަރުންގެ އިރުޝާދަށް ފުރިހަމައަށް ތަބާވުމަށް އިލްތިމާސް ކުރަން! ދަތުރުވެރިންގެ ގޮތުގައި މާލެ އައިސް ތިބި މީހުންނަށް ލޮކްޑައުންގައި މާލޭގައި ތިބެވޭނެ އިންތިޒާމް ހަމަޖައްސަން ޖެހޭ،" އާދަމް ޝަރީފްގެ ޓްވީޓުގައި ވެއެވެ.


SunOnline: Kudakudhinnah jinsee goanaa kurumuge massalathakugai dhauvaa kuri varu ithuruvejje\nކުޑަކުދިންނަށް ޖިންސީ ގޯނާ ކުރުމުގެ މައްސަލަތަކުގައި ދައުވާ ކުރި ވަރު އިތުރުވެއްޖެ\nނަޖާހު މަސްއޫދު 18 Feb 2021, 14:47\nގއ. ކަނޑުހުޅުދޫހައި ކުޑަކުދިންތަކެއް ވެއްޔާ ކުޅެނީ --- ސަން ފޮޓޯ/ މުޒައްޔިން ނާޒިމް\nދެ ހާސް ނަވާރަ ވަނަ އަހަރާ އަޅާބަލާއިރު 2020 ވަނަ އަހަރު ކުޑަކުދިންނަށް ޖިންސީ ގޯނާ ކުރި މައްސަލަތަކުގައި ދައުވާ ކުރި މީހުންގެ އަދަދު 65 ޕަސެންޓު އިތުރުވެފައިވާ ކަމަށް ޕްރޮސެކިއުޓާ ޖެނެރަލް ހުސެއިން ޝަމީމް ވިދާޅުވެއްޖެ އެވެ.\nކުޑަކުދިންނަށް ކުރާ ޖިންސީ ގޯނާގެ މައްސަލަތަކާ ގުޅޭ ގޮތުން އަމިއްލަ ބްލޮގުގައި ޕީޖީ ޝަމީމް ލިޔުއްވާފައި ވަނީ، 2019 ވަނަ އަހަރާ އަޅާ ބަލާއިރު މިދިޔަ އަހަރު އެފަދަ މައްސަލަތަކުގައި ދައުވާ ކުރި މީހުންގެ އަދަދު 65 ޕަސެންޓު އިތުރުވެ، ކުރި ދައުވާތަކުގެ އަދަދުވެސް 63 ޕަސެންޓު އިތުރުވެފައިވާ ކަމަށެވެ.\nއެއީ އެކަމަށް ހާއްސަކަމެއް ދީގެން ދައުލަތުގެ އިދާރާތައް ގުޅިގެން ކުރި މަސައްކަތުގެ ނަތީޖާ ކަމަށް އޭނާ ވިދާޅުވި އެވެ.\nޝަމީމް ވިދާޅުވި ގޮތުގައި، ދައުވާ ކުރި މީހުންގެ އަދަދު އިތުރުވުމުގެ މާނައަކީ ނިޒާމާ މެދު ރައްޔިތުންގެ އޮތް އިތުބާރު އިތުރުމެވެ. އަދި މީހުން އެފަދަ މައްސަލަތައް ރިޕޯޓު ކުރަން ޖެހިލުން ނުވާ ކަމަށާއި، ފިޔަވަޅެއް އެޅޭނެ ކަމުގެ ޔަގީންކަމެއް އޮންނަކަން ދައްކުވައިދޭ ކަމެއް ކަމަށް ވެސް އޭނާ ވިދާޅުވެފައިވެ އެވެ.\n"ދެހާސް ނަވާރަ ވަނަ އަހަރާ އަޅާ ބަލާއިރު، 2020 ވަނަ އަހަރު ދައުވާ ކުރެވުނު މީހުންގެ އަދަދު 65 ޕަސެންޓު އިތުރުވުމުގެ މާނައަކީ، ރައްޔިތުންގެ އިތުބާރު މިނިޒާމަށް އިތުރުވުމެވެ. މީހުން ރިޕޯޓު ކުރާކަށް ޖެހިލުމެއް ނުވެ އެވެ. ދައުލަތުން ކޮންމެވެސް ކަމެއް ކުރާނެކަމުގެ ޔަޤީންކަމެއް އޮވެ އެވެ. ކަމެއް ކުރޭވެސް މެއެވެ. ތަހުގީގުތައް ވެސް ރަނގަޅު ކުރެވިއްޖެ އެވެ. ދައުވާ ކުރެވޭ ވަރަށް ހެކިވެސް ހޯދެ އެވެ،" ޕީޖީ ޝަމީމް ލިޔުއްވާފައިވެ އެވެ.\nޝަމީމް ހިއްސާ ކުރި ތަފާސްހިސާބުތަކުގައި ވާގޮތުން، ޕީޖީ އޮފީހުން 2019 ވަނަ އަހަރު ކުޑަކުދިންނަށް ޖިންސީ ގޯނާ ކުރުމުގެ ތަފާތު 23 ބާވަތެއްގެ 142 ދައުވާއެއް ކޯޓުތަކަށް ހުށަހަޅާފައިވެ އެވެ. އެއީ 102 މީހެއްގެ މައްޗަށް ދައުވާ ކުރަން އެދި އެވެ. އެ އަހަރު މަހަކު އެވްރެޖްކޮށް 12 މައްސަލަ ކޯޓަށް ހުށަހަޅަމުން ގެންދިޔަ އެވެ.\nއެންމެ ގިނައިން އެފަދަ މައްސަލަތައް ހުށަހެޅީ މާލޭގެ ކޯޓުތަކަށެވެ. އެއީ 70 މައްސަލަ އެވެ. ދެން އެންމެ ގިނައިން އެފަދަ މައްސަލަ ހުށަހަޅީ ހައްދުންމަތީގެ ކޯޓުތަކަށެވެ. އެއީ 14 މައްސަލައެވެ.\nދެހާސް ނަވާރަ ވަނަ އަހަރު ހުށަހެޅި މައްސަލަތަކުގެ ތެރެއިން، ކޯޓުތަކުން އެ އަހަރު ތެރޭގައި ނިންމާފައި ވަނީ 15 މައްސަލަ ކަމަށް ޕީޖީ ލިޔުއްވާފައިވެ އެވެ. އެއީ ހުށަހެޅި މައްސަލަތަކުގެ 10.5 ޕަސެންޓެވެ. ނުނިމި އަދި ވެސް ހިނގަމުން ދަނީ 85 މައްސަލަ އެވެ. އެއީ 60 ޕަސެންޓެވެ. ތިރީސް ހަތަރު މައްސަލައެއްް ކޯޓުން އަނބުރާ ފޮނުވާލާފައިވާ އިރު އެހެނިހެން ސަބަބުތަކާ ހެދި ހުއްޓިފައި ހުރި މައްސަލަތައްވެސް އެބަ ހުއްޓެވެ.\nޖުލައި 14، 2020: ޕީޖީ ހުސައިން ޝަމީމް ނޫސްވެރިންނަށް މައުލޫމާތު ދެއްވަނީ -- ސަން ފޮޓޯ/ ފަޔާޒު މޫސާ\nމިދިޔަ އަހަރު ކުޑަކުދިންނަށް ޖިންސީ ގޯނާ ކުރުމުގެ ތަފާތު 29 ބާވަތެއްގެ 232 ދައުވާ ހުށަހަޅާފައިވެ އެވެ. އެއީ 169 މީހެއްގެ މައްޗަށެވެ. މަހަކު އެވްރެޖްކޮށް 19 މައްސަލަ ކޯޓަށް ހުށަހަޅާފައިވެ އެވެ.\nއެ އަހަރު ވެސް އެންމެ ގިނައިން މައްސަލަ ހުށަހެޅިފައި އޮތީ މާލޭގެ ކޯޓުތަކަށެވެ. އެއީ 115 މައްސަލަ އެވެ. ދެން އެންމެ ގިނައިން މައްސަލަ ހުށަހެޅި ފުވައްމުލަކު ކޯޓަށް 14 މައްސަލަ އެވެ. އަދި ހުވަދުއަތޮޅު ދެކުނުބުރީގެ ކޯޓުތަކަށް 13 މައްސަލަ ހުށަހަޅާފައިވެ އެވެ.\nމިދިޔަ އަހަރު 232 މައްސަލަ ހުށަހެޅި ނަމަވެސް، އެ މައްސަލަތަކުގެ ތެރެއިން، އެ އަހަރު ކޯޓުތަކަށް ނިންމުނީ އެންމެ ދެ މައްސަލަ އެވެ. އެއީ، ހއ. މާރަންދޫ މެޖިސްޓްރޭޓު ކޯޓަށް، 10 ޖަނަވަރީ 2020 ދުވަހު ހުށަހެޅި މައްސަލައަކާއި ހއ. ފިއްލަދޫ މެޖިސްޓްރޭޓް ކޯޓަށް، 1 އޭޕްރީލް 2020ގައި ހުށަހެޅި މައްސަލައެކެވެ.\n"މިއީ، އެއަހަރު ހުށަހެޅުނު މައްސަލަތަކުގެ ޢަދަދަށް ބަލާއިރު %0.68 މައްސަލައެވެ. ޖުމްލަ މައްސަލައިގެ 89% (207 މައްސަލަ) އަދިވެސް ނުނިމި ހިނގަމުން އެބަދެއެވެ. މިއީ ކުރީ އަހަރުގެ ބާކީ ނުލަ އެވެ،" ޕީޖީ ލިޔުއްވާފައިވެ އެވެ.\nތަފާސްހިސާބުގެ އަލީގައި، ކުށްކުރާ މީހުންގެ އަމުރާއި، ކުށްކުރާ ތަނާއި، އަތޮޅާއި ރަށް ފަދަ ކަންކަން ބަލަމުންދާ ކަމަށް ވެސް ޕީޖީ ވިދާޅުވި އެވެ. އަދި ކުށްކުރާ ދުވަސްވަރާއި، އެދުވަސްވަރު ކުށް ކުރުމަށް ހުރި އެހެނިހެން ސަބަބުތައް ދެނަގަނެ، ކުރިއަށް އޮތް ތަނުގައި ކުށުން ރައްކާތެރި މާހައުލެއް ގާއިމުކުރަން އެ މައުލޫމާތު ބޭނުން ކުރެވޭނެ ކަމަށް ވިދާޅުވި އެވެ.\nއޭގެ އިތުރުން ކުށް ސާބިތުވާ ގޮތާއި މިންވަރުގެ މައުލޫމާތު ވެސް އެއްކުރުން މުހިންމު ކަމަށާއި މަސައްކަތުގެ ހަގީގީ ކުރިއެރުން ދެނެގަނެވޭނީ އޭރުން ކަމަށް ޝަމީމް ލިޔުއްވާފައިވެ އެވެ. ނަމަވެސް، މިދިޔަ ދެއަހަރު ހުށަހެޅި 374 މައްސަލައިގެ ތެރެއިން ހުކުމާ ހަމައަށް ދެވިފައިވަނީ 17 މައްސަލަކަން އޭނާ ފާހަގަ ކުރެއްވި އެވެ. އޭނާ ވިދާޅުވި ގޮތުގައި އެއީ "ތަފާސް ހިސާބަކުން ކަމެއް ދެނެގަނެވޭ ވަރަށްވުރެ މަދު" އަދަދެކެވެ.\nކުޑަކުދިންނަށް ކުރާ އަނިޔާގެ 103 މައްސަލަ ޖެންޑާއަށް


School Hall Masakkathuge Faruvaa Kuda — Ihavandhoo.com\n11 ޑިސެމްބަރު 20202ޢަބުދުﷲ ޙަމީދު\nއޭނާ ބުނީ ޝީޓްއަޅަން ތައްޔާރުކޮށް، ތައްގަނޑު ހެދުމަށްފަހު ސައިޓްގައި އެއްވެސް މަސައްކަތެއް ނުކޮށް ދެތިން މަސްދުވަސް ފަހުން، އެތައްގަނޑުތައް ބޭނުންކޮށްގެން ޝީޓް އެޅީމާ ހުންނާނެގޮތް ތިފެންނަނީ ކަމަށެވެ. "ފީވެފައިވާ ފިލާބޭނުންކޮށްގެން ތައްގަނޑު ހެދީމަ ޝީޓް ގޮނިވެފަ އެހުންނަނީ" ރަށުގައި އިމާރާތްކުރުމުގެ މަސައްކަތްކުރާ މީހަކު ބުންޏެވެ.\n12.1 މިލިއަން ރުފިޔާ ޚަރަދުކޮށްގެން ކުރީގެ ސަރުކާރުން އިހަވަންދޫ ސްކޫލްގައި އިމާރާތްކުރި 12 ކުލާސްރޫމްގެ3ބުރި އިމާރާތް، "ވަސީލަތްތައް ހަމަ މަގްބޫލް ސްކޫލް" އެންމެ އެދެވޭގޮތުގައި ބޭނުން ނުކުރެވޭ ކަމުގެ މައުލޫމާތު ވަނީ ލިބިފައެވެ. އެއީ އިމާރާތުގެ ދެކުނު ފަރާތު ފާރުން ފެން ލީކުވާތީ އެވެ. މިއީ އަމީން ކޮންސްޓްރަކުޝަނާ ހަވާލުކޮށްގެން ކުރިއަށް ދިޔަ މަޝްރޫޢު އެކެވެ. އަމީންގެ ފަރާތުން ސަބު ކޮންޓްރެކްޓަށް މިމަސައްކަތްކުރީ ޔުނި ކޮމްޕަނީން ނެވެ. މި އިމާރާތުގެ މަސައްކަތް ނިންމާ ސްކޫލާ ހަވާލުކުރީ 2018 ވަނަ އަހަރު މެދު ތެރޭގައެވެ. އެހެންނަމަވެސް، މި މަޝްރޫޢުގެ ރިޓެންޝަން މަސައްކަތް އަދިވެސް ނުނިމޭކަމުގެ މައުލޫމާތު ވަނީ ލިބިފައެވެ.\nބަލާލި ކޮންމެ ދިމާއަކުން މިފެންނަނީ ސަރުކާރާއި ކައުންސިލް ފޭލި ވެފައިވާ މިންވަރު․\n– 11 ޑިސެމްބަރު 202000\nސަރުކާރަށް ވަފާތެރި ރައްޔިތެއް ދިރިއުޅޭ އިހަވަންދޫ މިވަނީ ސަރުކާރުން ބާކީކޮށްލާފަ․ އަބަދަުވެސް ދައްކަނީ ތިންހަމަ ކުރެހުންތަކަކާ ސޮއި އަޅާ މަންޒަރުތައް․\nއީމެއިލް: [email protected]om ފޯން: 9951695 960+


India Balikoh Dhivehi Raajje SAFF Championship Kamiyabukoffi\nއަލީ ފާސިރު (ސެންޓޭ) ފޮޓޯ:---\n15 ސެޕްޓެމްބަރ 20180ކޮމެންޓް\nފައިނަލް މެޗުގައި އިންޑިއާ ބަލިކޮށް ދިވެހި ގައުމީ ޓީމުން ސާފް ސުޒުކީ ކަޕް 2018 ކާމިޔާބު ކޮށްފި އެވެ.\nދިވެހި ރާއްޖޭގެ ގައުމީ ފިރިހެން ޓީމުން މިފަހަރުގެ މުބާރާޓް ކާމިޔާބު ކުރި ފައިނަލް މެޗުގައި އިންޑިއާގެ މައްޗަށް 2-1 ގެ ނަތީޖާއަކުން ކުރި ހޯދައިގެންނެވެ.\nމި މެޗުގެ ފުރަތަމަ ހާފުގެ 18 ވަނަ މިނެޓުގައި އިބްރާހިމް ވަހީދު (ފޭދޫ އިއްބެ) ގެ ލަނޑުން ދިވެހި ޓީމުން ލަނޑީ ނަގާފައިވާއިރު ދިވެހި ޓީމުން ވަނީ ފުރަތަމަ ހާފުގައި ވަރުގަދަ ކުޅުމެއް ދައްކާ، ލަނޑު ޖަހާނެ ރަނގަޅު ފުރުސަތުތަކެއް ހޯދާފައެވެ. ނަމަވެސް މެޗުގެ ފުރަތަމަ ހާފު ނިމުނީ ދިވެހި ޓީމަށް އިތުރު ލަނޑެއް ކާމިޔާބު ނުކުރެވިއެވެ.\nދެވަނަ ހާފުގައި ވެސް ދިވެހި ޓީމުގެ ފަރާތުން ރަނގަޅު ކުޅުމެއް ފެނިގެންދިޔައިރު މެޗުގެ 66 ވަނަ މިނެޓުގައި ދިވެހި ޓީމަށް އަލީ ފާސިރު (ސެންޓޭ) ޖަހައިދިން ލަނޑާއެކު ދިވެހި ޓީމުން ވަނީ2ގޯލުގެ ލީޑަކާއެކު ހަމަޖެހިލާފައެވެ. މި މެޗު ނިމެން މިނެޓުކޮޅެއް ބާކީ އޮތްވާ އިންޑިއާއިން ލަނޑެއް ޖަހާ މެޗުގެ ނަތީޖާ އަނބުރާލުމުގެ އުއްމީދު އާ ކުރި ކަމުގައި ވީނަމަވެސް މެޗުގެ ފުރިހަމަ ވަގުތު ހަމަވީ އިންޑިއާއަށް އިތުރު ލަނޑެއް ކާމިޔާބު ނުކުރެވި 2-1 ގެ ނަތީޖާއަކާ އެކު އެވެ.\nމި މެޗުން މޮޅުވެ ރާއްޖޭން ސާފް ޗެމްޕިއަންޝިޕް ކާމިޔާބު ކުރިއިރު މިއީ ދިވެހި ރާއްޖޭން މި މުބާރާތް ކާމިޔާބު ކުރި ދެވަނަ ފަހަރެވެ. ދިވެހި ރާއްޖެ ފުރަތަމަ ސާފް ޗެމްޕިއަންޝިޕް މުބާރާތް ކާމިޔާބު ކުރީ 2008 ވަނަ އަހަރު އެވެ. އެފަހަރު ވެސް ގައުމީ ޓީމުން މި މުބާރާތް ކާމިޔާބު ކުރީ ފައިނަލް މެޗުގައި އިންޑިއާގެ މައްޗަށް ކުރި ހޯދައިގެންނެވެ.\nކުޅިވަރު ގައުމީ ޓީމް ސާފް ޗެމްޕިއަންޝިޕް


School thah hulhuvaairu hurihaa dharivarun school'ah dhiyun varah muhimmu: Raees Nasheed | Jazeera\tސުކޫލުތައް ހުޅުވާއިރު ހުރިހާ ދަރިވަރުން ސުކޫލަށް ދިޔުން ވަރަށް މުހިންމު: ރައީސް ނަޝީދު - Jazeera\nސުކޫލުތައް ހުޅުވާއިރު ހުރިހާ ދަރިވަރުން ސުކޫލަށް ދިޔުން ވަރަށް މުހިންމު: ރައީސް ނަޝީދު\nއަބްދުﷲ ނަސީރު އިބްރާހިމް January 9, 2021 218 views0\nއައު އަހަރަށް ސުކޫލުތައް ހުޅުވާއިރު ހުރިހާ ދަރިވަރުން ސުކޫލަށް ދިޔުން ވަރަށް މުހިންމުކަމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެ އެވެ.\nއައު އަހަރުގެ ކިޔެވުން ފެށުމަށް ހަމަޖެހިފައިވަނީ ޖެނުއަރީ 10، މާދަމާ އެވެ.\nއެޑިއުކޭޝަން މިނިސްޓަރުގެ އިންޓަވިއު ހިމެނޭ ޖަޒީރާގެ ވިޑިއޯ ކްލިޕަކާއެކު ސުކޫލުތައް ހުޅުވުމަށް ސަރުކާރުން ކުރަމުން އަންނަ މަސައްކަތަށް މަރުހަބާ ދަންނަވައި، ރައީސް ނަޝީދު ކުރެއްވި ޓުވީޓެއްގައި ވިދާޅުވީ މާދަމާ ސުކޫލުތައް ހުޅުވޭއިރު ހުރިހާ ދަރިވަރުން ސުކޫލަށް ދިއުން ވަރަށް މުހިންމުކަމަށެވެ. އަދި ބާއްޖަވެރި ދުވަސްތަކަކަށް އެދޭކަމަށެވެ.\nޖަޒީރާއަށް މައުލޫމާތުދެއްވަމުން އެޑިއުކޭޝަން މިނިސްޓަރ އާއިޝަތު އަލީ ވިދާޅުވީ ދަރިވަރަކު ސުކޫލަށް ފޮނުވުމަކީ ބެލެނިވެރިންގެ ޒިންމާއެއް ކަމަށެވެ. އަދި އުނގެނުމުގެ ހައްޤަކީ ދަރިވަރުގެ ހައްޤެއް ކަމަށެވެ. އެހެންކަމުން އެ ހައްޤު ކަށަވަރުކޮށްދިނުމަށް ބެލެނިވެރިންވެސް، މުދައްރިސުންވެސް އަދި މިނިސްޓްރީންވެސް މަސައްކަތް ކުރާނެކަމަށް މިނިސްޓަރ ވިދާޅުވި އެވެ.


Airport vaanee sarahahdhuge namoonaa akah: Adhil | Mihaaru\nވެލާނާ އިންޓަނޭޝަނަލް އެއާޕޯޓުގެ އާ ރަންވޭ ހުޅުވުމުގެ ރަސްމިއްޔާތުގައި، އެމްއޭސީއެލްގެ މެނޭޖިން ޑިރެކްޓަރު އާދިލް މޫސާ ވާހަކަ ދައްކަވަނީ.---ފޮޓޯ: ހުސައިން ވަހީދު/މިހާރު\n18 ސެޕްޓެމްބަރ 2018 - 20:537comments\nސާފް ސުޒުކީ ކަޕްގެ ޗެމްޕިއަންކަން ހޯދައިގެން އައި ގައުމީ ފުޓްބޯޅަ ޓީމަށް މަރުހަބާ ކިޔުމަށާއި ވެލާނާ އިންޓަނޭޝަނަލް އެއާޕޯޓްގެ އާ ރަންވޭ ހުޅުވުމަށް ބޭއްވި ރަސްމިއްޔާތުގައި އާދިލް ވިދާޅުވީ ދިގުމިނުގައި 3،400 މީޓަރު އަދި ފުޅާމިނުގައި 60 މީޓަރު ހުންނަ ރަންވޭއަކީ މި ސަރުކާރުން އިގްތިސާދަށް އަޅައިދިން ފާލަމެއް ކަމަށެވެ. އަދި އިގްތިސާދު ކުރިއެރުވުމަށް ހުޅުވާލި އާ ދޮރެއް ކަމަށް އޭނާ ވިދާޅުވި އެވެ.\n"ދެ ތިން އަހަރުގެ ތެރޭގައި އާ ޓާމިނަލް ނިމުމާއެކު، ވެލާނާ އިންޓަނޭޝަނަލް އެއާޕޯޓު ފެންނާނީ ރައީސް ޔާމީންގެ ނަލަ އިގްތިސާދުގެ ދުވެލީގެ އެންމެ ހިތްގައިމު، ޗާލު މަންޒަރަށް،" އާދިލް ވިދާޅުވި އެވެ.\nވެލާނާ އިންޓަނޭޝަނަލް އެއާޕޯޓުގެ އާ ރަންވޭއަށް އޭ380 މަރުކާގެ ބޯޓު ޖައްސާފައި.---ފޮޓޯ: ނިޝާން އަލީ/މިހާރު\nއާދިލް ވިދާޅުވި ގޮތުގައި، އިންޑިއާގެ ޖީއެމްއާރު ކުންފުނީގެ އަތުން ވެލާނާ އިންޓަނޭޝަނަލް އެއާޕޯޓު އަތުލައި އެތަން ހިންގަން އެމްއޭސީއެލްއާ ހަވާލު ކުރުމަކީ ދިވެހިންނަށް ލިބުނު ގައުމީ ކާމިޔާބެކެވެ. އޭނާ ވިދާޅުވި ގޮތުގައި، ޖީއެމްއާރުން އެ ތަނުގައި ރަންވޭއެއް އަޅަން ވިސްނާފައެއް ނެތެވެ. އަދި ރަންވޭ ނޭޅި ނަމަ، އެއާޕޯޓަށް ތަރައްގީ އައި ކަމަކަށް ގަބޫލު ނުކުރައްވާ ކަމަށް ވެސް އޭނާ ވިދާޅުވި އެވެ.\nއެމްޑީޕީގެ ވެރިކަމުގައި އެއާޕޯޓު ހިންގަން ޖީއެމްއާރަށް ދިން ފުރަތަމަ އަހަރު، އެމްއޭސީއެލް އަށް ލިބުނީ އެންމެ 15 މިލިއަން ރުފިޔާ ކަމަށް ވެސް އާދިލް ވިދާޅުވި އެވެ. އެކަމަކު، ޖީއެމްއާރު އަތުން އެއާޕޯޓު އަތުލި ފަހުން، އެމްއޭސީއެލަށް ފައިދާގެ ގޮތުގައި އަހަރަކު އެއް ބިލިއަނަށްވުރެ ގިނަ ރުފިޔާ ލިބޭ ކަމަށް އޭނާ ވިދާޅުވި އެވެ.\nވެލާނާ އިންޓަނޭޝަނަލް އެއާޕޯޓުގެ އާ ރަންވޭ ހުޅުވުމުގެ ރަސްމިއްޔާތުގައި ރައީސް ޔާމީންގެ ދެކަނބަލުން ބައިވެރިވެވަޑައިގަންނަވަނީ.---ފޮޓޯ: ހުސައިން ވަހީދު/މިހާރު\nއާދިލް ވިދާޅުވި ގޮތުގައި، ވެލާނާ އިންޓަނޭޝަނަލް އެއާޕޯޓަށް އައި ތަރައްގީގެ މޭސްތިރިއަކީ ރައީސް ޔާމީނެވެ. މިއީ އެ މަނިކުފާނުގެ ދުރު ވިސްނުމުގެ ނަމޫނާއެއް ކަމަށް ވެސް ރައީސް ޔާމީން ވިދާޅުވި އެވެ. އަދި މިހާ ކުރު މުއްދަތެއްގެ ތެރޭގައި އެހެން ސަރުކާރަކަށް މިވަރުގެ ތަރައްގީއެއް އެއާޕޯޓަށް ނުގެނެވޭ ކަމަށް އޭނާ ވިދާޅުވި އެވެ.\nއެގޮތުން، ކުރީގެ ސަރުކާރުތަކުން އެކިއެކި ފޭސްތަކުގައި އެއާޕޯޓު ތަރައްގީ ކުރަން ހޭދަކުރީ 95 މިލިއަން ޑޮލަރު ކަމަށް ވެސް އާދިލް ވިދާޅުވި އެވެ.\nވެލާނާ އިންޓަނޭޝަނަލް އެއާޕޯޓުގެ އާ ރަންވޭ ހުޅުވުމުގެ ރަސްމިއްޔާތުގައި މަޝްހޫރު ވިޔަފާރިވެރިޔާ ޗަމްޕާ މުހައްމަދު މޫސާ (ކ) އާއި ދިވެހި ގައުމީ ފުޓުބޯޅަ ކޯޗު ވާހަކަ ދައްކަވަނީ.---ފޮޓޯ: ހުސައިން ވަހީދު/މިހާރު\nއެއާޕޯޓުގެ އާ ރަންވޭއާ ގުޅޭ ގޮތުން އާދިލް ވިދާޅުވީ އެއާޕޯޓު ތަރައްގީ ކުރަނީ ކޮލިޓީ ކަށަވަރުކޮށް ދުރު ވިސްނުމަށް ބިނާކޮށް ކަމަށެވެ. އަދި އެއާޕޯޓު ތަރައްގީ ކުރަން ނެގި އެއް ބިލިއަން ރުފިޔާގެ ލޯން ދެއްކުމުގެ ގާބިލްކަން އެމްއޭސީއެލަށް ލިބިފައިވާ ކަމަށް އޭނާ ވިދާޅުވި އެވެ.\nރައީސް ޔާމީންގެ ވިސްނުންފުޅަކީ ރާއްޖެ އަށް މިހާރު ޒިޔާރަތް ކުރާ 1.5 މިލިއަން ޓޫރިސްޓުންގެ ބަދަލުގައި، 7.5 މިލިއަން ޓޫރިސްޓުން ރާއްޖެ ގެނައުމެވެ. އަދި އެވަރުގެ އަދަދަކަށް ޓޫރިސްޓުންނަށް ހިދުމަތް ކުރަން ފުރަތަމަ އަހަރު ވެސް 3000 އަށް ވުރެ ގިނަ ވަޒީފާ އުފެދިގެންދާނެ ކަމަށް އޭނާ ވިދާޅުވި އެވެ.\n"މިހާރު ރާއްޖޭގެ އިގްތިސާދު އޮތް ރަނގަޅު ހާލަތަށް ބެލި ނަމަވެސް، މި ކުރިއެރުން ވާނީ އޭ380 މަރުކާގެ ބޯޓެއް ފަދަ ބިޔަ އުދުހިގަތުމަކަށް ކަން ޔަގީން،" އާދިލް ވިދާޅުވި އެވެ.\nއެއާޕޯޓުގެ އާ ރަންވޭ ހުޅުވުމަށާއި ގައުމީ ފުޓްބޯޅަ ޓީމަށް މަރުހަބާ ކިޔަން ބޭއްވި ކުލަ ގަދަ ރަސްމިއްޔާތެއް ބޭއްވިރު، ޓީމުގެ ކުޅުންތެރިން އައީ އޭ380 މަރުކާގެ މަތިންދާ ބޯޓުގަ އެވެ. ބޯޓު އާ ރަންވޭއަށް ޖެއްސުމުގެ ކުރިން، އާއްމުންނަށް ދައްކައިލުމުގެ ގޮތުން މާލެ ވަށައިގެން 1،000 ފޫޓު މަތިން ބުރެއް ޖެހި އެވެ.\nމި ރަސްމިއްޔާތުގައި ވައިކުޑައިގައި އެއާޕޯޓަށް ދިވެހި ސިފައިން ފޭބުމުގެ ހަރަކާތެއް ވެސް ބޭއްވި އެވެ. އެ ބޯޓު މިއަދު އިރުއޮއްސެން އުޅެނިކޮށް ވަނީ ފުރައިފަ އެވެ.\nއިތުރު ލިޔުންތައް ދިވެހި ސަރުކާރު އެމްއޭސީއެލް ރައީސް އަބްދުﷲ ޔާމީން ވީއައިއޭގެ އާ ރަންވޭގެ މަޝްރޫއު އާދިލް މޫސާ (ކުރީގެ އެމްޑީ، އެމްއޭސީއެލް) ވެލާނާ އިންޓަނޭޝަނަލް އެއާޕޯޓް


Dhiraagu Tv ge Khidhumathaa Eku Samsung z Fold3Hoadhumah Ranuge Furusatheh ދިރާގު ޓީވީގެ ޚިދުމަތާއެކު ސެމްސަންގ ޒީ ފޯލްޑް3ހޯދުމަށް ރަނުގެ ފުރުސަތެއް – Huvadhoo News Dhiraagu Tv ge Khidhumathaa Eku Samsung z Fold3Hoadhumah Ranuge Furusatheh Huvadhoo News\nދިރާގު ޓީވީގެ ޚިދުމަތާއެކު ސެމްސަންގ ޒީ ފޯލްޑް3ހޯދުމަށް ރަނުގެ ފުރުސަތެއް\nދިރާގު ޓީވީގެ ޚިދުމަތަށް އެދުމުން ކަސްޓަމަރުންނަށް ހާއްސަ އިނާމްތަކެއް ލިބިގެންދާނެ ޕްރޮމޯޝަނެއް ދިރާގުން ފަށައިފިއެވެ.\nދިރާގުން ބުނާގޮތުގައި އަންނަ ނޮވެމްބަރ 30 އާ ހަމަޔަށް ކުރިޔަށް ގެންދަން ހަމަޖެހިފައިވާ މިޕްރޮމޯޝަންގެ ދަށުން ދިރާގު ޓީވީގެ ޚިދުމަތަށް އެދުމުން ޖޯއިބޮކްސާއި ގުޅައިދިނުން އިންނަނީ ހިލޭ ކަމަށެވެ. އަދި ދިރާގު ޓީވީގެ ގޯލްޑް ޕެކޭޖް ނަގާ ކަސްޓަމަރުން ތެރެއިން ނަސީބުވެރި އެއް ފަރާތައް ސެމްސަންގްގެ އެންމެ ފަހުގެ ސްމާޓްފޯން، ޒީ ފޯލްޑް3ލިބިގެންދާނެ ކަމަށާ އަދި ހޮވާލެވޭ ނަސީބުވެރި އިތުރު 10 ފަރާތައް އެ ކަސްޓަމަރަކު ބޭނުންވާ ޕެކޭޖެއްގެ6މަސް ދުވަހުގެ މަހުފީ މުޅިން ހިލޭ ލިބިގެންދާނެ ކަމަށް އެކުންފުނިން ހާމަކޮށްފައިވެއެވެ. މިއީ އެ ކުންފުނީގެ ފިކްސްޑް ބްރޯޑްބޭންޑް ކަސްޓަމަރުންނަށް ހާއްސަކޮށް ތައާރަފްކުރެވުނު ޕްރޮމޯޝަނެކެވެ.\n✨ @dhiraagu_tv ah subscribe kollain Samsung Z Fold3eh nuvatha6mahah DhiraaguTV hiley! ✨\nGulhaidhinun mulhin hiley! Joybox ves mulhin hiley!\nAvahah subscribe kollaa 👉🏽 https://t.co/0xjkGybZM0\nIthuru mauloomaathu 👉🏽 https://t.co/JWTtCJilye\n🔸 Promotion 30 Nov 21 ge niyalah pic.twitter.com/g94XjVgi2r\n— Dhiraagu (@Dhiraagu) October 7, 2021\n100 އަށްވުރެ ގިނަ ޗެނަލް ހިމެނޭ ގޮތަށް ރައްޖޭގެ 77 ޕަސެންޓް ގޭބިސީއަށް މިހާރު ދިރާގު ޓީވީގެ ޚިދުމަތް ވަނީ ފޯރުކޮށްދީފައެވެ. އެގޮތުން ކޮލިޓީ އަދި އަގުގައި އެއްވެސް ތަފާތު ކުރުމެއްނެތި އެންމެ ފަހުގެ އަދި އެންމެ ކޮލިޓީ މުނިފޫހި ފިލުވުމުގެ ކޮންޓެންޓާ އޮފާ ތައް ދިރާގު ޓީވީ މެދުވެރިކޮށް ގެނެސްދީ ކަސްޓަމަރުންގެ މުނިފޫހިފިލުވުމުގެ ތަޖުރިބާ އިތުރަށް ފުރިހަމަކުރެވޭތޯ ދިރާގުން އަންނަނީ އަބަދުވެސް މަސައްކަތް ކުރަމުންނެވެ.


MACL in 265 muvazzafehge agu vazankoh award dheefi\nއެމްއޭސީއެލްއިން 265 މުވައްޒަފުންގެ އަގުވަޒަންކޮށް އެވޯޑް ދީފި\nއެމްއޭސީއެލްގެ މުވައްޒަފުންނަށް އެވޯޓް ދިނުމުގެ ރަސްމިއްޔާތުގެ ތެރެއިން --- ފޮޓޯ: އެމްއޭސީއެލް\nއެމްއޭސީއެލްއިން އެ ކުންފުންޏަށް ގިނަ ދުވަސްވަންދެން މަސައްކަތް ކޮށްދީފައިވާ 265 މުވައްޒަފެއްގެ އަގުވަޒަންކޮށް ހާއްސަ އެވޯޑެއް ދީފި އެވެ.\nހުޅުލެ އައިލެންޑް ހޮޓެލްގައި ބޭއްވި ރަސްމިއްޔާތެއްގައި އެމްއޭސީއެލް އިން ވަނީ ކުންފުނީގައި 20 އަހަރާއި 25 އަހަރާއި 30 އަހަރާއި 35 އަހަރާއި އަދި 40 އަހަރު ހޭދަކުރި މުވައްޒަފުންނަށް އެވޯޑް ދީފައިވެ އެވެ. އެ ކުންފުނިން ވަނީ 240 މުވައްޒަފުންނަށް ލޯންގް ސާވިސް އެވޯޑް ވެސް ދީފަ އެވެ. ފަންސަވީސް މުވައްޒަފަކަށް ރިޓަޔަމަންޓް އެވޯޑް ވެސް ދީފައިވެ އެވެ.\nމިރަސްމިއްޔާތުގައި ވާހަކަފުޅު ދައްކަވަމުން އެމްއޭސީއެލްގެ ސީއީއޯ ގޯޑަން އެންޑްރޫ ސްޓުވާޓް ވިދާޅުވީ މުވައްޒަފުން ކޮށްދީފައިވަނީ އަގުނުކުރެވޭނެ ފަދަ މަސައްކަތްތަކެއް ކަމަށެވެ. އަދި އެކަމަށް ޝުކުރު އަދާކުރާ ކަމަށެވެ.\n"ކުންފުނީގައި މިހާރު މަސައްކަތްކުރާ މުވައްޒަފުން، އެ ވޯޑް ލިބުނު މުވައްޒަފުން ނަމޫނާއަކަށް ބަލަން ޖެހޭ. އޭވިއޭޝަން ދާއިރާގެ މަސައްކަތްތަކީ، މަސައްކަތުގެ މާހައުލުގެ ގޮތުން ބުރަ އަދި އެހާމެ ގޮންޖެހުންތައް ގިނަ ދާއިރާއެއް." ސީއީއޯ އެންޑްރޫ ވިދާޅުވި އެވެ.\nމީގެ އިތުރުން ސީއީއޯ ގޯޑަން ވިދާޅުވީ އޭވިއޭޝަން ދާއިރާއިން ކުރިއަށް ދިއުމަށް ތިން ކަމެއް ކުރުން މުހިންމު ކަމަށެވެ. އެއީ ކަސްޓަމަރުންނާއި އެކުވެރި މާހައުލެއް ބިނާކުރުމާއި މަސައްކަތަށް ބޭނުންވާ ތަމްރީނާއި ތަޖުރިބާ އަދި އެންމެ އެދެވޭ ނަތީޖާ ނެރުމުގެ ގާބިލުކަން އަަށަގެންނެވުން ކަމަށެވެ.\nއެމްއޭސީއެލްގައި އިހްލާސްތެރިކަމާ އެކު މަސައްކަތް ކުރާ ގިނަ މުވައްޒަފުންތަކެއް މަސައްކަތް ކުރަމުންދާ ކަމަށާއި ކުރިއަށް އޮތް ތަނުގައި މުވައްޒަފުންނަށް އިތުރު ތަމްރީނުތައް ހޯދައިދޭން މަސައްކަތް ކުރައްވާ ކަމަށް ވެސް ސީއީއޯ ވިދާޅުވި އެވެ.\nވެލާނާ އިންޓަނޭޝަނަލް އެއާޕޯޓް އެމްއޭސީއެލް އައިލެންޑް އޭވިއޭޝަން + މޯޑިވްސް ސިވިލް އޭވިއޭޝަން އޮތޯރިޓީ


Tharaggeege Mashroou Eh Nuhiga Rasheh Mihaaru Noahnaane: Naibu Raees - Vaguthu\nއެމްޑީޕީގެ ޖަލްސާގައި ނައިބު ރައީސް ފައިސަލް ނަސީމް ވާހަކަފުޅު ދައްކަވަނީ: ފޮޓޯ- އެމްޑީޕީ\nދިވެހި ރައްޔިތުން ސަރުކާރެއްގެ ކިބައިން އެދޭނެ ހުރިހާ ކަމެއް އަދުގެ ސަރުކާރުން މިދަނީ ކޮށްދެމުން ކަމަށާއި މިހާރު ވެސް ތަރައްގީގެ މަޝްރޫއު އެއް ނުހިނގާ ރަށެއް ނޯންނާނެ ކަމަށް ނައިބު ރައީސް ފައިސަލް ނަސީމް ވިދާޅުވެއްޖެއެވެ.\nރައްޔިތުންގެ މަޖިލީހުގެ ކޮމަންޑޫ ދާއިރާގެ ބައި އިލެކްޝަންގައި އެމްޑީޕީން ވާދަކުރައްވާ މުހައްމަދު ރާޝިދަށް ތާއީދު ހޯދުމަށް ރޭ ށ. ކޮމަންޑޫގައި ބޭއްވި ޖަލްސާއެއްގައި ނައިބު ރައީސް ވަނީ މިސަރުކާރު ކޮވިޑުގެ ހާލަތުގައި ވެސް ނުހުއްޓި ތަރައްގީގެ މަޝްރޫއުތައް ކުރިޔަށް ގެންދިއަކަން ފާހަގަ ކުރައްވާފައެވެ.\n"މިއަދު އަޅުގަނޑުމެންނަށް ބޭނުންވަނީ ހަލުވި ސްޕީޑެއްގައި ބާރަށް މަސައްކަތްތައް ކުރިއަށްގެންދަން އެނގިވަޑައިގަންނަވާނެ އަޅުގަނޑުމެންނާ ކަންކަން ކުރިމަތިވެގެން ދިޔަ ގޮތުން ބޮޑުބައެއް ހަގީގަތުގައި ދިޔައީ ވަރަށް އުނދަގޫ ގޮތަކަށް. އަޅުގަނޑުމެން އެންމެ ބޭނުންވާ ގޮތަށް މަސައްކަތް ކުރުމަށް އެ ޖާގަ ހަގީގަތުގައި ނުލިބި ދިޔައީ. އެނގިވަޑައިގަންނަވާނެ މުޅި ދުނިޔެ ހުއްޓުމަކަށް އައީ." ނައިބު ރައީސް ވިދާޅުވިއެވެ.\nއެމަނިކުފާނު ވިދާޅުވީ ދަތި އުނދަގޫ ދުވަސްތަކުގެތެރޭގައި ވެސް ފެނިގެންދިޔައީ ތަރައްގީގެ މަޝްރޫއުތައް ހުއްޓުމެއްނެތި ކުރިއަށްދިޔަ ތަން ކަމަށެވެ. އަދި މިވަގުތު ވެސް ތަރައްގީގެ މަޝްރޫއު އެއް ކުރިޔަށް ނުދާ ރަށެއް ނޯންނާނެ ކަމަށް ވެސް އެމަނިކުފާނުގެ ވާހަކައިގައި ފާހަގަ ކުރެއްވިއެވެ.\n"ސަރުކާރަކުން ރައްޔިތުން އެދޭނެ ހުރިހާ ކަންތައްތަކެއް އަޅުގަނޑު ދަންނަވާނީ މި ސަރުކާރުން މިދަނީ ރައީސުލްޖުމްހޫރިއްޔާ ތި ބޭފުޅުންނަށް ކޮށްދެމުންނޭ." އެމަނިކުފާނު ވިދާޅުވިއެވެ.\n"އަޅުގަނޑުމެން އަދިވެސް ހިތްހަމައެއްނުޖެހޭ. އަޅުގަނޑުމެން ގަބޫލުކުރަނީ އަދިވެސް މިއަށްވުރެ ބާރަށް ކުރިއަށްގެންދެވެން ޖެހޭކަން. އެހެންވީމަ އަޅުގަނޑު މި ދަންނަވަނީ ސަރުކާރާއެކު މި މަސައްކަތް ހަލުވިކަމާއެކު, އަޅުގަނޑުމެންގެ މެނިފެސްޓޯއެއް އެބަވޭ."\nރައްޔިތުންގެ މަޖިލީހުގެ ކޮމަންޑޫ ދާއިރާގެ ބައި އިލެކްޝަންގައި އެމްޑީޕީގެ ކެނޑިޑޭޓަށް ތާއިދު ހޯއްދެވުމަށް ނައިބު ރައީސް ވަޑައިގަންނަވާފައިވާއިރު އެމަނިކުފާނު ހިމެނިވަޑައިގަންނަވާ ޖުމްހޫރީ ޕާޓީން ވެސް ވަނީ އެދާއިރާގެ އިންތިހާބުގައި އެމްޑީޕީގެ ކެންޑިޑޭޓަށް ތާއިދުކުރުމަށް ނިންމައިފައެވެ.\nޖެނުއަރީ 16, 2022 14:35\nތަރައްގީއާއި ޕްރޮޖެކުޓުގެ ނަމުގައި ބައެއް ރަށްރަށުގެ ފަޅު ތޮށީގައި ގާވެއްޓިފަތިބި ތަންތަނުގަ ގާކޮޅެއްއަޅާ މަރާމަތްކޮށްލުންފަދަ ކަމެއް ނުކުރާވާހަކައެއްނޫން، މިފަދަ ބިޔަ ޕްރޮޖެކްޓްތަށް ނަގައިގެންއުޅޭ ވެރިކަންކުރާ ޕާޓީގެ އަޢުވާނުން ކޮރަޕްޓް ޖަރީމާއިން މުއްސަދިވެއްޖެ. ނާއިބު ރައީސު ތިޔަވިދޅިވާފަދަ ތަރައްގަިތަކަކީ ރައްުިތުންނަށް އައު އަދި ލޮލުގަ އަޅައިގަންނަފަދަ ތަރައްގީއަކަށްނެވޭ، ވައްސަލާމް\nޖެނުއަރީ 16, 2022 15:19\nއެބުނާ ރައްތަކުގައި ނިމިފައިވަނީ ޔާމީނު ފެށި މަޝްރޫޢުތައް\nޖެނުއަރީ 16, 2022 14:45\nމިނޫނިއްޔާ ކުރިން ރަށު ކަތީބް ރަށު ކަމުވޮށިވެގެންވާ މީހާ ރަށު ކައުންސިލަރު ހުޅުވާ ކަހަލަ ކަންތައްތައް ހުޅުވުމުގެ ރަސްމިޔާތަށް ދާ މީހެއް މަނޫނީ ނުދެކެން ގަލެއް ބޭންދުމުގެ ރަސްމިއްޔާތު، ރުކެއް ކެނޑުމުގެ ރަސްމިއްޔާތު، ބޭރު ފާރު ކުލަލުމުގެ ރަސްމިއްޔާތު، ލިފްޓް ހުޅުވުމުގެ ރަސްމިއްޔާތު، ރޯދައަށް ވެލިލުމުގެ ރަސްމިއްޔާތު، އިންޖީނުގޭ ފުރާޅު ބަދަލު ކުރުމުގެ ރަސްމިއްޔާތު، ސައްދޯއް ޖެހުމުގެ ރަސްމިއްޔާތު ހުޅުވާފައި ބުނަންވީ ވާހް ވާހި ހާދަ ބޮޑެތި ތަރައްޤީއޭ މަހީހީ ހަލާކު ހުސް ކަޑުކޮސް\nޖެނުއަރީ 16, 2022 14:54\nތަރައްޤީގެ މަޝްރޫޢު ތަކުގެ ތެރޭން އާރުލާ ރައްޔަތުންނަށް ނަފާހުރި ޕްރޮޖެކެޓް ތަކަކީ ރައީސް ޔާމީންގެ ސަރުކާރުގަ ފަރުމާކޮށް ފެއްޓިފައިވާ އަދި ފައްޓަވަން ނިންމަވާފައިވާ ޕްރޮޖެކެޓްތައް. ތިކަމުގެ ޝުކުރު ޙައްގުވާ ފަރާތަކީ ރައީސް ޔާމީން. މިސަބަބަށްޓަކައި ކޮމަންޑޫ ދާއިރާ ޕީޕީއެމަށް ޚާއްސަވާން ޖެހޭ.\nޖެނުއަރީ 16, 2022 15:08\nދިވެހިރާއްޖޭގެ ނައިބުރައީސް އިންނެވިޖަލްސާއެއްގަ ބޭއަދަބީބަސް ބޭނުންކޮށް އަދަބާޚިލާފް ވާހަތައްދެއްކެވީމަ ކޮމަންޑޫގެރައްޔިތުންނައް މިމީހުންގެފެންވަރު ވަރައް ރަނގަޅައްއެނގި ހާމަވެއްޖެ މިހާލަތުގަ ހެޔޮވިސްނޭ އެމްޑީޕީގެ މެމްބަރުންވެސް ފަތުހީކަހަލަ ހިދުމަތްތެރިއަކު އިމްތިހާބުކުރަންޖެހިއްޖެކަމައްފެނޭ\nޖެނުއަރީ 16, 2022 15:28\nރާއްޖޭގެ ރަށްރަށުގެ ސްކޫލެއްގެ ކްލާސްރޫމް އާބާތުރަ ފިލުވަންވިޔަސް އިންޑިޔާ އެމްބަސީ /6ގަނޑު ޓިނުބަދަލް ކުރިޔަސް އެމްބަސީ /\nތިދަރަޖައަށް ވެއްޓި ތަރައްގީގެ މަޝްރޫއެއް ނުހިނގާ ރަށެއް ނެތޭބުނެ އަނގަހުޅުވަން ލަދެއްވެސްނުގަނޭދޯ !! ގައުމު އެފުށްމިފުަށަށް ޖެހެނީި ،،. ދިވެހީން ހޭއަރާކަށް ނުވޭބާ !! ޢިންޑިޔާ އައުޓް //\nޖެނުއަރީ 16, 2022 18:14\nކުޑަހުވަދޫގައި އެއްވެސްކަމެއް ނުކުރޭ. ވައުދުވީ އެއްވެސްކަމެއް ނުހިނގާ\nޖެނުއަރީ 16, 2022 18:53\nމިވެރިކަމުގައި އިސްލާމްދީނަން ފުރައްސާރަނުކުރާ ދުވަހެއްވެސްނާދޭ ، ނައިބު ރައީސް ތުނބުޅި ބޭލުންވެސް އެއީ ތަރައްގީގެ މަސްރޫއެއްދޯ\nޖެނުއަރީ 16, 2022 21:08\nޖެނުއަރީ 16, 2022 21:09\nފ. ނިލަންދޫގައި ނުހިނގާ\nޖެނުއަރީ 16, 2022 22:28\nއަމާބުނީމަ ފަރަށްދާހެން ކޮންމެ ރަށެއްގަ ޕްރޮޖެކްޓު ހިންގިޔަސް އ ނުވާނެ ކަމެއްކުރަންވާ ގޮތަށްކުރާ ކަމަކަށް ޕާޓީ މެމްބަރުންނާ ނުފޫޒުގަދަ ފަރާޓްތައް ހިއްސާވާ ކުންފުނިތަކަށް 10 ގުނަ ބޮޑުއަގުގަ މަސައްކަތްތައް ހަވާލުކޮށްގެން ވާކަމެއްހަރާމް ފިނިހަކަ ދުވެލީގަވެސް ކަންކަން ނުކުރެވޭ އިމްތިހާބަށް ނުފޫޒު ފޯރުވަން ބަޖެޓުގަނެތްކަންކަން ފެށީމަ އެވާނެތަ އިހުލާސްތެރިކަމާއެކު ކަމެއްކުރާކަމަށް\nޖެނުއަރީ 16, 2022 23:03\nއެތަރައްޤގެތެރޭގަ ކޮވިޑުވެސް ވަރައްތަރައްޤީ މިހާރު\nޖެނުއަރީ 17, 2022 03:11\nކޮވިޑްގަ ބޭރުގައުމުތަކުން އެހީއެއްގެ ގޮތުގަ ލިބުހާ ފައިސާޔާ އެއްޗެހިކޮބާތޯ ރައްޔިތުންނޭ ހިދުމަތޭ ގޮވަމުން ރޭޑިއޯތަކާ ޓީވީތަކުން ނުފައިބާ ތިޔަ ވިދާޅުވަނީ ރައްޔިތަކައް މާސްކެއްވެސް ނުދެވުނު އެޔޮއް ހުރިހާ މާސްކްތައް ހިލޭ ލިބުނުއިރުވެސް އަދި ރުފިޔާ ފޮއްޗެއް ދިއްކޮއްނުލެވޭތާ ގައި ވެދުމޭ\nޖެނުއަރީ 17, 2022 08:21\nރަށެއްގައި ތިންހަތަރު ލައިޓު ޖެހިޔަސް އެއީ މަޝްރޫޢެކެވެ. މަގުތަކުގައި ހުރި އަޑިގުޑަން ފިލުވާލުމަށް ލޯޑަރުން ކަހާލިޔަސް އެއީ މަޝްރޫއެކެވެ. މީއީ އަޖައިބެކެވެ.\nޖެނުއަރީ 17, 2022 09:49\nއައްޑޫގައި އެބަ ހިނގާ ގަރުދިޔަ ފެކްޓްރީ\nޖެނުއަރީ 17, 2022 12:30\nހިނގާނަމަ ހިނގަނީ ރައީސް ޔާމީންގެ ދައުރުގަ ފަށާ ކަލޭމެންއައިސް ހުއްޓުވި ކަމެއް!